
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 942 

15 Απριλίου 2014 


ΑΠΟΦΑΣΕΙ Σ 

Αριθμ. 18386 οικ. Φ.109.1 

Οργάνωση, διάρθρωση και λειτουργία των Κεντρικών 
Υπηρεσιών του Πυροσβεστικού Σώματος. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. Της περ. α' της παρ. 11 του άρθρου 66 του 
ν. 4249/2014 «Αναδιοργάνωση της Ελληνικής Αστυνομίας, 
του Πυροσβεστικού Σώματος και της Γενικής Γραμμα- 
τείας Πολιτικής Προστασίας, αναβάθμιση Υπηρεσιών 
του Υπουργείου Δημόσιας Τάξης και Προστασίας του 
Πολίτη, ρύθμιση λοιπών θεμάτων αρμοδιότητας Υπουρ¬ 
γείου Δημόσιας Τάξης και Προστασίας του Πολίτη και 
άλλες διατάξεις (Α' 73). 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, όπως κωδικο- 
ποιήθηκε με το άρθρο πρώτο του π.δ. 63/2005 (Α' 98). 

γ. Του π.δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141), όπως 
τροποποιήθηκε με τα π.δ. 88/2012 (Α' 143), 94/2012 (Α' 
149), 98/2012 (Α' 160), 131/2012 (Α' 239) και 118/2013 (Α' 152). 

δ. Του π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών »(Α' 141). 

ε. Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

στ. Του π.δ. 101/2012 «Υπαγωγή του Πυροσβεστικού 
Σώματος στη Γ ενική Γ ραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του π.δ. 215/2007» (Α' 167). 

2. Την ανάγκη επανακαθορισμού της οργανωτικής δι¬ 
άρθρωσης και της εν γένει λειτουργίας των Κεντρικών 
Υπηρεσιών του Πυροσβεστικού Σώματος σύμφωνα με 
τις διατάξεις του ν. 4249/2014 (Α' 73). 

3. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


ΚΕΦΑΛΑΙΟ Α' 

ΔΙΑΡΘΡΩΣΗ - ΓΕΝΙΚΕΣ ΑΡΜΟΔΙΟΤΗΤΕΣ ΟΡΓΑΝΩΝ 
Άρθρο 1 

Αποστολή - Γ ενική διάρθρωση 
Κεντρικών Υπηρεσιών Π.Σ. 

1. Το Πυροσβεστικό Σώμα (Π.Σ.) είναι ιδιαίτερο Σώμα 
Ασφαλείας, υπάγεται στη Γ ενική Γ ραμματεία Πολιτικής 
Προστασίας του Υπουργείου Δημόσιας Τάξης και Προ¬ 
στασίας του Πολίτη και έχει αρμοδιότητα που εκτεί¬ 
νεται σε όλη την Επικράτεια, εκτός από τους χώρους 
για τους οποίους ειδικές διατάξεις προβλέπουν αρμο¬ 
διότητα άλλων Υπηρεσιών, η οποία ασκείται διά των 
Κεντρικών και Περιφερειακών Υπηρεσιών του. 

2. Το έργο των Κεντρικών Υπηρεσιών συνίσταται στη 
μέριμνα για την εκπλήρωση της αποστολής του Πυρο¬ 
σβεστικού Σώματος και την εξασφάλιση των αναγκαίων 
προϋποθέσεων για την άσκηση των αρμοδιοτήτων του 
στο πλαίσιο της πολιτικής του Υπουργείου Δημόσιας 
Τάξης και Προστασίας του Πολίτη. 

3. Κεντρικές Υπηρεσίες είναι αυτές των οποίων η 
αρμοδιότητα εκτείνεται σε ολόκληρη την Επικράτεια. 
Ειδικότερα, Κεντρικές Υπηρεσίες είναι οι εξής: 

α. Το Αρχηγείο Πυροσβεστικού Σώματος, το οποίο 
συγκροτείται από: 

αα. Τις επιτελικές Διευθύνσεις του Κλάδου Υποστή¬ 
ριξης και τον Κλάδο Επιχειρήσεων 
ββ. Το Επιτελείο και 
γγ. Το Επιτελικό Γραφείο του Αρχηγού, 
β. Οι κατωτέρω αυτοτελείς Υπηρεσίες: 
αα. Η Πυροσβεστική Ακαδημία, 
ββ. Η Υγειονομική Υπηρεσία Πυροσβεστικού Σώματος 
(ΥΓ.Υ.Π.Σ.). 

γγ. Η Διεύθυνση Αντιμετώπισης Εγκλημάτων Εμπρη¬ 
σμού (Δ.Α.Ε.Ε.). 

δδ. Το Ενιαίο Συντονιστικό Κέντρο Επιχειρήσεων 
(Ε.Σ.Κ.Ε.). 

εε. Η Υπηρεσία Εναερίων Μέσων Πυροσβεστικού Σώ¬ 
ματος (Υ.Ε.Μ.Π.Σ.). 

στστ. Η Υπηρεσία Πλωτών Μέσων (Υ.ΠΛΩ.Μ.). 
ζζ. Η Διεύθυνση Επιθεώρησης και Ελέγχου Πυροσβε¬ 
στικού Σώματος (Δ.Ε.Ε.Π.Σ.). 

Οι υπό ββ' και γγ' Υπηρεσίες εποπτεύονται και ελέγχο¬ 
νται από τον Υπαρχηγό Υποστήριξης και τον Υπαρχηγό 

Επιχειρήσεων αντιστοίχως. Η Διεύθυνση Επιθεώρησης 
και Ελέγχου Πυροσβεστικού Σώματος υπάγεται απευ¬ 
θείας στον Αρχηγό, ενώ το Ενιαίο Συντονιστικό Κέντρο 
Επιχειρήσεων, η Διεύθυνση Αντιμετώπισης Εγκλημάτων 
Εμπρησμού, η Υπηρεσία Εναερίων Μέσων και η Υπηρεσία 
Πλωτών Μέσων εποπτεύονται και ελέγχονται από τον 
Υπαρχηγό Επιχειρήσεων του Πυροσβεστικού Σώματος. 

4. Οι Κλάδοι του Πυροσβεστικού Σώματος κατευθύ- 
νονται, συντονίζονται, εποπτεύονται και ελέγχονται ως 
ακολούθως: 

α. Ο Κλάδος Υποστήριξης από τον Υπαρχηγό Υποστή¬ 
ριξης και συγκροτείται από: 
αα. το Επιτελείο, 

ββ. την Πυροσβεστική Ακαδημία και 
γγ. την Υγειονομική Υπηρεσία Πυροσβεστικού Σώμα¬ 
τος (ΥΓ.Υ.Π.Σ.). 

β. Ο Κλάδος Επιχειρήσεων από τον Υπαρχηγό Επιχει¬ 
ρήσεων και συγκροτείται από: 
αα. την Υπηρεσία Εναερίων Μέσων (Υ.Ε.Μ.Π.Σ.), 
ββ. την Υπηρεσία Πλωτών Μέσων (Υ.ΠΛΩ.Μ.), 
γγ. το Ενιαίο Συντονιστικό Κέντρο Επιχειρήσεων 
(Ε.Σ.Κ.Ε.), 

δδ. τη Διεύθυνση Αντιμετώπισης Εγκλημάτων 
Εμπρησμού (Δ.Α.Ε.Ε.), 

εε. τις Περιφερειακές Πυροσβεστικές Διοικήσεις (ΠΕ. 
ΠΥΑ). 

5. Οι Κλάδοι μεταξύ τους είναι ισότιμοι, συντονίζονται, 
εποπτεύονται και ελέγχονται από τον Αρχηγό του Πυ¬ 
ροσβεστικού Σώματος. 

6. Το Επιτελείο του Πυροσβεστικού Σώματος χειρίζε¬ 
ται τα θέματα προσλήψεων, προσδιορισμού των ανα¬ 
γκών εκπαίδευσης και επιμόρφωσης του προσωπικού 
κατά ειδικότητα ή τομέα δραστηριότητας, ανάπτυξης 
ανθρωπίνων πόρων, πειθαρχίας και εν γένει υπηρεσια¬ 
κής κατάστασης του προσωπικού, οργάνωσης, λειτουρ¬ 
γίας και καθορισμού των αρμοδιοτήτων των οργάνων 
και των Υπηρεσιών του Σώματος, κατάρτισης, ερμηνείας 
και παρακολούθησης της νομοθεσίας, εξυπηρέτησης 
των δημοσίων σχέσεων, προϋπολογισμού, αποδοχών 
και γενικά οικονομικών και ασφαλιστικών θεμάτων του 
προσωπικού του Σώματος, καθώς και τα θέματα υλικο- 
τεχνικού εξοπλισμού, πληροφορικής και στέγασης των 
Υπηρεσιών, σύμφωνα με τις προτάσεις των Διευθύνσεων 
των Κλάδων και προγραμματίζει, κατευθύνει, εποπτεύει 
και ελέγχει το έργο των Υπηρεσιών στα θέματα αυτά. 
Το Επιτελείο υποστηρίζει στα θέματα αρμοδιότητάς του 
τις Κεντρικές Υπηρεσίες του Σώματος και διαρθρώνεται 
στις εξής Διευθύνσεις και Υπηρεσίες: 

α. Διεύθυνση Πυροσβεστικών Επιχειρήσεων, 
β. Διεύθυνση Επικοινωνιών και Ηλεκτρονικής Διακυ¬ 
βέρνησης, 

γ. Διεύθυνση Στρατηγικού Σχεδιασμού και Επικοινω¬ 
νίας, 

δ. Διεύθυνση Ανθρώπινων Πόρων, 
ε. Διεύθυνση Οικονομικών, 

στ. Διεύθυνση Τεχνικής Υποστήριξης και Υποδομών και 
ζ. Νομική Υπηρεσία. 

Οι επιτελικές Διευθύνσεις και η Νομική Υπηρεσία είναι 
μεταξύ τους ισότιμες και διαρθρώνονται σε διαρθρώ¬ 
νονται σε ισότιμα μεταξύ τους Τμήματα και Γραφεία. 

7. Οι Διεύθυνσεις και η Νομική Υπηρεσία υπάγονται 
στον Υπαρχηγό Υποστήριξης και συντονίζονται και 
ελέγχονται από τον Συντονιστή Υποστήριξης. 


Αρθρο 2 
Αρχηγός 

1. Ο Αρχηγός του Πυροσβεστικού Σώματος ασκεί τη 
διοίκηση του Σώματος και είναι υπεύθυνος έναντι του 
Υπουργού Δημόσιας Τάξης και Προστασίας του Πολίτη 
για την άσκηση των καθηκόντων του. Προίσταται του 
Αρχηγείου Πυροσβεστικού Σώματος και ιδίως: 

α. Προγραμματίζει, κατευθύνει, παρακολουθεί και 
ελέγχει τη δράση των Υπηρεσιών του Σώματος για 
την εκπλήρωση της αποστολής τους. 

β. Αποφασίζει για την οργάνωση, τη λειτουργία, τη 
στελέχωση και τον εξοπλισμό των Υπηρεσιών και κα¬ 
θορίζει μεθόδους και διαδικασίες δράσης τους. 

γ. Ελέγχει το προσωπικό και ασκεί την πειθαρχική 
εξουσία. 

δ. Μεριμνά για την ανύψωση του ηθικού, τη βελτίωση 
των συνθηκών διαβίωσης και της οικονομικής κατάστα¬ 
σης, καθώς και για την αναβάθμιση του επαγγελματικού 
και κοινωνικού κύρους του προσωπικού του Πυροσβε¬ 
στικού Σώματος. 

ε. Εκδίδει κανονιστικές διαταγές με τις οποίες παρέ¬ 
χονται πάγιες οδηγίες ή καθορίζονται διαδικασίες για 
το χειρισμό των υπηρεσιακών θεμάτων, με βάση τις 
κείμενες διατάξεις. 

στ. Αλληλογραφεί απευθείας με όλες τις Αρχές του 
κράτους. 

ζ. Εγκρίνει τη χορήγηση των αδειών των Υπαρχηγών 
Επιχειρήσεων και Υποστήριξης. 

η. Τοποθετεί με απόφασή του τους Συντονιστές Επι¬ 
χειρήσεων και τον Συντονιστή Υποστήριξης. 

2. Ο Αρχηγός του Πυροσβεστικού Σώματος ασκεί και 
κάθε άλλη αρμοδιότητα που ανατίθεται σ’ αυτόν από 
την ισχύουσα για το Πυροσβεστικό Σώμα και το προ¬ 
σωπικό του νομοθεσία ή από ειδικές διατάξεις. 

3. Ο Αρχηγός του Πυροσβεστικού Σώματος ασκεί 
τις ως άνω προβλεπόμενες αρμοδιότητες καθώς και 
εκείνες που του έχει μεταβιβάσει ο Υπουργός Δημό¬ 
σιας Τάξης και Προστασίας του Πολίτη, έχοντας άμε¬ 
σους συμβούλους και συνεργάτες τους Υπαρχηγούς 
και τους Συντονιστές Επιχειρήσεων και Υποστήριξης. 
Επίσης υπογράφει κατ’ «Εντολή Υπουργού» αποφάσεις, 
έγγραφα, εντολές και άλλες πράξεις το δικαίωμα της 
υπογραφής των οποίων έχει μεταβιβασθεί σε αυτόν με 
απόφαση του Υπουργού Δημόσιας Τάξης και Προστα¬ 
σίας του Πολίτη. 

4. Όταν ο Αρχηγός βρίσκεται στο εξωτερικό ή κατ’ 
άλλον τρόπο κωλύεται να ασκήσει τα καθήκοντά του 
ή δεν υπάρχει, αναπληρώνεται, ύστερα από απόφαση 
του Υπουργού Δημόσιας Τάξης και Προστασίας του 
Πολίτη, από τον αρχαιότερο εκ των δύο Υπαρχηγό και 
μόνο για τη διαχείριση τρέχουσας φύσεως υπηρεσιακών 
θεμάτων. 

Αρθρο 3 

Επιτελικό Γ ραφείο Αρχηγού 

1. Ο Αρχηγός υποστηρίζεται στο έργο του από το 
Επιτελικό Γραφείο Αρχηγού (Ε.Γ.Α.). Το Επιτελικό Γρα¬ 
φείο Αρχηγού έχει ως αποστολή την υποστήριξη του 
Αρχηγού στην εκπλήρωση των καθηκόντων του και 
ιδίως αναφορικά με τη συνολική λειτουργία και δρα¬ 
στηριότητα των Κλάδων, του Επιτελείου αλλά και επιμέ- 
ρους Υπηρεσιών και υποβάλλει σχετικές εκθέσεις και 
εισηγήσεις στον Αρχηγό. Επίσης το Ε.Γ.Α. είναι αρμόδιο 

για τη γραμματειακή εξυπηρέτηση του Αρχηγού και 
την εξασφάλιση της επικοινωνίας του με τις διάφορες 
αρχές, Υπηρεσίες και ιδιώτες, την έγκαιρη έκδοση των 
ημερήσιων διαταγών του Αρχηγού, τη διαβίβαση των 
εντολών και οδηγιών του προς τις Υπηρεσίες του Π.Σ., 
την τήρηση του απόρρητου πρωτοκόλλου του Αρχηγού, 
τη μέριμνα για την ανταπόκριση στις εθιμοτυπικές του 
υποχρεώσεις και, γενικά, για τη διεκπεραίωση κάθε άλ¬ 
λης αρμοδιότητας που του ανατίθεται από τον Αρχηγό. 

2. Το Ε.Γ.Α. λειτουργεί σε επίπεδο Γραφείου. Στο 
πλαίσιο εκπλήρωσης της αποστολής του συνεργάζε¬ 
ται με το Επιτελείο, τους Κλάδους και τις Υπηρεσίες 
του Πυροσβεστικού Σώματος, χωρίς να υποκαθιστά τη 
λειτουργία τους ή να παρεμβαίνει στο επιτελικό και 
επιχειρησιακό τους έργο. 

3. Ως προϊστάμενος του Ε.Γ.Α. τοποθετείται, με από¬ 
φαση του Αρχηγού, ένας από τους υπηρετούντες στο 
Επιτελείο ανώτερος αξιωματικός γενικών καθηκόντων 
του Πυροσβεστικού Σώματος, ο οποίος ασκεί καθήκο¬ 
ντα Υπασπιστή του Αρχηγού. Τον Υπασπιστή, απάντα 
ή κωλυόμενο, αναπληρώνει προσωρινά ένας από τους 
υπηρετούντες στο Επιτελείο Αξιωματικούς, που ορίζεται 
με διαταγή του Αρχηγού. 

4. Τα καθήκοντα του Υπασπιστή του Αρχηγού είναι, 
κυρίως, τα ακόλουθα: 

α. Παραλαμβάνει την προοριζόμενη για τον Αρχηγό 
υπηρεσιακή και προσωπική αλληλογραφία. 

β. Ορίζει τις ενώπιον του Αρχηγού παρουσιάσεις του 
πυροσβεστικού προσωπικού, του πολιτικού προσωπικού 
και των Πυροσβεστών Πενταετούς Υποχρέωσης και τις 
επισκέψεις ιδιωτών. 

γ. Τηρεί ενήμερο τον Αρχηγό για τις γενόμενες προ¬ 
σκλήσεις, για τις οφειλόμενες επισκέψεις, παρουσιάσεις 
και παραστάσεις αυτού. 

δ. Εξασφαλίζει την τηλεφωνική επικοινωνία του Αρ¬ 
χηγού με τις διάφορες Αρχές, Υπηρεσίες και ιδιώτες. 

ε. Συνοδεύει τον Αρχηγό, κατά τις εξόδους του, σε 
επιθεωρήσεις Υπηρεσιών, στις επίσημες τελετές και 
λοιπές εκδηλώσεις ή όπου αλλού κριθεί σκόπιμο, εφό¬ 
σον διαταχθεί. 

στ. Φροντίζει για την έγκαιρη έκδοση των Ημερήσιων 
Διαταγών του Αρχηγού και διαβιβάζει ειδικές εντολές 
και οδηγίες του Αρχηγού προς τις Υπηρεσίες. 

ζ. Μεριμνά για τον προγραμματισμό, την οργάνωση και 
την πραγματοποίηση υπό τον Αρχηγό, των συσκέψεων 
με υπηρεσιακούς και άλλους παράγοντες. 

η. Τηρεί το απόρρητο πρωτόκολλο του Αρχηγού. 

Αρθρο 4 

Υπαρχηγός Επιχειρήσεων 

1. Ο Υπαρχηγός Επιχειρήσεων του Πυροσβεστικού 
Σώματος ασκεί τις αρμοδιότητες που προβλέπονται 
από τη διέπουσα το Πυροσβεστικό Σώμα νομοθεσία, 
επικουρούμενος από τους Συντονιστές Επιχειρήσεων 
του Πυροσβεστικού Σώματος. Μεταξύ άλλων: 

α. Είναι υπεύθυνος απέναντι στον Αρχηγό του Πυ¬ 
ροσβεστικού Σώματος για τα θέματα επιχειρησιακής 
ετοιμότητας και δράσης των Υπηρεσιών του Σώματος, 
όπως πυρόσβεση, διάσωση και παροχή βοήθειας, καθώς 
και για την υγεία και ασφάλεια του προσωπικού στις 
πυροσβεστικές επιχειρήσεις. 

β. Ενημερώνει τον Αρχηγό για τη λειτουργία και από¬ 
δοση των Υπηρεσιών αρμοδιότητάς του, καθώς και για 


το επίπεδο επιχειρησιακής ετοιμότητας και εκπαίδευ¬ 
σης του προσωπικού τους και εισηγείται σε αυτόν 
μεθόδους βελτίωσης της αποτελεσματικότητας του 
πυροσβεστικού έργου και του επιπέδου εκπαίδευσης 
του πυροσβεστικού προσωπικού και προτείνει την εξα¬ 
σφάλιση των απαιτούμενων μέσων υποστήριξής τους. 

γ. Μελετά τα στατιστικά στοιχεία και τις εκθέσεις που 
υποβάλλονται στο Επιτελείο σχετικά με τη δράση των 
Υπηρεσιών και επιβλέπει την εξαγωγή των απαραίτητων 
συμπερασμάτων. 

δ. Με εντολή του Αρχηγού επιθεωρεί τις Υπηρεσίες 
του Σώματος για να διαπιστώσει το βαθμό επιχειρη¬ 
σιακής ετοιμότητας και εκπαίδευσης του προσωπικού 
κάθε Υπηρεσίας, τις σχέσεις με τις τοπικές αρχές και 
γενικότερα ό,τι έχει σχέση με το παρεχόμενο πυρο¬ 
σβεστικό έργο. 

ε. Παρακολουθεί και προσυπογράφει την εισερχόμενη 
και εξερχόμενη αλληλογραφία που έχει σχέση με την 
άσκηση, λειτουργική, τεχνική και οικονομική υποστήριξη 
των αρμοδιοτήτων του και εισηγείται στον Αρχηγό για 
τη λήψη αποφάσεων στα θέματα αυτά, προσυπογρά¬ 
φοντας τις σχετικές διοικητικές πράξεις. 

στ. Ενημερώνεται για όλα τα υπηρεσιακά θέματα από 
τα αρμόδια όργανα και ειδικότερα για τα ζητήματα 
που έχουν σχέση ή διευκολύνουν την εκτέλεση των 
καθηκόντων του. 

ζ. Εγκρίνει τη χορήγηση των αδειών για τους Συντο¬ 
νιστές Επιχειρήσεων, για το Διοικητή Περιφερειακής 
Πυροσβεστικής Διοίκησης Αττικής, εφόσον δεν υπάγεται 
στην τοπική αρμοδιότητα του Συντονιστή Επιχειρήσε¬ 
ων με έδρα τον Πειραιά καθώς και για τους Διοικητές 
Ε.Σ.Κ.Ε, Υ.ΠΛΩ.Μ, Υ.Ε.Μ.Π.Σ. και για το Διευθυντή της 
Δ.Α.Ε.Ε.. 

η. Υπογράφει κατ’ «Εντολή Υπουργού» ή «Εντολή Αρ¬ 
χηγού» αποφάσεις, έγγραφα, εντολές και άλλες πράξεις 
το δικαίωμα της υπογραφής των οποίων έχει μεταβι- 
βασθεί σε αυτόν με απόφαση του Υπουργού Δημόσιας 
Τάξης και Προστασίας του Πολίτη ή του Αρχηγού Π.Σ. 
αντιστοίχως. 

θ. Ασκεί κάθε άλλη αρμοδιότητα που του παρέχεται 
από τις διατάξεις του παρόντος ή του ανατίθεται με 
Απόφαση του Υπουργού Δημόσιας Τάξης και Προστα¬ 
σίας του Πολίτη μετά από εισήγηση του Αρχηγού του 
Πυροσβεστικού Σώματος. 

2. Σε περίπτωση απουσίας ή κωλύματος, τον Υπαρ- 
χηγό Επιχειρήσεων αναπληρώνει στα καθήκοντά του ο 
κατά περίπτωση αρμόδιος Συντονιστής Επιχειρήσεων. 

Άρθρο 5 

Υπαρχηγός Υποστήριξης 

1. Ο Υπαρχηγός Υποστήριξης του Πυροσβεστικού 
Σώματος ασκεί τις αρμοδιότητες που προβλέπονται 
γί αυτόν από τη διέπουσα το Πυροσβεστικό Σώμα νομο¬ 
θεσία. Μεταξύ άλλων: 

α. Είναι υπεύθυνος απέναντι στον Αρχηγό Π.Σ. για τα 
θέματα διοικητικής υποστήριξης των Υπηρεσιών του 
Σώματος, εισηγείται τρόπους βελτίωσής της και μεριμνά 
για την εξασφάλιση των αναγκαίων υλικών μέσων και 
υποδομών. 

β. Με εντολή του Αρχηγού Π.Σ. επιθεωρεί τις Υπηρε¬ 
σίες του Σώματος για θέματα αρμοδιότητάς του. 

γ. Είναι υπεύθυνος για την παρεχόμενη από τις Σχολές 
της Πυροσβεστικής Ακαδημίας εκπαίδευση στους σπου- 

δαστές της και εισηγείται στον Αρχηγό κάθε αναγκαίο 
μέτρο για τη βελτίωσή της. 

δ. Παρακολουθεί το επίπεδο πειθαρχίας του πυροσβε¬ 
στικού προσωπικού και των Πυροσβεστών Πενταετούς 
Υποχρέωσης και εισηγείται στον Αρχηγό τη λήψη και 
επιβολή μέτρων για τη βελτίωσή της. 

ε. Παρακολουθεί και προσυπογράφει την εισερχόμενη 
και εξερχόμενη αλληλογραφία που έχει σχέση με τις 
αρμοδιότητές του και εισηγείται στον Αρχηγό τη λήψη 
αποφάσεων στα θέματα αυτά. 

στ. Ενημερώνεται για όλα τα υπηρεσιακά θέματα από 
τα αρμόδια όργανα και ειδικότερα για τα ζητήματα 
που έχουν σχέση ή διευκολύνουν την εκτέλεση των 
καθηκόντων του. 

ζ. Εγκρίνει τη χορήγηση άδειας στο Συντονιστή Υπο¬ 
στήριξης, στο Διοικητή της Πυροσβεστικής Ακαδημίας 
και στο Διευθυντή της Υγειονομικής Υπηρεσίας. 

η. Υπογράφει κατ’ «Εντολή Υπουργού» ή «Εντολή Αρχη¬ 
γού» αποφάσεις, έγγραφα, εντολές και άλλες πράξεις το 
δικαίωμα της υπογραφής των οποίων έχει μεταβιβασθεί 
σε αυτόν με απόφαση του Υπουργού Δημόσιας Τάξης και 
Προστασίας του Πολίτη ή του Αρχηγού Π.Σ. αντιστοίχως. 

θ. Ασκεί κάθε άλλη αρμοδιότητα που του παρέχεται 
με τις διατάξεις του παρόντος ή του ανατίθεται με 
Απόφαση του Υπουργού Δημόσιας Τάξης και Προστα¬ 
σίας του Πολίτη μετά από εισήγηση του Αρχηγού του 
Πυροσβεστικού Σώματος. 

2. Σε περίπτωση απουσίας ή κωλύματος, τον Υπαρ- 
χηγό Υποστήριξης αναπληρώνει στα καθήκοντά του ο 
Συντονιστής Υποστήριξης. 

Άρθρο 6 

Γραφεία Υπαρχηγών 

1. Οι Υπαρχηγοί του Πυροσβεστικού Σώματος υποστη¬ 
ρίζονται στο έργο τους από αντίστοιχα Γραφεία. Το 
Γ ραφείο του Υπαρχηγού Επιχειρήσεων και το Γ ραφείο 
του Υπαρχηγού Υποστήριξης εξασφαλίζουν τη γραμμα¬ 
τειακή εξυπηρέτηση των Υπαρχηγών και την επικοινω¬ 
νία τους με τις Υπηρεσίες και τους πολίτες. 

2. Σε καθένα από τα Γραφεία αυτά προΐσταται Υπα¬ 
σπιστής, ο οποίος ορίζεται με διαταγή του Αρχηγού, 
ύστερα από πρόταση του οικείου Υπαρχηγού μεταξύ 
των αξιωματικών γενικών καθηκόντων του Πυροσβε¬ 
στικού Σώματος. 

3. Ο Υπασπιστής διεκπεραιώνει την υπηρεσιακή αλ¬ 
ληλογραφία του Υπαρχηγού, τηρεί αυτόν ενήμερο για 
τις γενόμενες προσκλήσεις και τον συνοδεύει, όταν 
διαταχθεί, στις επίσημες τελετές και λοιπές εκδηλώ¬ 
σεις. Φροντίζει, επίσης, για την έγκαιρη έκδοση των 
Ημερήσιων Διαταγών του Υπαρχηγού, προγραμματίζει 
τις παρουσιάσεις των πυροσβεστικών υπαλλήλων και 
τις επισκέψεις των ιδιωτών στον οικείο Υπαρχηγό και 
διαβιβάζει ειδικές εντολές και οδηγίες του προς τις 
Υπηρεσίες. 

δ. Τον Υπασπιστή απάντα ή κωλυόμενο αναπληρώνει 
προσωρινά ένας από τους υπηρετούντες στο Επιτε¬ 
λείο Αξιωματικούς που ορίζεται με διαταγή του οικείου 
Υπαρχηγού. 

Αρθρο 7 

Συντονιστές Επιχειρήσεων 

1. Συντονιστές Επιχειρήσεων του Πυροσβεστικού 
Σώματος ορίζονται με απόφαση του Αρχηγού του Πυ¬ 


ροσβεστικού Σώματος, Υποστράτηγοι Γ ενικών Καθη¬ 
κόντων. Επικουρούν τον Υπαρχηγό Επιχειρήσεων και 
καθοδηγούν, συντονίζουν, εποπτεύουν και ελέγχουν το 
έργο των Υπηρεσιών του Πυροσβεστικού Σώματος που 
υπάγονται στην τοπική τους αρμοδιότητα και εδρεύουν 
στην Πάτρα, τη Θεσσαλονίκη και τον Πειραιά. 

2. Ειδικότερα οι Συντονιστές Επιχειρήσεων έχουν τις 
ακόλουθες αρμοδιότητες και καθήκοντα: 

α) Είναι υπεύθυνοι έναντι της Ηγεσίας του Πυροσβε¬ 
στικού Σώματος για θέματα επιχειρησιακής ετοιμότητας 
του προσωπικού των Υπηρεσιών του Σώματος καθώς 
και για την εύρυθμη και νόμιμη λειτουργία και απόδοση 
όλων των Υπηρεσιών και το επίπεδο εκπαίδευσης και 
πειθαρχίας του προσωπικού τους. 

β) Επιθεωρούν με εντολή του Υπαρχηγού Επιχειρή¬ 
σεων οι ίδιοι ή δια των αρμοδίων οργάνων, τακτικά και 
έκτακτα, σε χρόνο που ορίζουν οι σχετικές διαταγές, 
τις Υπηρεσίες του Σώματος για τη διαπίστωση της εύ¬ 
ρυθμης, νόμιμης και αποδοτικής λειτουργίας τους. 

γ) Προτείνουν στην Ηγεσία του Σώματος μέτρα και 
τρόπους βελτίωσης της αποδοτικότητας των παρεχόμε¬ 
νων προς το κοινωνικό σύνολο υπηρεσιών του Σώματος. 

δ) Εγκρίνουν τη χορήγηση των αδειών των Διοικητών 
των Περιφερειακών Πυροσβεστικών Διοικήσεων που 
υπάγονται στην τοπική αρμοδιότητά τους. 

στ) Στους Συντονιστές Επιχειρήσεων μπορεί επίσης 
να ανατεθεί από τον Αρχηγό και τον Υπαρχηγό Επιχει¬ 
ρήσεων κάθε άλλο νόμιμο καθήκον. 

Αρθρο 8 

Γ ραφείο Συντονιστή Επιχειρήσεων 

Κάθε Συντονιστής Επιχειρήσεων υποστηρίζεται στο 
έργο του από οικείο Γ ραφείο, το οποίο εξασφαλίζει τη 
γραμματειακή εξυπηρέτησή του και την επικοινωνία του 
με τις Υπηρεσίες και τους πολίτες. Του Γ ραφείου αυτού 
προΐσταται Υπασπιστής, ο οποίος ορίζεται με διαταγή 
του Αρχηγού, ύστερα από πρόταση του Συντονιστή, 
μεταξύ των Αξιωματικών Γ ενικών Καθηκόντων του Πυ¬ 
ροσβεστικού Σώματος. 

Αρθρο 9 

Συντονιστής Υποστήριξης 

1. Συντονιστής Υποστήριξης του Πυροσβεστικού Σώμα¬ 
τος ορίζεται με απόφαση του Αρχηγού, Υποστράτηγος 
Γ ενικών Καθηκόντων. Είναι άμεσος βοηθός του Αρχηγού 
και Υπαρχηγού Υποστήριξης και είναι πάντοτε ενήμερος 
για τις αντιλήψεις των τελευταίων για την πορεία όλων 
των υπηρεσιακών ζητημάτων. 

2. Ο Συντονιστής Υποστήριξης έχει ιδίως τις ακόλου¬ 
θες αρμοδιότητες: 

α. Καθοδηγεί, συντονίζει, εποπτεύει και ελέγχει τις 
Διευθύνσεις του Επιτελείου και είναι υπεύθυνος έναντι 
της Ηγεσίας του Σώματος για κάθε ζήτημα που βρίσκε¬ 
ται στον κύκλο των αρμοδιοτήτων του. 

β. Προβλέπει ή διαπιστώνει τις ανάγκες και τα προ¬ 
βλήματα που αφορούν την ειδικότερη αποστολή των 
Διευθύνσεων του Επιτελείου και μεριμνά για την αντι¬ 
μετώπισή τους. 

γ. Εισηγείται τα σχέδια και τα προγράμματα δραστη¬ 
ριοτήτων του Επιτελείου. 

δ. Είναι υπεύθυνος για την εκτέλεση των εργασιών 
των Διευθύνσεων του Επιτελείου, για την υλοποίηση των 
προγραμμάτων και την εκπλήρωση της αποστολής τους. 

ε. Διατάσσει την ενέργεια ερευνών, μελετών και εργα¬ 
σιών για θέματα μείζονος σπουδαιότητας και συγκροτεί 
προς τούτο σχετικές Επιτροπές. 

στ. Εγκρίνει τη χορήγηση αδειών του πυροσβεστικού 
και πολιτικού προσωπικού ως και των Πυροσβεστών 
Πενταετούς Υποχρέωσης που υπηρετούν στο Επιτελείο. 

ζ/Εχει σε ό,τι αφορά το πυροσβεστικό και πολιτικό 
προσωπικό καθώς και τους Πυροσβέστες Πενταετούς 
Υποχρέωσης που υπηρετούν στο Επιτελείο, όλα τα 
δικαιώματα και τις υποχρεώσεις που έχουν και οι Δι¬ 
οικητές των Περιφερειακών Υπηρεσιών του Σώματος. 

η. Τοποθετεί, κατόπιν διαταγής του Υπαρχηγού 
Υποστήριξης ύστερα από έγκριση του Αρχηγού, τους 
αξιωματικούς και το λοιπό πυροσβεστικό και πολιτικό 
προσωπικό και τους Πυροσβέστες Πενταετούς Υπο¬ 
χρέωσης, ανάλογα με την ειδικότητα, την ικανότητα 
και την εμπειρία, στις Διευθύνσεις, τα Τμήματα και τα 
Γραφεία του Επιτελείου. 

θ. Υπογράφει «Με εντολή Υπουργού» ή «Με εντολή 
Αρχηγού» έγγραφα ή άλλες πράξεις, το δικαίωμα της 
υπογραφής των οποίων έχει μεταβιβασθεί σε αυτόν με 
απόφαση του Υπουργού Δημόσιας Τάξης και Προστα¬ 
σίας του Πολίτη. 

ι. Ασκεί κάθε άλλη αρμοδιότητα που του παρέχεται 
με τις διατάξεις του παρόντος ή του ανατίθεται με 
Απόφαση του Υπουργού Δημόσιας Τάξης και Προστα¬ 
σίας του Πολίτη μετά από εισήγηση του Αρχηγού του 
Πυροσβεστικού Σώματος. 

ια. Λαμβάνει γνώση της εισερχόμενης αλληλογραφίας, 
κατανέμει αυτή στις Διευθύνσεις και εισηγείται στην 
Ηγεσία τα έγγραφα ειδικής σπουδαιότητας. 

ιβ. Μεριμνά για την ταχεία διεκπεραίωση της αλληλο¬ 
γραφίας και παρακολουθεί να ενεργείται αυτή, σύμφω¬ 
να με το συμφέρον της Υπηρεσίας, τους νόμους και τις 
ισχύουσες διαταγές και παρέχει προς την κατεύθυνση 
αυτή οδηγίες στους Διευθυντές των Διευθύνσεων του 
Επιτελείου. 

ιγ. Προσυπογράφει όλη την αλληλογραφία που προ¬ 
σκομίζεται για υπογραφή από τους, Αρχηγό, Υπαρ- 
χηγούς, Γενικό Γραμματέα Πολιτικής Προστασίας και 
Υπουργό Δημόσιας Τάξης και Προστασίας του Πολίτη 
εκφέροντας γραπτά τη γνώμη του. 

ιδ. Ορίζει το πυροσβεστικό προσωπικό στην υπηρεσία 
του Επόπτη Ασφαλείας του Επιτελείου Πυροσβεστικού 
Σώματος. 

ιε. Υπογράφει το υπηρεσιακό δελτίο ταυτότητας του 
Πυροσβεστικού Προσωπικού και των Πυροσβεστών Πε¬ 
νταετούς Υποχρέωσης. 

ιστ. Εγκρίνει τη συμμετοχή της Μουσικής Μπάντας σε 
διάφορες εκδηλώσεις. 

3. Ο Συντονιστής Υποστήριξης ασκεί και κάθε άλλη 
αρμοδιότητα που ανατίθεται σ’ αυτόν από την ισχύουσα 
για το Πυροσβεστικό Σώμα νομοθεσία ή από ειδικές δι¬ 
ατάξεις.Έχει, επίσης, για το προσωπικό του Επιτελείου, 
τα δικαιώματα και τις υποχρεώσεις που προβλέπονται 
από τον Κανονισμό Εσωτερικής Υπηρεσίας του Σώματος 
(π.δ. 210/1992, Α' 99) και την ισχύουσα για το Πυροσβε¬ 
στικό Σώμα και το προσωπικό του νομοθεσία, για το 
Διοικητή Περιφερειακής Πυροσβεστικής Διοίκησης. 

4. Ο Συντονιστής Υποστήριξης τηρεί δικό του πρωτό¬ 
κολλο εισερχόμενης και εξερχόμενης αλληλογραφίας 
της αρμοδιότητάς του και βιβλία Ημερήσιων Διαταγών 
Αξιωματικών και κατωτέρων υπαλλήλων του Αρχηγείου, 


καθώς και κάθε άλλο βιβλίο που κρίνεται απαραίτητο 
και προβλέπεται από την ισχύουσα νομοθεσία και τις 
σχετικές διαταγές του Επιτελείου. 

5. Σε περίπτωση κωλύματος ή απουσίας αναπληρώ¬ 
νεται από τον αρχαιότερο από τους Διευθυντές των 
Διευθύνσεων του Επιτελείου. 

Άρθρο 10 

Γ ραφείο Συντονιστή Υποστήριξης 
Πυροσβεστικού Σώματος 

1. Ο Συντονιστής Υποστήριξης Πυροσβεστικού Σώμα¬ 
τος υποστηρίζεται στο έργο του από οικείο Γ ραφείο, 
το οποίο εξασφαλίζει τη γραμματειακή εξυπηρέτησή 
του και την επικοινωνία του με τις Υπηρεσίες και τους 
πολίτες. Του Γραφείου αυτού προΐσταται Υπασπιστής, 
ο οποίος ορίζεται με διαταγή του Αρχηγού, ύστερα 
από πρότασή του Συντονιστή μεταξύ των αξιωματικών 
γενικών καθηκόντων του Πυροσβεστικού Σώματος. 

2. Στον Συντονιστή Υποστήριξης υπάγονται τα εξής 
επιμέρους Γ ραφεία: 

α. Γραμματείας 
β. Διαχείρισης Υλικού 
γ. Κίνησης 

δ. Κοινοβουλευτικού Ελέγχου. 

3. Το Γραφείο Γραμματείας έχει ως αρμοδιότητα τη 
γραμματειακή εξυπηρέτηση του Συντονιστή Υποστήρι¬ 
ξης και, γενικότερα, του προσωπικού του Επιτελείου. 
Προϊστάμενος αυτού ορίζεται, με απόφαση του Συντο¬ 
νιστή Υποστήριξης, Αξιωματικός που υπηρετεί σε αυτό. 
Ο Προϊστάμενος του Γ ραφείου Γ ραμματείας έχει τα 
εξής ειδικότερα καθήκοντα: 

α. Μεριμνά για την υλοποίηση των εντολών που του 
απευθύνει ο Προϊστάμενος Επιτελείου και ενημερώνει 
αυτόν, σχετικά με την πορεία τους. 

β. Μεριμνά για την κοινοποίηση στο προσωπικό του 
Επιτελείου, των διαταγών και λοιπών εγγράφων που 
το αφορούν. 

γ. Είναι υπεύθυνος για την καθαριότητα των γραφείων 
και των λοιπών χώρων του Επιτελείου, επιβλέποντας για 
το σκοπό αυτόν το προσωπικό καθαριότητας. 

δ. Τηρεί τα απαραίτητα Βιβλία και διατηρεί πάντα 
ενημερωμένο πίνακα με όλο το προσωπικό του Επιτε¬ 
λείου,στον οποίο φαίνεται η υπηρεσία που εκτελεί, η 
διεύθυνση κατοικίας του, τα τηλέφωνά του και όποια 
άλλα στοιχεία κρίνονται απαραίτητα. 

ε. Διεξάγει όλη την αλληλογραφία που προβλέπεται 
από τις κείμενες διατάξεις και αφορά το προσωπικό 
του Επιτελείου. 

στ. Μεριμνά για την τήρηση του αρχείου του Επι¬ 
τελείου με βάση τον Κανονισμό Αλληλογραφίας και 
το θεματολόγιο και την τοποθέτηση των πρωτοτύπων 
εγγράφων κατά χρονολογική σειρά στους φακέλους. 

ζ. Φροντίζει για την περιοδική και την, σύμφωνα με τις 
σχετικές εγκυκλίους διαταγές, εκκαθάριση του αρχείου 
του Επιτελείου. 

4. Το Γραφείο Διαχείρισης Υλικού είναι αρμόδιο για 
την εξυπηρέτηση των αναγκών του Επιτελείου σε υλι¬ 
κά και μέσα. Προϊστάμενος του Γ ραφείου Διαχείρισης 
Υλικού ορίζεται με απόφαση του Συντονιστή Υποστή¬ 
ριξης σύμφωνα με τις ισχύουσες σχετικές διατάξεις, 
Αξιωματικός ή υπαξιωματικός Π.Σ. που υπηρετεί στο 
Επιτελείο. Ο Προϊστάμενος του Γ ραφείου έχει τα κα¬ 
θήκοντα που ορίζονται γί αυτόν από τον Κανονισμό 

Εσωτερικής Υπηρεσίας Πυροσβεστικού Σώματος και 
τις σχετικές διαταγές του Επιτελείου. 

5. Το Γραφείο Κίνησης μεριμνά για την καλή κατά¬ 
σταση των υπηρεσιακών οχημάτων που εξυπηρετούν 
τις ανάγκες του Επιτελείου Πυροσβεστικού Σώματος 
και των υπαγόμενων σε αυτό Ειδικών Υπηρεσιών που 
δεν διαθέτουν αντίστοιχο Τμήμα ή Γραφείο, καθώς και 
για την εκπαίδευση και καταλληλότητα των οδηγών. 
Ως Προϊστάμενος του Γραφείου Κίνησης ορίζεται, με 
απόφαση του Συντονιστή Υποστήριξης, σύμφωνα με 
τις ισχύουσες σχετικές διατάξεις, Αξιωματικός ή Υπα- 
ξιωματικός που υπηρετεί στο Επιτελείο Πυροσβεστι¬ 
κού Σώματος. Ο Προϊστάμενος του Γραφείου έχει τα 
καθήκοντα που ορίζονται γί αυτόν από τον Κανονισμό 
Εσωτερικής Υπηρεσίας Πυροσβεστικού Σώματος και τις 
σχετικές διαταγές του Επιτελείου. 

6. Το Γ ραφείο Κοινοβουλευτικού Ελέγχου είναι αρμόδιο 
για τα θέματα κοινοβουλευτικού ελέγχου του Πυροσβε¬ 
στικού Σώματος και της Συντονιστικής Αρχής Πολιτικής 
Προστασίας. Προϊστάμενος του Γ ραφείου Κοινοβουλευ¬ 
τικού Ελέγχου ορίζεται με απόφαση του Συντονιστή Υπο¬ 
στήριξης σύμφωνα με τις ισχύουσες σχετικές διατάξεις, 
Αξιωματικός που υπηρετεί στο Επιτελείο Π.Σ.. Ο Προϊ¬ 
στάμενος του Γ ραφείου έχει τα καθήκοντα που ορίζο¬ 
νται γι’ αυτόν από τον Κανονισμό Εσωτερικής Υπηρεσίας 
Πυροσβεστικού Σώματος και τις σχετικές διαταγές του 
Επιτελείου. Το Γ ραφείο Κοινοβουλευτικού Ελέγχου στε¬ 
λεχώνεται και από προσωπικό της Συντονιστικής Αρχής 
Πολιτικής Προστασίας ή άλλου φορέα του Υπουργείου 
Δημόσιας Τάξης και Προστασίας του Πολίτη. 

Αρθρο 11 

Διευθυντές Διευθύνσεων 
Επιτελείου Πυροσβεστικού Σώματος 

1. Οι Διευθυντές των Διευθύνσεων είναι άμεσοι συνερ¬ 
γάτες και βοηθοί του Υπαρχηγού Υποστήριξης, τίθενται 
υπό τον Συντονιστή Υποστήριξης και έχουν ιδίως τις 
ακόλουθες αρμοδιότητες: 

α. Διευθύνουν την εκτέλεση των εργασιών της Δι¬ 
εύθυνσής τους και προγραμματίζουν, οργανώνουν και 
ελέγχουν τις εργασίες του προσωπικού τους. 

β. Εισηγούνται και προκαλούν τις αποφάσεις της Ηγε¬ 
σίας σε θέματα της αρμοδιότητάς τους. 

γ. Μεριμνούν για την αρτιότερη κατάρτιση και καλύ¬ 
τερη απόδοση του προσωπικού της Διεύθυνσής τους. 

δ. Διατάσσουν και συντονίζουν υπηρεσιακές συνεργα¬ 
σίες των Τμημάτων της Διεύθυνσής τους και εισηγού- 
νται στον αρμόδιο Προϊστάμενο τη διενέργεια ερευνών, 
μελετών και εργασιών, ορίζοντας τις αντίστοιχες Επι¬ 
τροπές διεξαγωγής αυτών, όπου, κατά την κρίση τους, 
απαιτείται. 

ε. Προσυπογράφουν έγγραφα και εισηγητικά σημει¬ 
ώματα των Τμημάτων της Διεύθυνσής τους στα οποία 
απαιτείται απόφαση ή υπογραφή από τους ιεραρχικά 
ανωτέρους τους μέχρι τον Υπουργό. Σε περίπτωση δι¬ 
αφορετικής εκτίμησης διατυπώνουν αιτιολογημένα τη 
γνώμη τους. 

στ. Λαμβάνουν γνώση της εισερχόμενης στη Διεύθυν¬ 
σή τους αλληλογραφίας, τη μονογράφουν και την κατα¬ 
νέμουν στα Τμήματα ανάλογα με την αρμοδιότητά τους. 

ζ. Ευθύνονται για την εύρυθμη και αποτελεσματική 
λειτουργία των Τμημάτων της Διεύθυνσής τους, καθώς 
και για τον έλεγχο του προσωπικού τους. 


η. Ασκούν τις αρμοδιότητες που παρέχονται ή εκχω¬ 
ρούνται σε αυτούς και προσκομίζουν οι ίδιοι την προς 
εισήγηση ή υπογραφή αλληλογραφία στον Συντονιστή 
Υποστήριξης ή στην ιεραρχία του Σώματος. 

2. Οι Διευθυντές Διευθύνσεων του Επιτελείου ασκούν 
και κάθε άλλη αρμοδιότητα που ανατίθεται σε αυτούς, 
από την ισχύουσα για το Πυροσβεστικό Σώμα νομοθεσία 
ή από ειδικές διατάξεις και τις διαταγές του Αρχηγού, του 
Υπαρχηγού Υποστήριξης και του Συντονιστή Υποστήριξης. 

3. Τον Διευθυντή Διεύθυνσης του Επιτελείου Π.Σ., 
απάντα ή κωλυόμενο, αναπληρώνει ο ανώτερος ή αρ¬ 
χαιότερος από τους Προϊσταμένους των Τ μημάτων της 
Διεύθυνσής του. 

Αρθρο 12 

Προϊστάμενοι Τμημάτων 
Διευθύνσεων Επιτελείου - Προσωπικό Τμημάτων 

1. Προϊστάμενοι των Τμημάτων των Διευθύνσεων του 
Επιτελείου Π.Σ. τοποθετούνται Αξιωματικοί Γενικών ή 
Ειδικών Καθηκόντων, κατά κανόνα, με βαθμό Υποπυ- 
ραγού και άνω. 

2. Οι Τμηματάρχες είναι άμεσοι βοηθοί και συνεργά¬ 
τες των Διευθυντών των Διευθύνσεων, ευθύνονται για 
την εκτέλεση των αρμοδιοτήτων των Τμημάτων τους, 
για τη διακίνηση, την ασφάλεια, την αρχειοθέτηση και 
διαφύλαξη της αλληλογραφίας αυτών, την εκκαθάριση 
του αρχείου των Τ μημάτων τους, την εύρυθμη και απο¬ 
τελεσματική λειτουργία τους, την κανονική προσέλευση 
και αποχώρησή του προσωπικού τους, καθώς και την 
εμφάνισή τους. 

3. Οι Τμηματάρχες είναι αρμόδιοι για την εποπτεία, 
τον έλεγχο και την αξιολόγηση του προσωπικού του 
Τμήματός τους, καθώς και για την κατανομή των αρμο¬ 
διοτήτων του Τμήματός τους στους Αξιωματικούς και 
στο υπόλοιπο προσωπικό που υπηρετεί σε αυτό, με τη 
σύμφωνη γνώμη του Διευθυντή τους. Επίσης: 

α. Λαμβάνουν γνώση της εισερχόμενης στο Τμήμα 
αλληλογραφίας, μονογράφουν και σημειώνουν σε αυτή 
την ημερομηνία εισόδου, ορίζουν τον αρμόδιο για το 
χειρισμό της και τις απαραίτητες ενέργειες. 

β. Προσυπογράφουν έγγραφα ή εισηγητικά σημει¬ 
ώματα για τα οποία απαιτείται απόφαση ή υπογραφή 
του Διευθυντή τους και άνω. Σε περίπτωση διαφωνίας, 
διατυπώνουν αιτιολογημένα τη γνώμη τους. 

γ. Προσυπογράφουν τα έγγραφα ή εισηγητικά σημει¬ 
ώματα που συντάσσουν οι ίδιοι και φέρουν την ευθύνη 
των αναγραφομένων σε αυτά. 

δ. Προσκομίζουν προς εισήγηση ή υπογραφή την αλ¬ 
ληλογραφία στο Διευθυντή της Διεύθυνσής τους. 

4. Τον Τμηματάρχη, απάντα ή κωλυόμενο, αναπληρώ¬ 
νει ο αρχαιότερος από τους Αξιωματικούς του Τμήματος 
ή, μη υπάρχοντος Αξιωματικού, ο αναπληρωτής του 
ορίζεται από τον οικείο Διευθυντή. 

5. Το προσωπικό των Τμημάτων κάθε Διεύθυνσης του 
Επιτελείου εκτελεί τα καθήκοντά του σύμφωνα με τις 
σχετικές διαταγές και τις οδηγίες του οικείου Διευθυ¬ 
ντή, του Συντονιστή Υποστήριξης και του Υπαρχηγού 
Υποστήριξης. 

Αρθρο 13 

Τοποθέτηση προσωπικού 

1. Το προσωπικό του Π.Σ. του Επιτελείου τοποθετείται 
στις Διευθύνσεις και τα Τμήματα αυτού από το Συντονι- 

στη Υποστήριξης κατόπιν διαταγής του Υπαρχηγού Υπο¬ 
στήριξης και ύστερα από έγκριση του Αρχηγού. Για την 
τοποθέτηση αυτή λαμβάνεται ιδίως υπόψη η επιστημονική 
κατάρτιση με ανώτατες ή ανώτερες σπουδές συναφείς 
με το αντικείμενο εργασίας και η προηγούμενη εμπειρία. 

2. Με απόφαση του Αρχηγού μπορεί να ανατεθούν 
καθήκοντα Διευθυντή σε Αξιωματικό με τα κατάλληλα 
προσόντα και εμπειρία σχετικά με τη θέση, με βαθμό 
κατώτερο από αυτόν που προβλέπεται για την περί¬ 
πτωση αυτή. Με όμοια απόφαση μπορούν να ανατεθούν 
προσωρινώς σε Διευθυντή, παράλληλα με τα καθήκοντά 
του, και αυτά του Προϊσταμένου άλλης Διεύθυνσης. 

3. Με απόφαση του Διευθυντή ή Προϊσταμένου ορίζε¬ 
ται ως επικεφαλής Γ ραφείου ο αρχαιότερος από τους 
βαθμοφόρους του Γ ραφείου, ο οποίος διαθέτει την κα¬ 
τάλληλη γνώση και εμπειρία σε αντικείμενο σχετικό με 
τη θέση. Ο επικεφαλής Γ ραφείου υπάγεται στον οικείο 
Προϊστάμενο Τμήματος. 

ΚΕΦΑΛΑΙΟ Β' 

ΔΙΑΡΘΡΩΣΗ -ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ- 
ΤΜΗΜΑΤΩΝ 

Άρθρο 14 

Διάρθρωση-Αρμοδιότητες 
της Διεύθυνσης Πυροσβεστικών Επιχειρήσεων 

1. Η Διεύθυνση Πυροσβεστικών Επιχειρήσεων διαρ¬ 
θρώνεται στα ακόλουθα Τμήματα: 

α. Τμήμα Επιχειρήσεων και Πυροπροστασίας Ειδικών 
Εγκαταστάσεων. 

β. Τμήμα Επιχειρήσεων Δασοπυρόσβεσης, 
γ. Τμήμα Οργάνωσης Εθελοντισμού, 
δ. Τ μήμα Επιχειρήσεων Πολιτικής Προστασίας, 
ε. Τμήμα Πολιτικής Σχεδίασης Έκτακτης Ανάγκης 
(Π.Σ.Ε.Α.) και Πολιτικής Αμυνας. 

2. Η Διεύθυνση Επιχειρήσεων έχει τις ακόλουθες αρμο¬ 
διότητες που κατανέμονται μεταξύ των Τμημάτων ως 
εξής: 

Α. ΤΜΗΜΑ ΕΠΙΧΕΙΡΗΣΕΩΝ ΚΑΙ ΠΥΡΟΠΡΟΣΤΑΣΙΑΣ ΕΙ¬ 
ΔΙΚΩΝ ΕΓΚΑΤΑΣΤΑΣΕΩΝ 
Στο Τ μήμα αυτό ανήκει: 

α. Η έκδοση οδηγιών για εκπόνηση ή αναμόρφωση 
σχεδίων επέμβασης σε περιπτώσεις πυρκαγιών, βιομη¬ 
χανικών ή άλλων ατυχημάτων, σεισμών, πλημμυρών, 
θεομηνιών, φυσικών και λοιπών καταστροφών. 

β. Η έκδοση οδηγιών, η λήψη μέτρων και η οργάνωση 
μεθόδων προστασίας του πυροσβεστικού προσωπικού 
από τα ανωτέρω συμβάντα, καθώς και η εκπόνηση στρα¬ 
τηγικής αντιμετώπισής τους. 

γ. Η έκδοση οδηγιών για την εκπόνηση προγραμμάτων 
και ασκήσεων, βάσει σχεδίων επέμβασης, καθώς και για 
την εκπαίδευση του πυροσβεστικού προσωπικού στα 
ανωτέρω συμβάντα. 

δ. Ο έλεγχος και η μελέτη καταλληλότητας και χρη- 
στικότητας των υπαρχόντων και προσφερομένων για 
προμήθεια υλικών και μέσων που αφορούν στην προ¬ 
στασία του πυροσβεστικού προσωπικού. 

ε. Η μελέτη και η εκπόνηση σχεδίων επέμβασης και η 
έκδοση σχετικών οδηγιών για αντιμετώπιση πυρκαγιών, 
με τη συνεργασία και άλλων αρμόδιων Υπηρεσιών και 
φορέων. 

στ. Η μέριμνα για τη διασφάλιση του απαιτούμενου 
εξοπλισμού για την οργάνωση και την αποτελεσματική 


λειτουργία των Ειδικών Μονάδων Αντιμετώπισης Κατα¬ 
στροφών (Ε.Μ.Α.Κ.). 

ζ. Η μέριμνα για την έκδοση κατάλληλων συγγραμμά¬ 
των και η σύνταξη μελετών που αφορούν την αντιμε¬ 
τώπιση πυρκαγιών, σε συνεργασία με συναρμόδιες Δι¬ 
ευθύνσεις του Επιτελείου και, αν υπάρχει ανάγκη, με 
συναρμόδιους φορείς. 

η. Η έκδοση σχετικών οδηγιών για την πύκνωση, πα¬ 
ρακολούθηση και την καλή λειτουργία του δικτύου πυ¬ 
ροσβεστικών υδροστομίων της χώρας. 

θ. Η ρύθμιση θεμάτων που αφορούν επιχειρήσεις με 
εναέρια μέσα έρευνας και διάσωσης και η ανάπτυξη και 
έκδοση, σε συνεργασία με την Υ.Ε.Μ.Π.Σ. και κάθε άλλη 
συναρμόδια Υπηρεσία, επιχειρησιακών προτύπων για 
την ασφαλή και επιτυχή διεξαγωγή των επιχειρήσεων 
αυτών. 

ι. Η μέριμνα για τη σύνταξη, έκδοση και τον έλεγχο 
εφαρμογής των Κανονισμών Οργάνωσης και Λειτουρ¬ 
γίας των Πυροσβεστικών Σταθμών Στρατιωτικών και 
Πολιτικών Αεροδρομίων, Ελικοδρομίων και Λιμένων. 

ια. Η μέριμνα για την κατάρτιση και βελτίωση των 
σχεδίων επέμβασης (κατάσβεσης, διάσωσης) των ανω¬ 
τέρω Πυροσβεστικών Σταθμών. 

ιβ. Η φροντίδα για τον κατάλληλο και επαρκή εξει- 
δικευμένο εξοπλισμό των Υπηρεσιών αυτών και του 
προσωπικού τους. 

ιγ. Η εισήγηση προς την Ηγεσία του Σώματος, για τη 
σύνταξη, παρακολούθηση και τον έλεγχο των ειδικών 
προγραμμάτων εκπαίδευσης και διατήρησης της εκπαί¬ 
δευσης του προσωπικού των Υπηρεσιών αυτών και της 
διαδικασίας αξιολόγησής του, σε συνεργασία με τους 
αρμόδιους κατά περίπτωση φορείς. 

ιδ. Η εισήγηση σε θέματα εκπαίδευσης του προσω¬ 
πικού των Υπηρεσιών αυτών σε σχολεία και κέντρα 
εκπαίδευσης ημεδαπής ή αλλοδαπής και η σύνταξη και 
παραγωγή των σχετικών εγχειριδίων και βοηθημάτων. 

ιε. Η παρακολούθηση των διεθνών εξελίξεων και της 
βιβλιογραφίας που σχετίζονται με τα θέματα πυρο¬ 
προστασίας, πυρόσβεσης και διάσωσης στους χώρους 
των Στρατιωτικών και Πολιτικών Αεροδρομίων και Ελι¬ 
κοδρομίων και η εισήγηση υιοθέτησής τους από την 
Υπηρεσία. 

ιστ. Η μελέτη και η υπόδειξη, σε συνεργασία με τους 
συναρμόδιους φορείς, των κανόνων και μέτρων ασφα¬ 
λείας για την αποθήκευση και διακίνηση στους χώρους 
των Αεροδρομίων και Ελικοδρομίων εύφλεκτων, εκρη¬ 
κτικών, χημικών, τοξικών και άλλων επικίνδυνων ουσιών. 

ιζ. Η εισήγηση για την πραγματοποίηση εκπαίδευσης 
σε θέματα πρόληψης και καταστολής των πυρκαγιών, 
του στρατιωτικού και πολιτικού προσωπικού των αε¬ 
ροπορικών και λιμενικών εγκαταστάσεων της Χώρας. 
Β. ΤΜΗΜΑ ΕΠΙΧΕΙΡΗΣΕΩΝ ΔΑΣΟΠΥΡΟΣΒΕΣΗΣ 
Στο Τ μήμα αυτό ανήκει: 

α. Η έκδοση ερμηνευτικών εγκυκλίων διαταγών και 
οδηγιών για το σχεδίασμά αντιμετώπισης δασικών και 
αγροτικών πυρκαγιών. 

β. Η εισήγηση προς τις αρμόδιες Διευθύνσεις του 
Επιτελείου, για τον εφοδιασμό των Πυροσβεστικών 
Υπηρεσιών με τα απαραίτητα μέσα και υλικά για την 
αντιμετώπιση δασικών και αγροτικών πυρκαγιών. 

γ. Ο σχεδιασμός της προστασίας των δασών και των 
αγροτικών εκτάσεων από τις πυρκαγιές, καθώς και η 
έκδοση οδηγιών για τον τρόπο σύνταξης και ελέγχου 

των σχεδίων πυροπροστασίας των Περιφερειακών Υπη¬ 
ρεσιών του Σώματος. 

δ. Η εισήγηση στις αρμόδιες Διευθύνσεις για την πρό¬ 
σληψη του απαραίτητου εποχικού προσωπικού στελέ- 
χωσης των Πυροσβεστικών Υπηρεσιών. 

ε. Η αποτίμηση του πυροσβεστικού έργου για την 
παρελθούσα περίοδο και η υποβολή προτάσεων για 
την επερχόμενη. 

στ. Η συνεργασία με τις Ένοπλες Δυνάμεις και τους 
λοιπούς εμπλεκόμενους φορείς, για την οργάνωση της 
εναέριας επιτήρησης ευαίσθητων δασικών εκτάσεων 
και της αεροπυρόσβεσης. 

ζ. Η εισήγηση προς τις αρμόδιες Διευθύνσεις του Επι¬ 
τελείου για τη μίσθωση εναερίων μέσων επιτήρησης 
και αεροπυρόσβεσης, καθώς και η κατανομή αυτών σε 
πολιτικά και στρατιωτικά αεροδρόμια της χώρας. 

η. Η έκδοση ερμηνευτικών εγκυκλίων, διαταγών και 
οδηγιών για την εφαρμογή του προγράμματος εναέριας 
επιτήρησης και αεροπυρόσβεσης. 

θ. Η αξιολόγηση των εναέριων μέσων και της αποτε- 
λεσματικότητάς τους στις επιχειρήσεις εναέριας επιτή¬ 
ρησης και αεροπυρόσβεσης, που οργανώνονται για τις 
ανάγκες του Πυροσβεστικού Σώματος, και η υποβολή 
σχετικών εισηγήσεων στις αρμόδιες Διευθύνσεις του 
Επιτελείου. 

ι. Η εκπόνηση μελετών για την εξεύρεση κατάλληλων 
λύσεων με σκοπό την αποτελεσματικότερη διαχείριση 
των εναέριων μέσων για τις ανάγκες της δασοπυρόσβε¬ 
σης και την εξασφάλιση της μέγιστης διαθεσιμότητας 
και επιχειρησιακής απόδοσής τους. 

ια. Η συνεργασία με αντίστοιχες Υπηρεσίες του εξω¬ 
τερικού σε θέματα αμοιβαίας ενίσχυσης σε εναέρια 
μέσα, για τις ανάγκες της Δασοπυρόσβεσης. 

ιβ. Η συνεργασία με τη Διεύθυνση Τεχνικής Υποστήρι¬ 
ξης και Υποδομών, την Υπηρεσία Εναερίων Μέσων και με 
τις αρμόδιες Υπηρεσίες της Πολεμικής Αεροπορίας και 
της Υπηρεσίας Πολιτικής Αεροπορίας, για την έκδοση 
επιχειρησιακών διαταγών, εγκυκλίων ή ΝΟΤΑΜ, σε σχέ¬ 
ση με τους κανόνες ασφάλειας πτήσεων, τη διαχείριση 
του εναέριου χώρου πάνω από δασικές πυρκαγιές, τους 
κανόνες και τις προϋποθέσεις εναέριου συντονισμού 
των εναέριων μέσων σε επιχειρήσεις αεροπυρόσβεσης, 
καθώς και των κανόνων εμπλοκής μισθωμένων εναέριων 
μέσων σε δασικές πυρκαγιές. 

ιγ. Η συνεργασία με όλους τους εμπλεκόμενους φο¬ 
ρείς για θέματα δασοπυρόσβεσης. 

ιδ. Η διεξαγωγή της σχετικής αλληλογραφίας και η έκ¬ 
δοση εγκυκλίων διαταγών και διευκρινίσεων σχετικά με 
την επιβολή διοικητικών προστίμων σε εμπρηστές δα¬ 
σών, η εν γένει ρύθμιση των θεμάτων που αφορούν την 
επιβολή διοικητικών προστίμων στους εμπρηστές δα¬ 
σών και δασικών εκτάσεων και η σύνταξη και αποστολή 
προς τα Διοικητικά Δικαστήρια εκθέσεων απόψεων της 
Διοίκησης, δια της Νομικής Υπηρεσίας, κατόπιν σχετικού 
νομικού ελέγχου, στις περιπτώσεις άσκησης ενδίκων 
βοηθημάτων και μέσων, για την ακύρωση της πράξης 
επιβολής του προστίμου ή της αναστολής αυτής. 

ιε. Η επεξεργασία των στατιστικών στοιχείων των 
δασικών και αγροτικών πυρκαγιών με σκοπό την εξα¬ 
γωγή συμπερασμάτων για την αποτροπή και μείωση 
των καταστροφών από αυτές. 

ιστ. Η εισήγηση και μέριμνα για την έγκριση πραγμα¬ 
τοποίησης συσκέψεων με εμπλεκόμενους στη δασοπυ¬ 


ρόσβεση φορείς, Υπηρεσίες και οργανισμούς οργάνω¬ 
σης της αντιπυρικής δράσης. 

ιζ. Η συνεργασία με Πυροσβεστικές Υπηρεσίες άλλων 
χωρών σε θέματα που αφορούν στην αντιμετώπιση των 
δασικών και αγροτικών πυρκαγιών. 

ιη. Η συνεργασία με τις αρμόδιες Υπηρεσίες της Ευ¬ 
ρωπαϊκής Ένωσης σε θέματα που σχετίζονται με τη 
στατιστική και την εξέλιξη της έρευνας στο αντικείμενο 
των δασικών και αγροτικών πυρκαγιών. 

ιθ. Η μέριμνα σε συνεργασία με τις αρμόδιες Διευθύν¬ 
σεις για την εκπροσώπηση του Πυροσβεστικού Σώματος 
σε διεθνή συνέδρια και εκδηλώσεις που αφορούν το 
αντικείμενο των δασικών και αγροτικών πυρκαγιών. 

κ. Η σύσταση επιτροπών για την αξιολόγηση συγ¬ 
γραμμάτων για θέματα αντιμετώπισης δασικών και 
αγροτικών πυρκαγιών. 

κα. Η αξιολόγηση των προτάσεων διαφόρων φορέων 
της ημεδαπής ή της αλλοδαπής, για τη συμμετοχή με 
οποιονδήποτε τρόπο σε ερευνητικά προγράμματα που 
έχουν σχέση με το αντικείμενο των δασικών και αγρο¬ 
τικών πυρκαγιών. 

κβ. Η αξιολόγηση αποτελεσματικότητας υλικών μέσων 
(εκτός των εναέριων) και τρόπων αντιμετώπισης δασι¬ 
κών και αγροτικών πυρκαγιών. 

Γ. ΤΜΗΜΑ ΟΡΓΑΝΩΣΗΣ ΕΘΕΛΟΝΤΙΣΜΟΥ 
Στο Τμήμα αυτό ανήκει: 

α. Η συνεργασία με τις συναρμόδιες υπηρεσίες και η 
εν γένει μέριμνα για την προώθηση, διάδοση και υπο¬ 
στήριξη του θεσμού του Εθελοντή Πυροσβέστη. 

β. Η μέριμνα για την ίδρυση, προαγωγή, υποβιβασμό ή 
κατάργηση των Εθελοντικών Πυροσβεστικών Σταθμών 
και Κλιμακίων σε συνεργασία με τους Ο.Τ.Α., που εκ¬ 
δηλώνουν ανάλογο ενδιαφέρον, καθώς και η έκδοση 
διαταγών και οδηγιών για την εύρυθμη λειτουργία τους. 

γ. Η συνεργασία με τη Συντονιστική Αρχή Πολιτικής 
Προστασίας για τη δημιουργία του Γενικού Μητρώου 
Εθελοντών στο οποίο περιλαμβάνονται αυτοτελή Ειδικά 
Μητρώα Πυροσβεστών, Εθελοντικών οργανώσεων και 
ειδικευμένων Εθελοντών, καθώς και η φροντίδα για την 
έκδοση των προβλεπόμενων πράξεων για την απόκτη¬ 
ση, αναστολή και απώλεια της ιδιότητας του Εθελοντή 
Πυροσβέστη. 

δ. Η παρακολούθηση για την ομοιόμορφη εφαρμογή 
της ισχύουσας για τους Εθελοντές Πυροσβέστες και 
τους Εθελοντικούς Πυροσβεστικούς Σταθμούς νομοθε¬ 
σίας και η λήψη κάθε αναγκαίου μέτρου για την εύρυθμη 
και αποτελεσματική λειτουργία των Υπηρεσιών αυτών 
σχετικά με την αποστολή τους. 

ε. Η ρύθμιση θεμάτων που έχουν σχέση με τη βασική 
εκπαίδευση και την πυροσβεστική εξάρτυση των εθε¬ 
λοντών Πυροσβεστών, την πιστοποίησή τους από την 
Πυροσβεστική Ακαδημία, την υποστήριξη της εκπαίδευ¬ 
σής τους, καθώς και την έκδοση των αναγκαίων γί αυτή 
βοηθημάτων, σε συνεργασία με το Τμήμα Εκπαίδευσης 
και Επιμόρφωσης. 

στ. Η φροντίδα σε συνεργασία με τους Οργανισμούς 
Τοπικής Αυτοδιοίκησης (ΟΤΑ) για τη στέγαση και τον 
εξοπλισμό των Εθελοντικών Πυροσβεστικών Υπηρεσιών 
με τα αναγκαία μέσα και υλικά. 

ζ. Η μέριμνα για την εξασφάλιση κάθε άλλης αναγκαί¬ 
ας υποστήριξης προς τις Εθελοντικές Πυροσβεστικές 
Υπηρεσίες με σκοπό την καλύτερη και αποδοτικότερη 
εκτέλεση της αποστολής τους. 

η. Η τήρηση Ειδικού Μητρώου Πιστοποίησης των Εθε¬ 
λοντών Πυροσβεστών. 

θ. Η υποβολή εισήγησης για τη χωροταξική κατανομή 
Εθελοντικών Πυροσβεστικών Υπηρεσιών σε συνεργασία 
με το Τμήμα Στρατηγικού Σχεδιασμού. 

Δ. ΤΜΗΜΑ ΕΠΙΧΕΙΡΗΣΕΩΝ ΠΟΛΙΤΙΚΗΣ ΠΡΟΣΤΑΣΙΑΣ 
Στο Τμήμα αυτό ανήκει: 

α. Η έκδοση εγκυκλίων για την εφαρμογή των σχεδίων 
που εκπονούνται από τη Συντονιστική Αρχή Πολιτικής 
Προστασίας. 

β. Η έκδοση οδηγιών, που αφορούν σε μέτρα και με¬ 
θόδους προστασίας του πυροσβεστικού προσωπικού 
από τα συμβάντα πολιτικής προστασίας, καθώς και στη 
στρατηγική αντιμετώπισής τους. 

γ. Η έκδοση οδηγιών για την εκπόνηση προγραμμά¬ 
των και ασκήσεων, βάσει των εκπονηθέντων σχεδίων 
επέμβασης και για την εκπαίδευση του πυροσβεστικού 
προσωπικού στα ανωτέρω συμβάντα πολιτικής προ¬ 
στασίας. 

δ. Η μελέτη καταλληλότητας και χρηστικότητας των 
υπαρχόντων και προσφερομένων για προμήθεια υλικών 
και μέσων που αφορούν στην προστασία του πυροσβε¬ 
στικού προσωπικού σε συμβάντα πολιτικής προστασίας. 

ε. Η μελέτη και η εκπόνηση σχεδίων επέμβασης και 
η έκδοση σχετικών οδηγιών για την αντιμετώπιση των 
καταστροφών που εμπίπτουν στην αρμοδιότητα του 
Π.Σ. σε συνεργασία και με άλλες αρμόδιες Υπηρεσίες 
και φορείς. 

στ. Η συνεργασία με τη Συντονιστική Αρχή Πολιτικής 
Προστασίας για την έκδοση κατάλληλων συγγραμμάτων 
και η σύνταξη μελετών που αφορούν την αντιμετώπιση 
φυσικών, τεχνολογικών και λοιπών καταστροφών, σε συ¬ 
νεργασία με συναρμόδιες Διευθύνσεις του Επιτελείου. 

ζ. Ο χειρισμός θεμάτων που αφορούν πυροσβεστικές 
επιχειρήσεις με εναέρια μέσα έρευνας και διάσωσης και 
η ανάπτυξη και έκδοση, σε συνεργασία με την Υπηρε¬ 
σία Εναερίων Μέσων και την Υπηρεσία Πλωτών Μέσων, 
επιχειρησιακών προτύπων για την ασφαλή και επιτυχή 
διεξαγωγή των επιχειρήσεων αυτών. 

η. Η ρύθμιση θεμάτων που αφορούν την εν γένει 
αρμοδιότητα του Σώματος στη θωράκιση της πολιτικής 
προστασίας της χώρας από φυσικές, τεχνολογικές και 
λοιπές καταστροφές σε ειρηνική περίοδο. 

θ. Ο χειρισμός θεμάτων που αφορούν το Γ ενικό Σχέδιο 
Πολιτικής Προστασίας «Ξενοκράτης», καθώς και τα Ειδι¬ 
κά Σχέδια για όλους τους προβλεπόμενους κινδύνους. 

Ε. ΤΜΗΜΑ ΠΟΛΙΤΙΚΗΣ ΣΧΕΔΙΑΣΗΣ ΕΚΤΑΚΤΗΣ ΑΝΑ¬ 
ΓΚΗΣ (Π.Σ.Ε.Α.) ΚΑΙ ΠΟΛΙΤΙΚΗΣ ΑΜΥΝΑΣ 
Στο Τ μήμα αυτό ανήκει: 

α. Η μέριμνα για την κατάρτιση, έγκριση, κοινοποίηση 
και υλοποίηση των σχεδίων Π.Σ.Ε.Α, πολιτικής κινητο¬ 
ποίησης και πολιτικής άμυνας του Επιτελείου και των 
υφιστάμενων υπηρεσιών του. 

β. Η μελέτη, παρακολούθηση και ρύθμιση θεμάτων 
σχεδιασμού και οργάνωσης του Επιτελείου και των 
Κεντρικών και Περιφερειακών Υπηρεσιών του Πυρο¬ 
σβεστικού Σώματος σε πολεμική περίοδο. 

γ. Ο υπολογισμός και η υποβολή στο Υπουργείο Δη¬ 
μόσιας Τάξης και Προστασίας του Πολίτη/Υπηρεσία 
Π.ΑΜ.-Π.Σ.Ε.Α, σε συνεργασία με τη Διεύθυνση Οικονομι¬ 
κών και άλλες συναρμόδιες Διευθύνσεις, των αναγκαίων 
πιστώσεων για την υποστήριξη εφαρμογής των σχεδίων 
Π.Σ.Ε.Α. του Πυροσβεστικού Σώματος. 


δ. Η ενημέρωση και εκπαίδευση του άμαχου πλη¬ 
θυσμού σχετικά με θέματα πολιτικής άμυνας αρμοδιό¬ 
τητας Πυροσβεστικού Σώματος. 

ε. Η μέριμνα για την αναστολή κατάταξης εφέδρων 
για τη στελέχωση των Υπηρεσιών του Πυροσβεστικού 
Σώματος, σε συνεργασία με τη Διεύθυνση Ανθρώπινων 
Πόρων και η συμμετοχή στα Συμβούλια Αναστολών Κα¬ 
τάταξης. 

στ. Η μέριμνα για την κατάρτιση οδηγιών ενημέρω¬ 
σης, με σκοπό την εκπαίδευση του προσωπικού των 
Δημόσιων Ανεξάρτητων Ιδρυμάτων και Ανεξάρτητων 
Ιδρυμάτων σε θέματα αρμοδιότητας Πυροσβεστικού 
Σώματος. 

ζ. Η μέριμνα για την εκπαίδευση στα πυροσβεστικά 
καθήκοντα του προσωπικού που προέρχεται από πολι¬ 
τική επιστράτευση. 

η. Η μελέτη των προβλημάτων και η υποβολή προ¬ 
τάσεων για τη βελτίωση των υφιστάμενων σχεδίων 
πολεμικής περιόδου. 

θ. Η μέριμνα για την εκπλήρωση των υποχρεώσε¬ 
ων του Πυροσβεστικού Σώματος σε θέματα Πολιτικής 
Αμυνας, καθώς και η οργάνωση της συμμετοχής του 
στις εθνικές ασκήσεις και η σύνταξη οδηγιών προς τις 
συμμετέχουσες στις εν λόγω ασκήσεις Υπηρεσίες του 
Πυροσβεστικού Σώματος. 

ι. Η σύνταξη και υποβολή της ετήσιας έκθεσης προό¬ 
δου Π.Σ.Ε.Α. του Πυροσβεστικού Σώματος στην αρμόδια 
Υπηρεσία του Υπουργείου Δημόσιας Τάξης και Προστα¬ 
σίας του Πολίτη/Υπηρεσία Π.ΑΜ-Π.Σ.Ε.Α.. 

ια. Η ρύθμιση θεμάτων κατανομής βιομηχανιών με σκο¬ 
πό τις αναγκαίες επιτάξεις υλικών και μέσων, σύμφωνα 
με τα σχέδια Π.Σ.Ε.Α. 

ιβ. Η μέριμνα για την εξουσιοδότηση του προσωπικού 
του Πυροσβεστικού Σώματος για το χειρισμό διαβαθμι¬ 
σμένου υλικού και η εξασφάλιση του σχετικού αρχείου 
σύμφωνα με τον Εθνικό Κανονισμό Ασφαλείας. 

ιγ. Η τήρηση του Συστήματος Συναγερμού Π.ΑΜ- 
Π.Σ.Ε.Α/Γ.Ε.Ε.Θ.Α. και η προώθηση των ενεργειών που 
απαιτούνται για την εκπλήρωση των σχετικών υποχρε¬ 
ώσεων Π.Σ.. 

Άρθρο 15 

Διάρθρωση - Αρμοδιότητες της Διεύθυνσης 
Επικοινωνιών και Ηλεκτρονικής Διακυβέρνησης 

1. Η Διεύθυνση Επικοινωνιών και Ηλεκτρονικής Διακυ¬ 
βέρνησης διαρθρώνεται στα ακόλουθα Τμήματα: 

α. Τμήμα Υποστήριξης Πληροφοριακών Συστημάτων 
β. Τ μήμα Ανάλυσης, Προγραμματισμού και Στατιστικής 
γ. Τμήμα Ενσύρματης και Ασύρματης Επικοινωνίας. 

2. Η Διεύθυνση Επικοινωνιών και Ηλεκτρονικής Διακυ¬ 
βέρνησης έχει τις ακόλουθες αρμοδιότητες που κατα- 
νέμονται μεταξύ των Τμημάτων της ως εξής: 

Α. ΤΜΗΜΑ ΥΠΟΣΤΗΡΙΞΗΣ ΠΛΗΡΟΦΟΡΙΑΚΩΝ ΣΥΣΤΗ¬ 
ΜΑΤΩΝ 

Στο Τ μήμα αυτό ανήκουν: 

α. Η μέριμνα για το σχεδίασμά μηχανογραφημένων 
πληροφοριακών συστημάτων και τη δημιουργία και 
υποστήριξη της κατάλληλης τεχνικής και λειτουργικής 
υποδομής και των αναγκαίων εφαρμογών πληροφορι¬ 
κής, για την υποβοήθηση του έργου των Υπηρεσιών του 
Πυροσβεστικού Σώματος. 

β. Η παρακολούθηση της εξέλιξης στο χώρο της Πλη¬ 
ροφορικής και της Ηλεκτρονικής Διακυβέρνησης και η 

μέριμνα για τη μεταφορά της τεχνογνωσίας και της 
νέας τεχνολογίας στο Πυροσβεστικό Σώμα. 

γ. Η ανάπτυξη, τεχνική υποστήριξη, παρακολούθηση 
της απόδοσης, βελτίωση και εξασφάλιση της εύρυθμης 
λειτουργίας των συστημάτων, των δικτύων και γενικά 
όλου του μηχανογραφικού και διαδικτυακού εξοπλισμού 
και των υπολογιστικών συστημάτων του δικτύου πλη¬ 
ροφορικής του Πυροσβεστικού Σώματος. 

δ. Ο προσδιορισμός των αναγκών του Πυροσβεστικού 
Σώματος σε εξοπλισμό και λογισμικό πληροφορικής, η 
υποβοήθηση για τη σύνταξη των σχετικών τεχνικών προ¬ 
διαγραφών, καθώς και η μέριμνα για την προμήθεια και 
κατανομή ή ανακατανομή των ανωτέρω στις Υπηρεσίες. 

ε. Η ανάπτυξη και τεχνική υποστήριξη κόμβου του 
Πυροσβεστικού Σώματος, η δημιουργία και ενημέρω¬ 
ση ιστοσελίδων στο διαδίκτυο και η υποβοήθηση του 
έργου των Υπηρεσιών του Πυροσβεστικού Σώματος, 
μέσω της ανάπτυξης και περαιτέρω βελτίωσης σχετικών 
μηχανογραφικών εφαρμογών και τη μέριμνα για την 
ενημέρωση, επιμόρφωση και περαιτέρω εξειδίκευση του 
προσωπικού σε θέματα πληροφορικής. 

στ. Η μέριμνα για τον έλεγχο και την εισαγωγή στοι¬ 
χείων σε μαγνητικά αρχεία ή υπολογιστικά συστήματα. 

ζ. Η μέριμνα για τη συντήρηση του εξοπλισμού πληρο¬ 
φορικής που είναι ενταγμένος στο δίκτυο του Πυροσβε¬ 
στικού Σώματος, καθώς και για την τήρηση των όρων 
συντήρησης που προβλέπεται στις σχετικές συμβάσεις. 

η. Η υποστήριξη των τελικών χρηστών και των περι¬ 
φερειακών Γ ραφείων Πληροφορικής σε θέματα αρμο¬ 
διότητας της Διεύθυνσης. 

θ. Η λήψη όλων των αναγκαίων μέτρων προστασίας 
και ασφάλειας των αρχείων και των βάσεων δεδομένων 
του κεντρικού συστήματος πληροφορικής του Πυροσβε¬ 
στικού Σώματος και η καθοδήγηση των Υπηρεσιών στη 
λήψη ανάλογων μέτρων προστασίας και ασφάλειας του 
εξοπλισμού, των ηλεκτρονικών αρχείων και των βάσεων 
δεδομένων που διαθέτουν. 

ι. Η προετοιμασία νομοθετικών και διοικητικών πρά¬ 
ξεων σε θέματα αρμοδιότητάς της. 

ια. Η μέριμνα για την παραλαβή, αποσφράγιση και 
αποστολή εισερχόμενης και εξερχόμενης αλληλογρα¬ 
φίας και για την κοινοποίηση των διαταγών και λοιπών 
εγγράφων στους υπαλλήλους της Διεύθυνσης. 

ιβ. Η μέριμνα για την έκδοση σχετικών διαταγών, υπη¬ 
ρεσιακών σημειωμάτων και λοιπών εγγράφων. 

Β. ΤΜΗΜΑ ΑΝΑΛΥΣΗΣ, ΠΡΟΓΡΑΜΜΑΤΙΣΜΟΥ ΚΑΙ ΣΤΑ¬ 
ΤΙΣΤΙΚΗΣ 

Στο Τμήμα αυτό ανήκουν: 

α. Η συντήρηση και διαρκής αναβάθμιση των υπαρχου- 
σών εφαρμογών, η δημιουργία και ανάπτυξη νέων, με 
κατασκευή και προμήθεια προγραμμάτων Η/Υ για την 
κάλυψη και υποβοήθηση των αναγκών των Υπηρεσιών 
του Σώματος. 

β. Η ανάπτυξη επικοινωνίας και συνεργασίας με άλ¬ 
λους φορείς Πληροφορικής. 

γ. Η μέριμνα για την εκπαίδευση του προσωπικού 
στη χρήση Η/Υ και στη λειτουργία των διαφόρων συ¬ 
στημάτων. 

δ. Η σχεδίαση και ανάπτυξη συστημάτων πληροφορι¬ 
κής για τη συγκέντρωση και επεξεργασία πληροφοριών 
αρμοδιότητας Πυροσβεστικού Σώματος, με σκοπό τον 
αποτελεσματικότερο διοικητικό και επιχειρησιακό σχε¬ 
δίασμά και τη διευκόλυνση της λήψης των αποφάσεων. 


ε. Η αξιόπιστη συλλογή στοιχείων που αφορούν τις 
δραστηριότητες του Πυροσβεστικού Σώματος και η μέ¬ 
ριμνα για την ταξινόμηση, την ανάλυση, την επεξεργα¬ 
σία και την αξιοποίησή τους με γνώμονα τη διευκόλυνση 
του επιχειρησιακού και επιτελικού σχεδιασμού. 

στ. Ο σχεδιασμός, η εκτύπωση και η δημιουργία εντύ¬ 
πων και φακέλων τεκμηρίωσης των μηχανογραφικών 
εφαρμογών σε συνεργασία με τα λοιπά Τμήματα της 
Διεύθυνσης. 

ζ. Η υποβολή προτάσεων και η έκδοση των αναγκαίων 
διαταγών για τη βελτίωση του συστήματος συλλογής, 
καταγραφής και καταχώρησης στους στατιστικούς πί¬ 
νακες των στατιστικών στοιχείων των Υπηρεσιών του 
Πυροσβεστικού Σώματος. 

Γ. ΤΜΗΜΑ ΕΝΣΥΡΜΑΤΗΣ ΚΑΙ ΑΣΥΡΜΑΤΗΣ ΕΠΙΚΟΙΝΩ¬ 
ΝΙΑΣ 

Στο Τ μήμα αυτό ανήκουν: 

α. Η μελέτη και ο σχεδιασμός του ασύρματου δικτύου, 
καθώς και του δικτύου για την επικοινωνία των εναερίων 
μέσων του Πυροσβεστικού Σώματος σε πανελλαδική κά¬ 
λυψη σε συνεργασία με την Υπηρεσία Εναερίων Μέσων. 

β. Η υποβοήθηση της σύνταξης των τεχνικών προδια¬ 
γραφών του νέου υλικού και η διαχείριση του φάσματος 
συχνοτήτων που ανήκουν στην Πυροσβεστική Υπηρε¬ 
σία, ενημερώνοντας ταυτόχρονα την Εθνική Επιτροπή 
Τηλεπικοινωνιών και Ταχυδρομείων (Ε.Ε.Τ.Τ.) και κάθε 
άλλον αρμόδιο φορέα. 

γ. Η μέριμνα για την εγκατάσταση και επέκταση του 
ενσύρματου και ασύρματου δικτύου, τη συντήρηση του 
υλικού, την αποκατάσταση βλαβών καθώς και τη μετα¬ 
φορά δικτύων σε περιπτώσεις μεταστέγασης υπηρεσιών. 

δ. Η υποστήριξη και ο έλεγχος καλής λειτουργίας του 
συστήματος ΤΕΤΡΑ και η μέριμνα για την τεχνολογική 
του αναβάθμιση και εξέλιξη, καθώς και για την αποκα¬ 
τάσταση βλαβών. 

ε. Η επίβλεψη, ο ποσοτικός έλεγχος, η διάθεση και 
αποστολή του τηλεπικοινωνιακού υλικού. 

στ. Η εκτέλεση ενεργειών για εγκαταστάσεις νέων 
τηλεφωνικών γραμμών και κέντρων, για τη μετατρο¬ 
πή υφιστάμενων τηλεφωνικών γραμμών σε νέες, προ¬ 
ηγμένης τεχνολογίας, για τις καταργήσεις τηλεφωνικών 
γραμμών, τη φραγή, για εγκαταστάσεις ή καταργήσεις 
εξωκειμένων γραμμών, καθώς και η ενημέρωση για νέα 
προϊόντα, κατόπιν προσαρμογής τους στις απαιτήσεις 
της κάθε υπηρεσίας. 

ζ. Ο έλεγχος των τηλεφωνικών συνδέσεων και μονά¬ 
δων συνδιαλέξεων όλων των τηλεφωνικών γραμμών του 
Πυροσβεστικού Σώματος, ο έλεγχος των αναλυτικών κα¬ 
ταστάσεων των τηλεφωνικών συνδέσεων με παράλληλη 
ενημέρωση της ιεραρχίας, των υπερβάσεων των συνδι- 
αλεγομένων καθώς και του τηλεπικοινωνιακού παρόχου. 

3. Προϊστάμενοι των ανωτέρω Τμημάτων ορίζονται 
Αξιωματικοί Ειδικών Υπηρεσιών του Κλάδου Πληροφορι¬ 
κής ή Αξιωματικοί Γ ενικών Καθηκόντων Διπλωματούχοι 
Μηχανικοί Η/Υ και Πληροφορικής. Ειδικώς στο Τμήμα 
Ενσύρματης και Ασύρματης Επικοινωνίας δύναται να 
προ'ί'σταται Αξιωματικός Γ ενικών Καθηκόντων που δια¬ 
θέτει την κατάλληλη γνώση και εμπειρία. 

Αρθρο 16 

Διάρθρωση - Αρμοδιότητες της Διεύθυνσης 
Στρατηγικού Σχεδιασμού και Επικοινωνίας 

1. Η Διεύθυνση Στρατηγικού Σχεδιασμού και Επικοινω¬ 
νίας περιλαμβάνει τα ακόλουθα τμήματα: 

α. Τμήμα Στρατηγικού Σχεδιασμού 

β. Τμήμα Επενδύσεων και Ευρωπαϊκών Προγραμμάτων 

γ. Τ μήμα Οργάνωσης 

δ. Τ μήμα Διεθνών Σχέσεων 

ε. Τμήμα Επικοινωνίας, Αθλητισμού και Εκδόσεων. 

2. Η Διεύθυνση Στρατηγικού Σχεδιασμού και Επικοινω¬ 
νίας έχει τις ακόλουθες αρμοδιότητες που κατανέμο- 
νται μεταξύ των Τμημάτων της ως εξής: 

Α. ΤΜΗΜΑ ΣΤΡΑΤΗΓΙΚΟΥ ΣΧΕΔΙΑΣΜΟΥ 
Στο Τ μήμα αυτό ανήκει: 

α. Η κατάρτιση του πενταετούς Στρατηγικού και Επι¬ 
χειρησιακού Προγράμματος Ανάπτυξης και Λειτουργί¬ 
ας (Σ.Ε.Π.Α.Λ.) του Π.Σ., λαμβάνοντας υπόψη ιδίως τους 
διατιθέμενους οικονομικούς και ανθρώπινους πόρους 
του Σώματος και το οποίο αναθεωρείται κάθε έτος. Το 
Σ.Ε.Π.Α.Λ. ολοκληρώνεται το μήνα Ιούνιο κάθε έτους και 
αφορά την περίοδο που αρχίζει τον Ιανουάριο του ερ¬ 
χόμενου έτους και για τα επόμενα τέσσερα έτη. Εγκρί- 
νεται από το Συμβούλιο Επιτελικού Σχεδιασμού εντός 
εξήντα ημερών από την κατάθεσή του προς έγκριση. Το 
Σ.Ε.Π.Α.Λ. εξειδικεύεται τουλάχιστον στα εξής επιμέρους 
Τομεακά Στρατηγικά και Επιχειρησιακά Σχέδια: 

αα) Προϋπολογισμού λειτουργίας, συνολικά και ανά 
οργανωτική δομή. 

ββ) Επενδύσεων, συνολικά και ανά οργανωτική δομή, 
γγ) Ανθρωπίνων Πόρων - προσλήψεων, εξέλιξης, ανα¬ 
γκών εκπαίδευσης και επιμόρφωσης ανά ειδικότητα. 

δδ) Χωροθέτησης οργανωτικών δομών, εξοπλισμού 
και ανθρωπίνων πόρων, 
εε) Ανάπτυξης Πληροφοριακών Συστημάτων, 
στστ) Ανάπτυξης Εθελοντισμού και συνεργασίας με 
την Τοπική Αυτοδιοίκηση. 

β. Η κατάρτιση, μετά την έγκριση του Στρατηγικού και 
Επιχειρησιακού Προγράμματος Λειτουργίας και Ανά¬ 
πτυξης, Ετήσιων Προγραμμάτων Δράσης (Ε.Π.Δ.) ανά 
τομεακά πρόγραμμα και ανά Διεύθυνση αρμόδια για 
την εκτέλεσή του και σε συνεργασία με αυτή. 

γ. Το Στρατηγικό και Επιχειρησιακό Πρόγραμμα Λει¬ 
τουργίας και Ανάπτυξης, τα Τομεακά Στρατηγικά και 
Επιχειρησιακά Σχέδια και τα Ετήσια Προγράμματα Δρά¬ 
σης αποτελούν το πλαίσιο λειτουργίας του Π.Σ. και βάσει 
αυτών καταρτίζονται τα προγράμματα δράσης της κάθε 
οργανωτικής δομής, την υλοποίηση των οποίων παρακο¬ 
λουθεί η το παρόν Τ μήμα σε τριμηνιαία βάση και εντός του 
επόμενου μήνα εκδίδει αναφορά προόδου και αποκλίσεων 
που παραδίδεται στις υπηρεσιακές δομές και στην Ηγεσία. 

δ. Η μελέτη και ο καθορισμός των βασικών ποσοτικών 
και ποιοτικών στόχων στους οποίους πρέπει να οδηγεί 
η δράση του Πυροσβεστικού Σώματος. 

Β. ΤΜΗΜΑ ΕΠΕΝΔΥΣΕΩΝ ΚΑΙ ΕΥΡΩΠΑΪΚΩΝ ΠΡΟΓΡΑΜ¬ 
ΜΑΤΩΝ 

Στο Τ μήμα αυτό ανήκει: 

α. Η κατάρτιση, υποβολή και υποστήριξη τεκμηριωμέ¬ 
νων προτάσεων στις αρμόδιες αρχές για συμμετοχή του 
Πυροσβεστικού Σώματος σε προγράμματα, ενέργειες, 
δραστηριότητες, πρωτοβουλίες που χρηματοδοτούνται 
από την Ευρωπαϊκή Ένωση και, γενικά, η εύρεση τρόπων 
χρηματοδότησης, μέσω ευρωπαϊκών προγραμμάτων, 
των επενδύσεων, δράσεων, έργων προμήθειας αγαθών, 
κτιριακών υποδομών και παροχής υπηρεσιών του Π.Σ. 
σε συνεργασία με το Τμήμα Στρατηγικού Σχεδιασμού. 

β. Η μελέτη, αξιολόγηση και υποβολή προτάσεων 
για την υλοποίηση έργων και προγραμμάτων μέσω 


σύμπραξης Δημόσιου και Ιδιωτικού τομέα (Σ.Δ.Ι.Τ) και η 
ευθύνη παρακολούθησης αυτών σε συνεργασία με τις 
συναρμόδιες Διευθύνσεις του Επιτελείου και άλλους 
εμπλεκόμενους φορείς. 

γ. Ο έλεγχος εφαρμογής των όρων, προϋποθέσεων 
και κανονισμών χρηματοδότησης έργων που συγχρημα- 
τοδοτούνται από την Ευρωπαϊκή Ένωση. 

δ. Η συλλογή προτάσεων έργων του Πυροσβεστικού 
Σώματος, η επεξεργασία και αξιολόγηση της τεχνικο- 
οικονομικής ωριμότητας, σκοπιμότητας και επιλεξιμό- 
τητάς τους, για συγχρηματοδότηση με πόρους των 
Ταμείων της Ευρωπαϊκής Ένωσης. 

ε. Η ρύθμιση θεμάτων ένταξης, διαχείρισης, υλοποί¬ 
ησης φυσικού και οικονομικού αντικειμένου των έργων 
του Πυροσβεστικού Σώματος που συνδέονται με οικο¬ 
νομική ενίσχυση από την Ευρωπαϊκή Ένωση και η ευθύνη 
παρακολούθησης και εκτέλεσης αυτών σε συνεργασία 
με τις συναρμόδιες Διευθύνσεις του Επιτελείου και άλ¬ 
λους εμπλεκόμενους φορείς. 

Γ. ΤΜΗΜΑ ΟΡΓΑΝΩΣΗΣ 
Στο Τ μήμα αυτό ανήκει: 

α. Η μελέτη για τη λειτουργική αποτελεσματικότη- 
τα των οργανωτικών δομών και των διαδικασιών του 
Σώματος με γνώμονα την απρόσκοπτη υλοποίηση του 
Στρατηγικού και Επιχειρησιακού Προγράμματος Ανά¬ 
πτυξης και Λειτουργίας (Σ.Ε.Π.Α.Λ.), των Τομεακών Στρα¬ 
τηγικών και Επιχειρησιακών Σχεδίων και των Ετήσιων 
Προγραμμάτων Δράσης και η διατύπωση και υποβολή 
προτάσεων για τις τυχόν αναγκαίες μεταβολές. Μετά 
την έγκριση των μεταβολών αυτών από τα αρμόδια όρ¬ 
γανα, μεριμνά για την έκδοση των σχετικών αποφάσεων 
και παρακολουθεί και υποστηρίζει την υλοποίησή τους. 

β. Η μελέτη και ανάπτυξη συστημάτων μέτρησης της 
αποτελεσματικότητας των υπηρεσιακών δομών. 

γ. Η μελέτη καθορισμού των μεθόδων και των διαδι¬ 
κασιών που πρέπει να χρησιμοποιηθούν για την αποτε¬ 
λεσματική εκτέλεση του πυροσβεστικού έργου, καθώς 
και των τρόπων αύξησης της παραγωγικότητας της 
εργασίας. Καταρτίζει κάθε έτος πρόγραμμα δράσης 
για τους τομείς μελέτης και παραδίδει κάθε τρίμηνο το 
αποτέλεσμα των μελετών και τις προτάσεις βελτίωσης. 

δ. Η επεξεργασία και μελέτη για τη χωροταξική κατα¬ 
νομή των επαγγελματικών και εθελοντικών πυροσβεστι¬ 
κών υπηρεσιών, του προσωπικού και των μέσων τους. 

ε. Η μελέτη και η εισήγηση σε θέματα διακίνησης και 
τυποποίησης της αλληλογραφίας, οργάνωσης αρχείων 
και σύνταξης θεματολογίου, απλούστευσης διαδικασιών 
για την εύρυθμη και αποτελεσματική λειτουργία των 
Υπηρεσιών του Σώματος, της σχέσης του πολίτη με 
αυτές, καθώς και τον περιορισμό της γραφειοκρατίας. 

στ. Η μελέτη, η παρακολούθηση και η εφαρμογή συ¬ 
στήματος μέτρησης των βασικών ποιοτικών και ποσο¬ 
τικών στόχων του Π.Σ. σε συνεργασία με τις αρμόδιες 
Διευθύνσεις και η υποβολή προτάσεων για τη βελτίωση 
των υφιστάμενων οργανωτικών δομών και διαδικασιών. 

ζ. Η ρύθμιση θεμάτων που έχουν σχέση με το σύστημα 
εκτέλεσης υπηρεσίας, το χρόνο εργασίας και αξιολόγη¬ 
σης, μέτρησης και ελέγχου απόδοσης των Υπηρεσιών 
και του προσωπικού του Σώματος καθώς και τα καθή¬ 
κοντα αυτού. 

η. Ο καθορισμός του τύπου των στολών των διακριτι¬ 
κών και της εξάρτυσης του πυροσβεστικού προσωπικού, 
των Πυροσβεστών Πενταετούς Υποχρέωσης και των 
πυροσβεστών εποχικής απασχόλησης. 

θ. Η έκδοση σχετικών διαταγών για την εκκαθάριση 
του αρχείου των Υπηρεσιών του Σώματος και η παρα¬ 
κολούθηση της διαδικασίας εκκαθάρισης αυτού. 

Δ. ΤΜΗΜΑ ΔΙΕΘΝΩΝ ΣΧΕΣΕΩΝ 
Στο Τμήμα αυτό ανήκει: 

α. Η μέριμνα για την ανάπτυξη και διατήρηση σχέσεων 
συνεργασίας του Πυροσβεστικού Σώματος με τις αντί¬ 
στοιχες Υπηρεσίες των κρατών μελών της Ευρωπαϊκής 
Ένωσης και άλλων χωρών και η ανταλλαγή πληροφορι¬ 
ών, εμπειριών, γνώσεων και καλών πρακτικών. 

β. Η ανάπτυξη σχέσεων με ευρωπαϊκές και διεθνείς 
Ενώσεις Πυροσβεστών, η διοργάνωση συνεδρίων και 
διεθνών συναντήσεων πυροσβεστικού ενδιαφέροντος 
στην Ελλάδα και η μέριμνα για τη φιλοξενία και ξενά¬ 
γηση των επισκεπτών. 

γ. Η παρακολούθηση και μελέτη της οργάνωσης και 
λειτουργίας των αλλοδαπών Πυροσβεστικών Υπηρεσιών 
και η αξιοποίηση της σχετικής τεχνογνωσίας. 

δ. Η μέριμνα για τη συμμετοχή σε διεθνείς διασκέ¬ 
ψεις και συνέδρια πυροσβεστικού ενδιαφέροντος, καθώς 
και η παρακολούθηση των αποφάσεων και πορισμάτων 
αυτών. 

ε. Η επεξεργασία συμφωνιών πυροσβεστικής συνερ¬ 
γασίας. 

στ. Η εισήγηση για τη λήψη μέτρων προαγωγής της 
διεθνούς πυροσβεστικής συνεργασίας και αρωγής, η 
μέριμνα για την εκπροσώπηση του Σώματος σε διασκέ¬ 
ψεις, συνέδρια και διεθνείς συναντήσεις και η φροντίδα 
για τη διοργάνωση τέτοιων συναντήσεων στην Ελλάδα. 

ζ. Η ενημέρωση της Νομικής Υπηρεσίας ή άλλων αρμό¬ 
διων Διευθύνσεων και Τμημάτων για τις ευρωπαϊκές 
ή διεθνείς εξελίξεις σε θέματα πυροσβεστικού ενδι¬ 
αφέροντος, με γνώμονα την εναρμόνιση της ελληνι¬ 
κής νομοθεσίας προς την ευρωπαϊκή, την υποβοήθηση 
συγκριτικών μελετών, αλλά και την τυχόν υιοθέτηση 
καλών πρακτικών. 

η. Ο χειρισμός όλων των θεμάτων που έχουν σχέση 
με τη διεθνή συνεργασία του Σώματος στο πλαίσιο της 
ΕΙΙΒΟΡΟΕ ή άλλων διεθνών και ευρωπαϊκών οργανισμών. 

θ. Η μετάφραση και διεξαγωγή της ξενόγλωσσης αλ¬ 
ληλογραφίας που αφορά το Πυροσβεστικό Σώμα. 

ι. Η συνεργασία με τις υπηρεσίες του Υπουργείου 
Εξωτερικών και τους άλλους συναρμόδιους φορείς για 
θέματα αρμοδιότητάς του. 

Ε. ΤΜΗΜΑ ΕΠΙΚΟΙΝΩΝΙΑΣ, ΑΘΛΗΤΙΣΜΟΥ ΚΑΙ ΕΚΔΟ¬ 
ΣΕΩΝ 

Στο Τ μήμα αυτό ανήκει: 

α. Η οργάνωση τελετών, εορτών, δεξιώσεων, εκθέσεων 
και άλλων κοινωνικών, μορφωτικών και πολιτιστικών εκδη¬ 
λώσεων για την προβολή του έργου του Σώματος καθώς 
και για το προσωπικό του, τα μέλη των οικογενειών τους 
και το κοινό, η συμμετοχή σε παρελάσεις, εθνικές εορτές, 
επετείους και η αντιπροσώπευση του Σώματος σε εκδη¬ 
λώσεις, που οργανώνονται από άλλους φορείς και Αρχές. 

β. Η διεξαγωγή της εθιμοτυπικής αλληλογραφίας της 
Ηγεσίας του Σώματος και η ενημέρωσή της για τις 
εθιμοτυπικές παραστάσεις και εκδηλώσεις. 

γ. Η μέριμνα για την υλική και ηθική αρωγή του προ¬ 
σωπικού και των μελών των οικογενειών τους, που έχουν 
ανάγκη. 

δ. Η μέριμνα για την απόδοση επικήδειων τιμών, 
ε. Η ανάπτυξη σχέσεων με τους συλλόγους «Φίλων του 
Πυροσβεστικού Σώματος», τους συλλόγους αποστράτων 


του Πυροσβεστικού Σώματος, καθώς και με σωματεία 
και οργανώσεις κοινωνικού, μορφωτικού, επιστημονικού 
και πολιτιστικού χαρακτήρα. 

στ. Η μέριμνα για την οργάνωση και λειτουργία χώρων 
αναψυχής και παιδικών εξοχών για το προσωπικό και 
τα μέλη των οικογενειών τους. 

ζ. Ο έλεγχος και η εποπτεία του Ιστορικού Πυροσβε¬ 
στικού Αρχείου και της Ειδικής Πυροσβεστικής Βιβλι¬ 
οθήκης. 

η. Η μέριμνα για την ετήσια οργάνωση της εορτής 
των Αγίων Προστατών του Πυροσβεστικού Σώματος. 

θ. Η παρακολούθηση και διαχείριση των θεμάτων συ¬ 
νεργασίας και επικοινωνίας με τη Θρησκευτική Υπηρε¬ 
σία της Ελληνικής Αστυνομίας. 

ι. Η εξασφάλιση της αναγκαίας ύλης, η επιμέλεια, η 
έκδοση, η έγκαιρη αποστολή και η μέριμνα για την 
εξασφάλιση και ανανέωση των συνδρομητών του πε¬ 
ριοδικού του Σώματος «ΠΥΡΟΣΒΕΣΤΙΚΗ ΕΠΙΘΕΩΡΗΣΗ». 

ια. Η επιμέλεια των εκδόσεων του Πυροσβεστικού Σώ¬ 
ματος και η εκτύπωση της ετήσιας δραστηριότητας του 
Σώματος σε συνεργασία με τα συναρμόδια Τμήματα. 

ιβ. Η έκδοση ενημερωτικών φυλλαδίων για το κοινό 
με σκοπό την πρόληψη των πυρκαγιών αλλά και την 
παροχή συμβουλών αντιμετώπισής τους, ημερολογίων, 
ευχετηρίων καρτών και η μέριμνα για την κατασκευή 
αναμνηστικών εμβλημάτων του Σώματος. 

ιγ. Η εξασφάλιση του αναγκαίου ιστορικού υλικού για 
τη συνέχιση της συγγραφής της ιστορίας του Πυροσβε¬ 
στικού Σώματος και η επιμέλεια εκδόσεων προς την 
κατεύθυνση αυτή. 

ιδ. Η μέριμνα για τη φωτογραφική και τηλεοπτική κά¬ 
λυψη των εκδηλώσεων και των συμβάντων του Σώματος, 
καθώς και της σκηνής του εγκλήματος και πειστηρίων 
εμπρησμού, όταν υποβληθεί σχετικό αίτημα από τις 
αρμόδιες Υπηρεσίες. 

ιε. Η μέριμνα για τον εξοπλισμό και την εύρυθμη και 
αποτελεσματική λειτουργία του Τυπογραφείου του 
Σώματος. 

ιστ. Η εκτέλεση όλων των εργασιών εκτύπωσης που 
επιτρέπει ο τεχνικός εξοπλισμός και η ειδίκευση του 
προσωπικού του Τυπογραφείου, καθώς και η παρακο¬ 
λούθηση των τεχνολογικών εξελίξεων στον τομέα της 
τυπογραφίας γενικά και η εισήγηση για την εφαρμογή 
τους και στο Πυροσβεστικό Σώμα. 

ιζ. Η μέριμνα για την παρακολούθηση των εργασιών 
εκτύπωσης ή βιβλιοδεσίας του Σώματος που γίνονται σε 
ιδιωτικά τυπογραφεία και βιβλιοδετεία, λόγω τεχνικής 
αδυναμίας του Τυπογραφείου. 

ιη. Η μέριμνα για την τοποθέτηση, διαφύλαξη, οργάνω¬ 
ση, λειτουργία και διαρκή ενημέρωση των Πυροσβεστι¬ 
κών Εκδόσεων στη Βιβλιοθήκη Πυροσβεστικών Εκδόσεων. 

ιθ. Η ρύθμιση κάθε άλλου θέματος, που έχει σχέση με 
τη Βιβλιοθήκη Πυροσβεστικών Εκδόσεων. 

κ. Η μελέτη, εισήγηση και λήψη των απαραίτητων μέ¬ 
τρων για την ανάπτυξη του αθλητισμού στο Πυροσβε¬ 
στικό Σώμα και η μέριμνα για την οργάνωση και πρόοδο 
των ομάδων άθλησης. 

κα. Η κατάρτιση προγραμμάτων άθλησης του προσω¬ 
πικού του Σώματος, η μέριμνα για τη διαρκή σωματική 
αγωγή και άσκηση, καθώς και την υποστήριξη της εκπαί¬ 
δευσης του προσωπικού των Υπηρεσιών του Σώματος, 
σε συνεργασία με το Τμήμα Εκπαίδευσης και Επιμόρ¬ 
φωσης της Διεύθυνσης Ανθρωπίνων Πόρων. 

κβ. Η διοργάνωση αθλητικών εκδηλώσεων για φι¬ 
λανθρωπικούς και ψυχαγωγικούς σκοπούς, η έγκριση 
συμμετοχής του προσωπικού του Σώματος σε δραστη¬ 
ριότητες αθλητικών συλλόγων και σωματείων και η πα¬ 
ρακολούθηση της αθλητικής διαγωγής, συμπεριφοράς 
και εμφάνισης των αθλητών του Σώματος. 

κγ. Η μέριμνα για τη συντήρηση και εμπλουτισμό με 
τα αναγκαία αθλητικά είδη και μέσα για την καλή λει¬ 
τουργία των γυμναστηρίων του Σώματος. 

κδ. Η εισήγηση για τη χορήγηση των ειδικών αδειών 
στους αθλητές του Σώματος για τη συμμετοχή τους 
σε αθλητικές εκδηλώσεις της ημεδαπής και αλλοδαπής, 
καθώς και η μέριμνα για τον τρόπο εφαρμογής του 
άρθρου 12 του ν. 3878/2010 (Α' 161). 

κε. Η σύσφιξη των σχέσεων μεταξύ του Σώματος και 
των αθλητικών αρχών, κέντρων και σωματείων. 

κστ. Η μέριμνα για τη συμμετοχή των αθλητών του 
Σώματος σε αγώνες Ενόπλων Δυνάμεων και Σωμάτων 
Ασφαλείας που διοργανώνονται από το Α.Σ.Α.Ε.Δ. 

Στο Τμήμα Επικοινωνίας, Αθλητισμού και Εκδόσεων 
λειτουργούν Γραφείο Τύπου και Γραφείο Μουσικής Μπά- 
ντας που έχουν τις εξής αρμοδιότητες: 

I) Γραφείο Τύπου, με αρμοδιότητες: 
α. Την αποδελτίωση του ελληνικού ημερήσιου και 
περιοδικού τύπου, τη σύνταξη δελτίου τύπου και τη 
διανομή του στα αρμόδια όργανα του Επιτελείου και 
τις υπαγόμενες σε αυτό Υπηρεσίες. 

β. Την προβολή του έργου του Πυροσβεστικού Σώμα¬ 
τος και την ενημέρωση του κοινού για τις δραστηριότη¬ 
τες του Σώματος, μέσω του τύπου, των μέσων μαζικής 
ενημέρωσης, του διαδικτύου και των μέσων κοινωνικής 
δικτύωσης. 

γ. Την παρακολούθηση του ημερήσιου και περιοδικού 
τύπου, του διαδικτύου και των μέσων κοινωνικής δικτύ¬ 
ωσης, την ενημέρωση της Ηγεσίας για τα δημοσιεύματα 
που αφορούν το Πυροσβεστικό Σώμα και το προσωπικό 
του, καθώς και την έκδοση ανακοινώσεων ή απαντήσεων 
σε δημοσιεύματα. 

δ. Την επικοινωνία με τους δημοσιογράφους και λοι¬ 
πούς παράγοντες ενημέρωσης και πληροφόρησης του 
κοινού. 

ε. Την τήρηση αρχείου, ιστορικών εγγράφων, φωτο¬ 
γραφικού, τηλεοπτικού και κινηματογραφικού υλικού και 
δημοσιευμάτων του έντυπου και ηλεκτρονικού τύπου. Το 
ως άνω υλικό δύναται να μεταφέρεται ή να μεταβιβάζε¬ 
ται στο Πυροσβεστικό Μουσείο μετά από απόφαση του 
Διευθυντή Στρατηγικού Σχεδιασμού και Επικοινωνίας. 

στ. Την μέριμνα για την παραγωγή ή την προμήθεια 
και προβολή τηλεοπτικών, διαδικτυακών και κινημα¬ 
τογραφικών ταινιών και διαφανειών, μορφωτικού και 
πληροφοριακού περιεχομένου στο κοινό. 

ζ. Την επιμέλεια παραγωγής ραδιοτηλεοπτικών εκ¬ 
πομπών του Πυροσβεστικού Σώματος. 

η. Την ανάπτυξη σχέσεων με ραδιοτηλεοπτικά δίκτυα 
και την παροχή συνδρομής σε τηλεοπτικούς, θεατρικούς 
και κινηματογραφικούς παραγωγούς. 

θ. Τη φροντίδα για τη δημιουργία και μετάδοση τη¬ 
λεοπτικών και ραδιοφωνικών εκπομπών καθώς και δι¬ 
αδικτυακών μηνυμάτων σχετικών με την πρόληψη και 
καταστολή των πυρκαγιών και τη δραστηριότητα του 
Πυροσβεστικού Σώματος. 

Στο Γραφείο Τύπου συστήνεται θέση Εκπροσώπου 
Τύπου. Ως Εκπρόσωπος Τύπου ορίζεται με απόφαση 


του Αρχηγού Πυροσβεστικού Σώματος, Αξιωματικός 
του Σώματος με κατάλληλη εμπειρία και ικανότητα, ο 
οποίος έχει τα ακόλουθα καθήκοντα: 

α. Εκτελεί τις διαταγές του Αρχηγού Πυροσβεστικού 
Σώματος στα θέματα τύπου, μέσων μαζικής ενημέρω¬ 
σης, μέσων κοινωνικής δικτύωσης και επικοινωνιακής 
διαχείρισης γενικότερα, ενεργώντας σε απευθείας συ¬ 
νεννόηση μαζί του. 

β. Είναι αρμόδιος για την πραγματοποίηση δηλώσε¬ 
ων και συνεντεύξεων τύπου για θέματα που αφορούν 
το Πυροσβεστικό Σώμα, σύμφωνα με τις οδηγίες και 
εντολές του Αρχηγού. 

γ. Παρίσταται, εφόσον κρίνεται αναγκαίο, σε συνε¬ 
ντεύξεις τύπου που δίνουν μετά από σχετική έγκριση 
του Αρχηγού, άλλα όργανα του Επιτελείου και, εφόσον 
απαιτείται, συνδιαχειρίζεται και υποστηρίζει αυτές. 

δ. Συνεργάζεται με τον Εκπρόσωπο Τύπου του Υπουρ¬ 
γείου Δημόσιας Τάξης και Προστασίας του Πολίτη, όπου 
αυτό απαιτείται. 

II) Γ ραφείο Μουσικής Μπάντας, με αρμοδιότητες: 
α. Την παιάνιση στις παρελάσεις κατά τις Εθνικές 
Εορτές, στις παρατάξεις και στις τελετές. 

β. Την εκτέλεση μουσικών προγραμμάτων και συναυ¬ 
λιών που οργανώνονται από το Τμήμα Επικοινωνίας, 
Αθλητισμού και Εκδόσεων για την ψυχαγωγία του προ¬ 
σωπικού του Πυροσβεστικού Σώματος, καθώς και στο 
πλαίσιο των επίσημων εορτασμών. 

γ. Τη συμμετοχή σε θρησκευτικές τελετές, εθνικές και 
κοινωνικές εκδηλώσεις, που γίνονται για φιλανθρωπι¬ 
κούς και κοινωφελείς σκοπούς, σε τελετές ορκωμοσί¬ 
ας πυροσβεστικού προσωπικού, καταθέσεις στεφάνων, 
απόδοση τιμών στα δικαιούμενα σύμβολα και πρόσωπα, 
αποκαλυπτήρια ανδριάντων, προτομών, στηλών ηρώων 
και σε κάθε είδους συναφείς εκδηλώσεις. 

δ. Τη μέριμνα για τη στελέχωση, εξοπλισμό και καλή 
λειτουργία της φιλαρμονικής του Σώματος και την 
έγκριση για τη συμμετοχή της σε τελετές, παρελά¬ 
σεις, εθνικές εορτές, θρησκευτικές, ψυχαγωγικές και 
πολιτιστικές εκδηλώσεις. 

ε. Οποιαδήποτε άλλη εκδήλωση για την οποία ζητείται 
η συμμετοχή της Μουσικής Μπάντας. 

Επικεφαλής της Μουσικής Μπάντας ορίζεται, με από¬ 
φαση του Συντονιστή Υποστήριξης, βαθμοφόρος με την 
κατάλληλη μουσική παιδεία, εμπειρία και προϋπηρεσία. 

Αρθρο 17 

Διάρθρωση - Αρμοδιότητες 
της Διεύθυνσης Ανθρώπινων Πόρων 

1. Η Διεύθυνση Ανθρώπινων Πόρων διαρθρώνεται στα 
ακόλουθα Τμήματα: 

α. Τμήμα Αξιωματικών και Πυρονόμων 
β. Τμήμα Υπαξιωματικών και Πυροσβεστών 
γ. Τμήμα Πυροσβεστών Πενταετούς Υποχρέωσης και 
Εποχικού Προσωπικού 
δ. Τμήμα Ανάπτυξης Ανθρώπινων Πόρων 
ε. Τμήμα Πολιτικού Προσωπικού 
στ. Τμήμα Συντάξεων και Αποστράτων 
ζ. Τμήμα Εκπαίδευσης και Επιμόρφωσης 
η. Τμήμα Υγείας και Ασφάλειας 
θ. Τμήμα Γραμματείας και Αρχείου. 

2. Οι αρμοδιότητες της Διεύθυνσης Ανθρώπινων Πό¬ 
ρων, όπως κατανέμονται μεταξύ των Τμημάτων της, 
είναι οι ακόλουθες: 

Α. ΤΜΗΜΑ ΑΞΙΩΜΑΤΙΚΩΝ ΚΑΙ ΠΥΡΟΝΟΜΩΝ 
Στο Τμήμα αυτό ανήκει: 

α. Η ρύθμιση των θεμάτων υπηρεσιακής κατάστασης, 
όπως τοποθετήσεων, μεταθέσεων, αποσπάσεων, στην 
ημεδαπή ή σε ευρωπαϊκούς ή διεθνείς οργανισμούς, και 
λοιπών μετακινήσεων των Αξιωματικών και Πυρονόμων 
του Πυροσβεστικού Σώματος. 

β. Η κατάρτιση, τήρηση, ενημέρωση και διακίνηση 
των ατομικών εγγράφων, φακέλων και βιβλιαρίων των 
Αξιωματικών και Πυρονόμων. 

γ. Ο χειρισμός των θεμάτων πάσης φύσεως αδειών, 
κρίσεων και επανακρίσεων των Αξιωματικών και Πυρο¬ 
νόμων, καθώς και αυτών που αφορούν τη βαθμολογι¬ 
κή ή μισθολογική προαγωγή ή άλλη υπηρεσιακή τους 
μεταβολή. 

δ. Η μέριμνα για την έκδοση των διοικητικών πράξεων, 
που αφορούν πρόσληψη, διορισμό, κατάταξη, προαγωγή, 
αποστρατεία, παραίτηση, απόταξη, επαναπρόσληψη, με¬ 
τάταξη και άλλα θέματα υπηρεσιακής κατάστασης των 
Αξιωματικών και Πυρονόμων, καθώς και τα ζητήματα 
ελέγχου των σχετικών δικαιολογητικών. 

ε. Η γραμματειακή υποστήριξη των Συμβουλίων Κρί¬ 
σεων των Αξιωματικών και Πυρονόμων. 

στ. Η παρακολούθηση υποθέσεων που αφορούν ποινι¬ 
κές και αστικές δίκες κατά Αξιωματικών και Πυρονόμων, 
για αδικήματα που διέπραξαν κατά την εκτέλεση της 
υπηρεσίας τους, η σχετική ενημέρωση της Νομικής 
Υπηρεσίας και η μέριμνα για τη λήψη των κατάλληλων 
μέτρων, σε συνεργασία με τη Νομική Υπηρεσία. 

ζ. Η κατάρτιση της επετηρίδας των Αξιωματικών και 
Πυρονόμων, η συνεχής ενημέρωσή της, καθώς και η 
τήρηση και ενημέρωση των απαραίτητων βιβλίων, όπως 
δύναμης ανά Υπηρεσία, ειδικότητα εφέδρων κ.λπ.. 

η. Η συγκέντρωση των εκθέσεων ικανότητας και ο 
έλεγχος πληρότητάς τους, σύμφωνα με την ισχύουσα 
σχετική νομοθεσία και τις εγκυκλίους διαταγές. 

θ. Η ρύθμιση των θεμάτων χορήγησης ηθικών και υλι¬ 
κών αμοιβών, παρασήμων και μεταλλίων των Αξιωματι¬ 
κών και Πυρονόμων. 

ι. Ο χειρισμός των πειθαρχικών υποθέσεων των 
Αξιωματικών και Πυρονόμων και η μέριμνα για τη συ¬ 
γκρότηση και λειτουργία των Πειθαρχικών Συμβουλίων. 

ια. Ο χειρισμός κάθε άλλου διοικητικού θέματος που 
αφορά την υπηρεσιακή κατάσταση των Αξιωματικών 
και Πυρονόμων. 

Β. ΤΜΗΜΑ ΥΠΑΞΙΩΜΑΤΙΚΩΝ ΚΑΙ ΠΥΡΟΣΒΕΣΤΩΝ 
Στο Τ μήμα αυτό ανήκει: 

α. Ο χειρισμός των θεμάτων υπηρεσιακής κατάστα¬ 
σης, όπως τοποθετήσεων, μεταθέσεων, αποσπάσεων, 
μετακινήσεων, μετατάξεων των Υπαξιωματικών και Πυ¬ 
ροσβεστών. 

β. Η διαχείριση των θεμάτων πάσης φύσεως αδειών, 
κρίσεων και επανακρίσεων των Υπαξιωματικών και Πυ¬ 
ροσβεστών, καθώς και αυτών που αφορούν τη βαθμολο¬ 
γική ή μισθολογική προαγωγή ή άλλη υπηρεσιακή τους 
μεταβολή, καθώς και η συγκέντρωση των εκθέσεων 
ικανότητάς τους και ο έλεγχος για την πληρότητά τους, 
σύμφωνα με την ισχύουσα σχετική νομοθεσία και τις 
εγκυκλίους διαταγές. 

γ. Η κατάρτιση και τήρηση της επετηρίδας, καθώς 
και η κατάρτιση, τήρηση, ενημέρωση και διακίνηση των 
ατομικών εγγράφων, φακέλων και βιβλιαρίων των Υπα- 
ξιωματικών και Πυροσβεστών. 


δ. Η φροντίδα για την έκδοση των διοικητικών πράξε¬ 
ων που αφορούν προσλήψεις, διορισμούς, μονιμοποιή¬ 
σεις, προαγωγές, παραιτήσεις, απολύσεις, αποκαταστά¬ 
σεις και μετατάξεις Υπαξιωματικών και Πυροσβεστών, 
καθώς και ο έλεγχος των σχετικών δικαιολογητικών. 

ε. Η γραμματειακή υποστήριξη των Συμβουλίων Κρί¬ 
σεων των Υπαξιωματικών Πυροσβεστών. 

στ. Η παρακολούθηση υποθέσεων που αφορούν ποινι¬ 
κές και αστικές δίκες κατά Υπαξιωματικών και Πυροσβε¬ 
στών για αδικήματα που διέπραξαν κατά την εκτέλεση 
της υπηρεσίας τους, η σχετική ενημέρωση της Νομικής 
Υπηρεσίας και η λήψη των κατάλληλων μέτρων, σε συ¬ 
νεργασία με τη Νομική Υπηρεσία. 

ζ. Η ρύθμιση θεμάτων χορήγησης υλικών και ηθικών 
αμοιβών. 

η. Ο χειρισμός των πειθαρχικών υποθέσεων και η 
φροντίδα για τη συγκρότηση και λειτουργία των Πει¬ 
θαρχικών Συμβουλίων. 

θ. Η έκδοση των υπηρεσιακών δελτίων ταυτότητας 
του πυροσβεστικού προσωπικού και η τήρηση των απα¬ 
ραίτητων βιβλίων και σχετικού Αρχείου. 

ι. Η παρακολούθηση και οι απαραίτητες ενέργειες 
για τη στρατολογική κατάσταση των Υπαξιωματικών 
και Πυροσβεστών. 

ια. Η τήρηση και συνεχής ενημέρωση των απαραίτη¬ 
των βιβλίων δύναμης, γενικού μητρώου, δύναμης ανά 
Υπηρεσία, ειδικότητα κ.λπ.. 

ιβ. Ο χειρισμός κάθε άλλου διοικητικού θέματος που 
αφορά την υπηρεσιακή κατάσταση Υπαξιωματικών, Πυ¬ 
ροσβεστών και Δοκίμων Πυροσβεστών. 

ιγ. Η παρακολούθηση της αριθμητικής δύναμης του 
πυροσβεστικού προσωπικού και η μέριμνα για τις διαδι¬ 
κασίες συμπλήρωσης των κενών της οργανικής δύναμης. 

Γ. ΤΜΗΜΑ ΠΥΡΟΣΒΕΣΤΩΝ ΠΕΝΤΑΕΤΟΥΣ ΥΠΟΧΡΕΩ¬ 
ΣΗΣ ΚΑΙ ΕΠΟΧΙΚΟΥ ΠΡΟΣΩΠΙΚΟΥ 
Στο Τ μήμα αυτό ανήκει: 

α. Ο χειρισμός των πάσης φύσεως θεμάτων πρόσλη¬ 
ψης Π.Π.Υ. και εποχικού προσωπικού, η μέριμνα για την 
επαναπρόσληψή του σύμφωνα με την ισχύουσα νομο¬ 
θεσία, ο χειρισμός όλων των θεμάτων που αφορούν τα 
απαιτούμενα δικαιολογητικά και η έκδοση των απαραί¬ 
τητων διοικητικών πράξεων. 

β. Ο χειρισμός των θεμάτων υπηρεσιακής κατάστα¬ 
σης, όπως τοποθετήσεων, μεταθέσεων, αποσπάσεων, 
μετακινήσεων για τις περιπτώσεις που προβλέπονται, η 
παρακολούθηση των συμβάσεων εργασίας του εποχικού 
προσωπικού, η μέριμνα για τις εκθέσεις ικανότητας των 
Π.Π.Υ., καθώς και για την τυχόν ανανέωση της θητείας 
των Π.Π.Υ. 

γ. Η παρακολούθηση των υπηρεσιακών μεταβολών 
(ασθένειες, αποχή από την εργασία, μισθολογικά κλιμά¬ 
κια) των Π.Π.Υ., όπου προβλέπεται, και των πυροσβεστών 
εποχικής απασχόλησης, σε συνεργασία με το Τμήμα 
Διαχείρισης Χρηματικού, το οποίο οφείλουν να ενημε¬ 
ρώνουν χωρίς καθυστέρηση. 

δ. Η τήρηση και συνεχής ενημέρωση των απαραίτητων 
βιβλίων και σχετικού αρχείου. 

ε. Η παρακολούθηση της αριθμητικής δύναμης των 
Π.Π.Υ. και του εποχικού πυροσβεστικού και η μέριμνα 
για τις διαδικασίες συμπλήρωσης των κενών της υπη- 
ρετούσας δύναμης. 

στ. Η παρακολούθηση υποθέσεων που αφορούν 
ποινικές και αστικές δίκες κατά Π.Π.Υ. και εποχικώς 

απασχολούμενων πυροσβεστών για αδικήματα που 
διέπραξαν κατά την εκτέλεση της υπηρεσίας τους, η 
σχετική ενημέρωση της Νομικής Υπηρεσίας και η λήψη 
των κατάλληλων μέτρων σε συνεργασία με τη Νομική 
Υπηρεσία. 

ζ. Η διαχείριση των θεμάτων πάσης ψύσεως αδειών 
για το ως άνω προσωπικό. 

Δ. ΤΜΗΜΑ ΑΝΑΠΤΥΞΗΣ ΑΝΘΡΩΠΙΝΩΝ ΠΟΡΩΝ 

Στο Τμήμα αυτό ανήκει: 

α. Η υλοποίηση του Τομεακού Στρατηγικού και Επι¬ 
χειρησιακού Σχεδίου Ανθρωπίνων Πόρων (προσλήψεων, 
εξέλιξης, αναγκών εκπαίδευσης και επιμόρφωσης ανά 
ειδικότητα). 

β. Η ανίχνευση και μελέτη των αναγκών του προσω¬ 
πικού του Πυροσβεστικού Σώματος σε δεξιότητες και 
γνώσεις σε μεσοπρόθεσμο επίπεδο και η εισήγηση των 
απαιτούμενων ενεργειών για την κάλυψη αυτών. 

γ. Η μελέτη των εκπαιδευτικών αναγκών του Πυροσβε¬ 
στικού Σώματος και η προώθηση αυτών προς υλοποίηση 
μέσω εκπαιδευτικών προγραμμάτων στην Πυροσβεστική 
Ακαδημία, σε συνεργασία με το Τμήμα Εκπαίδευσης και 
Επιμόρφωσης. 

δ. Η εισήγηση για την υλοποίηση συγκεκριμένων εκ¬ 
παιδευτικών αντικειμένων στη Σχολή Επιμόρφωσης και 
Μετεκπαίδευσης της Πυροσβεστικής Ακαδημίας, σε συ¬ 
νεργασία με το Τμήμα Εκπαίδευσης και Επιμόρφωσης. 

ε. Η περιγραφή καθηκόντων ανά θέση ευθύνης, η δημι¬ 
ουργία αντίστοιχου προσοντολογίου για κάθε θέση και 
η τυποποίηση του προσοντολογίου ανά κατηγορία και 
ειδικότητα του πυροσβεστικού προσωπικού. Η διερεύ- 
νηση των αναγκαίων δεξιοτήτων του πυροσβεστικού 
προσωπικού και η κατάδειξη της συμβολής αυτών στην 
πληρέστερη και αποτελεσματικότερη άσκηση των πυ¬ 
ροσβεστικών καθηκόντων. 

στ. Η εισήγηση για τις απαραίτητες μεθόδους από¬ 
κτησης και πιστοποίησης των δεξιοτήτων αυτών ανά 
ειδικότητα με βάση τα τυπικά προσόντα, την ικανότητα, 
κατάρτιση και εμπειρία. 

ζ. Η μέριμνα και συνεργασία με τις υπηρεσίες της 
Πυροσβεστικής Ακαδημίας για την προκήρυξη και διε¬ 
νέργεια των εισιτηρίων εξετάσεων για τις Σχολές της 
Πυροσβεστικής Ακαδημίας, καθώς και των προαγωγικών 
εξετάσεων, σύμφωνα με την ισχύουσα νομοθεσία και 
τις διατάξεις του παρόντος. 

Ε. ΤΜΗΜΑ ΠΟΛΙΤΙΚΟΥ ΠΡΟΣΩΠΙΚΟΥ 

1. Το Τμήμα αυτό έχει αρμοδιότητα για το μόνιμο 
πολιτικό προσωπικό και για το πολιτικό προσωπικό με 
σχέση εργασίας ιδιωτικού δικαίου, που υπηρετεί σε όλες 
τις Υπηρεσίες του Σώματος, όλες τις αρμοδιότητες ανα¬ 
φορικά με την ατομική και υπηρεσιακή τους κατάσταση 
σύμφωνα με τον ν. 3528/2007, όπως ισχύει. 

2. Προϊστάμενος του Τμήματος τοποθετείται μόνιμος 
πολιτικός υπάλληλος του Πυροσβεστικού Σώματος, πτυ- 
χιούχος Α.Ε.Ι. και, αν δεν υπάρχει, ανώτερος Αξιωματικός 
Γ ενικών Καθηκόντων του Σώματος. 

ΣΤ. ΤΜΗΜΑ ΣΥΝΤΑΞΕΩΝ ΚΑΙ ΑΠΟΣΤΡΑΤΩΝ 

Στο Τ μήμα αυτό ανήκει: 

α. Η παραλαβή των δικαιολογητικών συνταξιοδότησης 
και η συμπλήρωση του Δελτίου Ατομικής και Υπηρεσια¬ 
κής Κατάστασης των προς συνταξιοδότηση υπαλλήλων. 

β. Η έκδοση και χορήγηση των απαραίτητων εγγρά¬ 
φων, πιστοποιητικών και βεβαιώσεων που αφορούν το 
πυροσβεστικό προσωπικό σε αποστρατεία. 


γ. Η ενημέρωση επί ασφαλιστικών και συνταξιοδοτι- 
κών ζητημάτων και, γενικότερα, η ρύθμιση πάσης (ρύ¬ 
σεως θεμάτων που αφορούν τους συνταξιούχους και 
αποστράτους. 

Ζ. ΤΜΗΜΑ ΕΚΠΑΙΔΕΥΣΗΣ ΚΑΙ ΕΠΙΜΟΡΦΩΣΗΣ 
Στο Τ μήμα αυτό ανήκει: 

α. Η ρύθμιση θεμάτων που έχουν σχέση με την εκπαί¬ 
δευση που παρέχεται στις Σχολές Πυροσβεστών, Αρχι- 
πυροσβεστών, Ανθυποπυραγών, στη Σχολή Επιμόρφω¬ 
σης και Μετεκπαίδευσης της Πυροσβεστικής Ακαδημίας, 
σε συνεργασία με το Τμήμα Ανάπτυξης Ανθρώπινων 
Πόρων και η συνεργασία με το Τμήμα Εθελοντισμού και 
Εκπαίδευσης της Διεύθυνσης Στρατηγικού Σχεδιασμού 
της Γ ενικής Γ ραμματείας Πολιτικής Προστασίας, όπου 
απαιτείται, για τα θέματα που εκπαίδευσης στην Εθνική 
Σχολή Πολιτικής Προστασίας. 

β. Η μέριμνα για τον ορισμό του διδακτικού και εκ¬ 
παιδευτικού προσωπικού των Σχολών Πυροσβεστών, 
Αρχιπυροσβεστών και Ανθυποπυραγών, της Σχολής 
Επιμόρφωσης και Μετεκπαίδευσης της Πυροσβεστικής 
Ακαδημίας σε συνεργασία με τα αρμόδια όργανα της 
Πυροσβεστικής Ακαδημίας. Η συνεργασία με το Τμήμα 
Εθελοντισμού και Εκπαίδευσης της Διεύθυνσης Στρα¬ 
τηγικού Σχεδιασμού της Γ ενικής Γ ραμματείας Πολιτικής 
Προστασίας, όπου απαιτείται, και με τα αρμόδια όργα¬ 
να της Πυροσβεστικής Ακαδημίας για τον ορισμό του 
διδακτικού και εκπαιδευτικού προσωπικού της Εθνικής 
Σχολής Πολιτικής Προστασίας. 

γ. Ο καθορισμός και η μέριμνα για την κάλυψη των 
αναγκών της Πυροσβεστικής Ακαδημίας σε μέσα και 
υλικά εκπαίδευσης και εκπαιδευτικά συγγράμματα και 
βοηθήματα. 

δ. Η μέριμνα για την πραγματοποίηση εκπαιδευτικών 
ταξιδιών και επισκέψεων των σπουδαστών των Σχο¬ 
λών Πυροσβεστών, Αρχιπυροσβεστών, Ανθυποπυραγών, 
της Σχολής Επιμόρφωσης και Μετεκπαίδευσης στην 
ημεδαπή και αλλοδαπή και η συνεργασία για τα ίδια 
θέματα με το Τμήμα Εθελοντισμού και Εκπαίδευσης 
της Διεύθυνσης Στρατηγικού Σχεδιασμού της Γ ενικής 
Γ ραμματείας Πολιτικής Προστασίας όσον αφορά τους 
σπουδαστές της Εθνικής Σχολής Πολιτικής Προστασίας. 

ε. Η ρύθμιση κάθε άλλου θέματος που έχει σχέση με 
την εκπαίδευση και την άρτια επαγγελματική κατάρτιση 
των σπουδαστών των Σχολών Πυροσβεστών, Αρχιπυ- 
ροσβεστών, Ανθυποπυραγών, της Σχολής Επιμόρφωσης 
και Μετεκπαίδευσης της Πυροσβεστικής Ακαδημίας, 
καθώς και η ρύθμιση, σε συνεργασία με το Τ μήμα Εθε¬ 
λοντισμού και Εκπαίδευσης της Διεύθυνσης Στρατη¬ 
γικού Σχεδιασμού της Γ ενικής Γ ραμματείας Πολιτικής 
Προστασίας για κάθε θέμα που αφορά την εκπαίδευση 
και την άρτια επαγγελματική και εν γένει κατάρτιση των 
σπουδαστών της Εθνικής Σχολής Πολιτικής Προστασίας. 

στ. Η ρύθμιση κάθε θέματος που αφορά την επιμόρ¬ 
φωση και επαγγελματική κατάρτιση όλων των κατη¬ 
γοριών του προσωπικού του Πυροσβεστικού Σώματος 
(πυροσβεστικού προσωπικού, Πυροσβεστών Πενταετούς 
Υποχρέωσης, πολιτικού προσωπικού). 

ζ. Η ρύθμιση θεμάτων που έχουν σχέση με τη βασική 
εκπαίδευση των εθελοντών Πυροσβεστών, τη συντή¬ 
ρηση της εκπαίδευσης και την έκδοση των αναγκαίων 
για την εκπαίδευση, βοηθημάτων σε συνεργασία με 
το Τμήμα Οργάνωσης Εθελοντισμού της Διεύθυνσης 
Πυροσβεστικών Επιχειρήσεων. 

η. Η μέριμνα για κάθε μορφή εκπαίδευσης ή επιμόρ¬ 
φωσης των πυροσβεστών εποχικής απασχόληση και 
του προσωπικού των Ενόπλων Δυνάμεων, της Ελλη¬ 
νικής Αστυνομίας, του Λιμενικού Σώματος-Ελληνικής 
Ακτοφυλακής, των δημοσίων πολιτικών υπαλλήλων, 
των υπαλλήλων των ΟΤΑ και του ευρύτερου δημοσίου 
τομέα, των εργαζομένων σε διάφορους φορείς, Αρχές 
και επιχειρήσεις, των εθελοντών και των Αξιωματικών 
Πυροσβεστικών Υπηρεσιών άλλων χωρών, σε συναφή με 
την αποστολή του Πυροσβεστικού Σώματος αντικείμενα. 

θ. Η ρύθμιση κάθε θέματος που έχει σχέση με την 
επιμόρφωση και επαγγελματική κατάρτιση των υπαλ¬ 
λήλων του Πυροσβεστικού Σώματος. 

ι. Η ρύθμιση των θεμάτων επιμόρφωσης των στελεχών 
των Ειδικών Υπηρεσιών του Σώματος. 

ια. Η ρύθμιση των διοικητικών θεμάτων που αφορούν 
την υποστήριξη των προγραμμάτων μεταπτυχιακών 
σπουδών. 

ιβ. Η ρύθμιση των θεμάτων εκπαίδευσης και μετεκ¬ 
παίδευσης των πυροσβεστικών υπαλλήλων σε εκτός 
Πυροσβεστικού Σώματος Σχολές, Σχολεία και Κέντρα 
της ημεδαπής και αλλοδαπής και η εισήγηση για την 
αξιοποίηση του προσωπικού που έλαβε ειδική εκπαί¬ 
δευση. 

ιγ. Η μέριμνα για την πραγματοποίηση εκπαιδευτικών 
ταξιδιών στην αλλοδαπή, για τη συμμετοχή των πυρο¬ 
σβεστικών υπαλλήλων σε εκπαιδευτικά πυροσβεστι¬ 
κά συνέδρια στην ημεδαπή ή αλλοδαπή και η ρύθμιση 
θεμάτων υποτροφιών σε συνεργασία με τα Τμήματα 
Διεθνών Σχέσεων και Επικοινωνίας, Αθλητισμού και 
Εκδόσεων. 

ιδ. Η αξιολόγηση και εισήγηση προς την Ηγεσία του 
Σώματος, για εκμετάλλευση των συγγραμμάτων των 
πυροσβεστικών υπαλλήλων και των ιδιωτών επιστημό¬ 
νων και τεχνικών, που έχουν σχέση με την αποστολή 
του Σώματος και διευκολύνουν το πυροσβεστικό έργο. 

ιε. Η συνεργασία με εκπαιδευτικούς φορείς της Ευ¬ 
ρωπαϊκής Ένωσης και άλλους διεθνείς οργανισμούς σε 
θέματα πυροσβεστικού ενδιαφέροντος και η εξέταση 
της δυνατότητας εφαρμογής τους στο Πυροσβεστικό 
Σώμα. 

ιστ. Η μέριμνα για τη διαρκή σωματική αγωγή και 
άσκηση, καθώς και τη συντήρηση της εκπαίδευσης του 
προσωπικού των Υπηρεσιών του Σώματος με την εκ¬ 
πόνηση και τον έλεγχο εφαρμογής των σχετικών προ¬ 
γραμμάτων δια βίου εκπαίδευσης. 

ιζ. Η φροντίδα και η ρύθμιση των σχετικών θεμάτων 
για εκπαίδευση και συντήρηση του προσωπικού των 
Ειδικών Μονάδων Αντιμετώπισης Καταστροφών και των 
εξειδικευμένων διασωστών των Υπηρεσιών του Σώμα¬ 
τος, σε συνεργασία με τους συναρμόδιους φορείς όπου 
απαιτείται. 

ιη. Η ρύθμιση θεμάτων εκπαίδευσης του προσωπικού 
των Πυροσβεστικών Υπηρεσιών Στρατιωτικών και Πο¬ 
λιτικών Αεροδρομίων και Λιμενικών εγκαταστάσεων σε 
σχολές, σχολεία και κέντρα ημεδαπής ή αλλοδαπής. 

ιθ. Η υποστήριξη και μέριμνα, σε συνεργασία με την 
Πυροσβεστική Ακαδημία, για την εκπαίδευση και πι¬ 
στοποίηση ατόμων και φορέων, με γνώμονα την απο¬ 
τελεσματική αντιμετώπιση πυρκαγιών σε όλους τους 
τομείς της ανθρώπινης δραστηριότητας. 

κ. Η μέριμνα για την εκπαίδευση του προσωπικού του 
Σώματος, σε θέματα σχετιζόμενα με την Πολιτική Άμυνα. 


κα. Η παρακολούθηση και ο έλεγχος των ειδικών προ¬ 
γραμμάτων εκπαίδευσης, υποστήριξης και αναβάθμισης 
της εκπαίδευσης του προσωπικού των Πυροσβεστικών 
Υπηρεσιών Στρατιωτικών και Πολιτικών Αεροδρομίων 
και λιμενικών εγκαταστάσεων, η διαδικασία αξιολό¬ 
γησής του σε συνεργασία με τους αρμόδιους κατά 
περίπτωση φορείς και η σύνταξη και παραγωγή των 
σχετικών εγχειριδίων και βοηθημάτων. 

κβ. Η εκπαίδευση σε θέματα πρόληψης και καταστο¬ 
λής των πυρκαγιών του στρατιωτικού και πολιτικού 
προσωπικού των αεροπορικών και λιμενικών εγκατα¬ 
στάσεων της χώρας. 

κγ. Η εκπαίδευση και επιμόρφωση του προσωπικού 
του Πυροσβεστικού Σώματος στη χρήση Η/Υ και στη 
λειτουργία των διαφόρων συστημάτων ηλεκτρονικής 
διακυβέρνησης και εφαρμογών πληροφορικής και επι¬ 
κοινωνιών. 

κδ. Η μέριμνα για την εκπαίδευση του προσωπικού 
στην παροχή Α' Βοηθειών. 

κε. Η οργάνωση εκπαιδευτικών ημερίδων και συνεδρί¬ 
ων και η συνεργασία με άλλους φορείς για την υλο¬ 
ποίησή τους. 

Η. ΤΜΗΜΑ ΥΓΕΙΑΣ ΚΑΙ ΑΣΦΑΛΕΙΑΣ 
Στο Τμήμα αυτό ανήκει: 

α. Η παρακολούθηση και ο έλεγχος της τήρησης των 
μέτρων ασφάλειας και υγείας που καθορίζονται από 
την ισχύουσα νομοθεσία και η συμβολή στην εφαρμογή 
τους. 

β. Η παρακολούθηση και λήψη των κατάλληλων μέ¬ 
τρων σε περίπτωση ατυχημάτων που προκαλούνται 
κατά τη διάρκεια της εργασίας και η υγειονομική δια¬ 
χείριση αυτών. 

γ. Η ανάλυση των στατιστικών δεδομένων που προκύ¬ 
πτουν από πάσης φύσεως ατυχήματα σχετιζόμενα με το 
πυροσβεστικό έργο και η σύνταξη μελετών, εισηγήσεων 
και προτάσεων για την αναβάθμιση του παρεχόμενου 
πλαισίου υγείας και ασφάλειας. 

δ. Η συλλογή και ενημέρωση της ισχύουσας νομοθε¬ 
σίας σχετικά με την Ασφάλεια και Υγεία Εργαζομένων 
(Α.Υ.Ε.) στο χώρο εργασίας. 

ε. Η έκδοση των αναγκαίων διαταγών και η παροχή 
οδηγιών για την εφαρμογή του υφιστάμενου νομικού 
πλαισίου και των προβλεπόμενων μέτρων για την προ¬ 
αγωγή της ασφάλειας και υγείας των υπαλλήλων κατά 
την εργασία. 

στ. Η μελέτη των συνθηκών και η εκτίμηση του κιν¬ 
δύνου στο χώρο εργασίας, η υποβολή προτάσεων και 
μέτρων για τη βελτίωσή τους για την εξασφάλιση της 
ασφάλειας και υγείας του προσωπικού του Πυροσβε¬ 
στικού Σώματος. 

ζ. Η συνεργασία με τους αρμόδιους φορείς σε θέματα 
υγείας και ασφάλειας των εργαζομένων. 

η. Η κατάρτιση, σε συνεργασία με το Τμήμα Εκπαί¬ 
δευσης και Επιμόρφωσης της Διεύθυνσης Ανθρωπίνων 
Πόρων, προγραμμάτων εκπαίδευσης του προσωπικού 
και η διαρκής ενημέρωσή του σε θέματα ασφάλειας και 
υγείας κατά τη διάρκεια επιχειρησιακής δραστηριότητας. 
Θ. ΤΜΗΜΑ ΓΡΑΜΜΑΤΕΙΑΣ ΚΑΙ ΑΡΧΕΙΟΥ 
Στο Τ μήμα αυτό ανήκει: 

α. Η παραλαβή, αποσφράγιση, πρωτοκόλληση και 
διανομή στις αρμόδιες Διευθύνσεις της εισερχόμενης 
κοινής και εμπιστευτικής αλληλογραφίας, σύμφωνα με 
τις σχετικές εντολές του Συντονιστή Υποστήριξης. 

β. Η παραλαβή, αναπαραγωγή, παραβολή προς το 
σχέδιο, επικύρωση των φωτοαντιγράφων, παράδοση 
στο Ταχυδρομείο ή σε άλλο συναφή φορέα της εξερ- 
χόμενης αλληλογραφίας και η επιστροφή των σχεδίων 
των εγγράφων στις αρμόδιες Διευθύνσεις, 
γ. Η μέριμνα για την τήρηση ηλεκτρονικού αρχείου, 
δ. Η φροντίδα για την περιοδική και σύμφωνα με τις 
σχετικές εγκυκλίους διαταγές εκκαθάριση του αρχείου. 

ε. Η εισήγηση προς το Γ ραφείο Υλικού του Προϊσταμέ¬ 
νου του Επιτελείου για τον εφοδιασμό των Διευθύνσεων 
και Τμημάτων με τα αναγκαία γραφικά μέσα, υλικά και 
αναλώσιμα. 

Άρθρο 18 

Διάρθρωση - Αρμοδιότητες 
της Διεύθυνσης Οικονομικών 

1. Η Διεύθυνση Οικονομικών διαρθρώνεται στα ακό¬ 
λουθα Τμήματα: 

α. Τμήμα Προϋπολογισμού και Σύνταξης Αναφορών, 
β. Τμήμα Προελέγχου Δαπανών και Ειδικών Λογα¬ 
ριασμών. 

γ. Τ μήμα Λογιστικό και Εκτέλεσης Προϋπολογισμού, 
δ. Τμήμα Προμηθειών. 

ε. Τμήμα Διαχείρισης Υλικού και Αποθηκών, 
στ. Τμήμα Διαχείρισης Αποδοχών και Ασφάλισης, 
ζ. Τ μήμα Κοστολόγησης Επιχειρήσεων, 
η. Γ ραφείο Διαχείρισης Πάγιας Προκαταβολής 

2. Οι αρμοδιότητες της Διεύθυνσης Οικονομικών, όπως 
κατανέμονται μεταξύ των Τμημάτων και του Γραφείου 
της, είναι ακόλουθες: 

Α. ΤΜΗΜΑ ΠΡΟΫΠΟΛΟΓΙΣΜΟΥ ΚΑΙ ΣΥΝΤΑΞΗΣ ΑΝΑ¬ 
ΦΟΡΩΝ 

1. Στο Τμήμα αυτό ανήκει: 

α. Η σύνταξη του προϋπολογισμού δαπανών και του 
προϋπολογισμού του Προγράμματος Δημοσίων Επεν¬ 
δύσεων του Πυροσβεστικού Σώματος. 

β. Η φροντίδα για τις απαραίτητες μεταβολές του 
προϋπολογισμού και η σύνταξη και αποστολή των μη¬ 
νιαίων προβλέψεων και απολογιστικών στοιχείων στην 
Υπηρεσία Δημοσιονομικού Ελέγχου του Υπουργείου 
Δημόσιας Τάξης και Προστασίας του Πολίτη. 

γ. Η σύνταξη εκθέσεων οικονομικής επιβάρυνσης σε 
σχέδια νόμων, προεδρικών διαταγμάτων και υπουργικών 
αποφάσεων. 

δ. Η παρακολούθηση των πιστώσεων για αποδοχές, 
αποζημιώσεις και κάθε είδους αμοιβές του πυροσβεστι¬ 
κού προσωπικού, των Π.Π.Υ., των πυροσβεστών εποχικής 
απασχόλησης και του πολιτικού προσωπικού. 

ε. Η σύνταξη και αποστολή, δια της Νομικής Υπηρεσίας 
κατόπιν σχετικού νομικού ελέγχου, προς τα Διοικητικά 
Δικαστήρια και τις αρμόδιες αρχές εκθέσεων απόψεων 
της Διοίκησης στις περιπτώσεις άσκησης ενδίκων βοη¬ 
θημάτων και μέσων στρεφόμενων κατά του Υπουργού 
Δημόσιας Τάξης και Προστασίας του Πολίτη ή άλλων 
οργάνων του Σώματος για οικονομικά θέματα που αφο¬ 
ρούν αντικείμενα του Τμήματος. 

στ. Η τήρηση των υποχρεώσεων του Μητρώου Δεσμεύ¬ 
σεων για λογαριασμό του Πυροσβεστικού Σώματος και 
η αποστολή των σχετικών στοιχείων στη Διεύθυνση 
Δημοσιονομικής Διαχείρισης της Γενικής Διεύθυνσης 
Οικονομικών και Επιτελικού Σχεδιασμού του Υπουργείου 
Δημόσιας Τάξης και Προστασίας του Πολίτη. 


Β. ΤΜΗΜΑ ΠΡΟΕΛΕΓΧΟΥ ΔΑΠΑΝΩΝ ΚΑΙ ΛΟΓΑΡΙΑΣ¬ 
ΜΩΝ 

Στο Τ μήμα αυτό ανήκει: 

α. Ο προέλεγχος και η αναγνώριση των δαπανών του 
Πυροσβεστικού Σώματος. 

β. Η ρύθμιση θεμάτων που αφορούν τις εκτός έδρας 
αποζημιώσεις του προσωπικού, αποζημιώσεις μελών 
συμβουλίων και επιτροπών, αποζημιώσεις και δαπάνες 
προσωπικού που αποσπάται σε ευρωπαϊκούς και διε¬ 
θνείς οργανισμούς και τα επιμίσθια των καθηγητών της 
Πυροσβεστικής Ακαδημίας. 

γ. Η παρακολούθηση και ο έλεγχος των κάθε είδους 
λογαριασμών του Π.Σ.. 

δ. Η ρύθμιση θεμάτων σχετικών με μισθώματα ακινή¬ 
των, με λογαριασμούς των οργανισμών κοινής ωφέλειας 
ή άλλων παροχών σχετικών υπηρεσιών και η διαβίβαση 
των σχετικών δικαιολογητικών στην αρμόδια υπηρεσία 
για έλεγχο. 

ε. Η μέριμνα για την εφαρμογή των δικαστικών απο¬ 
φάσεων που αφορούν τροχαία ατυχήματα, λοιπές απο¬ 
ζημιώσεις και αποδοχές, καθώς και η έκδοση καταλο- 
γιστικών αποφάσεων. 

στ. Ο έλεγχος και η διαβίβαση στην Υπηρεσία Δημο¬ 
σιονομικού Ελέγχου αλληλογραφίας που αφορά την 
έκδοση χρηματικών ενταλμάτων των Π.Π.Υ., καθώς και 
του εποχικού προσωπικού του Πυροσβεστικού Σώματος. 

ζ. Η παρακολούθηση του νομικού πλαισίου δαπανών 
και οδοιπορικών εξόδων καθώς και η τήρηση στατιστι¬ 
κών στοιχείων χρηματικών ενταλμάτων. 

η. Η σύνταξη και αποστολή, δια της Νομικής Υπηρεσίας 
κατόπιν σχετικού νομικού ελέγχου, προς τα Διοικητικά Δι¬ 
καστήρια εκθέσεων απόψεων της Διοίκησης στις περιπτώ¬ 
σεις άσκησης ενδίκων βοηθημάτων και μέσων στρεφόμε¬ 
νων κατά του Υπουργού Δημόσιας Τάξης και Προστασίας 
του Πολίτη ή άλλων οργάνων του Σώματος για οικονομικά 
θέματα που αφορούν αντικείμενα του Τ μήματος. 

Γ. ΤΜΗΜΑ ΛΟΓΙΣΤΙΚΟ ΚΑΙ ΕΚΤΕΛΕΣΗΣ ΠΡΟΫΠΟΛΟ¬ 
ΓΙΣΜΟΥ 

Στο Τ μήμα αυτό ανήκει: 

α. Η τήρηση των απαραίτητων λογιστικών βιβλίων 
και οι εργασίες που αφορούν στην εκτέλεση του Προ¬ 
ϋπολογισμού. 

β. Η ρύθμιση θεμάτων αναλήψεων, ανακλήσεων, 
αναμορφώσεων και μεταβιβάσεων διαταγών. 

γ. Ο χειρισμός της παγίας προκαταβολής του Πυρο¬ 
σβεστικού Σώματος. 

δ. Ο ορισμός των ταμειακών επιτροπών, των εκκαθα¬ 
ριστούν αποδοχών και ενοικίων. 

ε. Η ρύθμιση των θεμάτων προμήθειας ειδών και 
υπηρεσιών εκτός εκείνων που για την προμήθειά τους 
απαιτείται ειδική διαγωνιστική διαδικασία, κλειστός ή 
ανοικτός μειοδοτικός διαγωνισμός και πρόχειρος δια¬ 
γωνισμός. 

στ. Η έκδοση αποφάσεων παγίων και κατ’ αποκοπή 
χορηγημάτων. 

ζ. Η διάθεση και έγκριση των απαιτούμενων χρημα¬ 
τικών ποσών για καύσιμα κίνησης των οχημάτων και 
μέσων των Υπηρεσιών του Σώματος, 
η. Ο έλεγχος του ισοζυγίου της πάγιας προκαταβολής. 
Δ. ΤΜΗΜΑ ΠΡΟΜΗΘΕΙΩΝ 
Στο Τ μήμα αυτό ανήκει: 

α. Η μέριμνα σύνταξης, έγκρισης, αναμόρφωσης και 
εκτέλεσης του προγράμματος προμηθειών του Σώματος. 

β. Η αξιοποίηση των τεχνικών προδιαγραφών που έχουν 
συνταχθεί από το αρμόδιο Τμήμα του Επιτελείου για τα 
υλικά και μέσα που προμηθεύεται το Σώμα, με τη συγκρό¬ 
τηση Επιτροπών από τον Συντονιστή Υποστήριξης, όπως 
αναφέρεται στις αρμοδιότητες του Τμήματος Μηχανολο¬ 
γικού, Ειδικού Εξοπλισμού και Τεχνικών Προδιαγραφών 
της Διεύθυνσης Τεχνικής Υποστήριξης και Υποδομών. 

γ. Η τήρηση των νόμιμων διαδικασιών και η εκτέλεση 
των απαραίτητων εργασιών για την προμήθεια των ει¬ 
δών, υλικών και υπηρεσιών του Σώματος. 

δ. Η μέριμνα για τον ορισμό των Αξιωματικών του 
Σώματος στις επιτροπές προμηθειών και παραλαβής 
υλικών καθώς, και τη συγκρότηση αυτών. 

ε. Η μέριμνα για τον εκτελωνισμό των προμηθευόμε- 
νων από το εξωτερικό μέσων και υλικών. 

στ. Η ρύθμιση κάθε άλλου θέματος σχετικά με τις 
προμήθειες που προβλέπεται από τις ισχύουσες περί 
κρατικών προμηθειών διατάξεις. 

ζ. Η σύνταξη και αποστολή, δια της Νομικής Υπηρεσίας 
κατόπιν σχετικού νομικού ελέγχου, προς τα Διοικητικά 
Δικαστήρια και τις αρμόδιες αρχές εκθέσεων απόψεων 
της Διοίκησης στις περιπτώσεις άσκησης ενδίκων βοη¬ 
θημάτων και μέσων στρεφόμενων κατά του Υπουργού 
Δημόσιας Τάξης και Προστασίας του Πολίτη ή άλλων 
οργάνων του Σώματος για οικονομικά θέματα που αφο¬ 
ρούν αντικείμενα του Τ μήματος. 

Ε. ΤΜΗΜΑ ΔΙΑΧΕΙΡΙΣΗΣ ΥΛΙΚΟΥ ΚΑΙ ΑΠΟΘΗΚΩΝ 
Στο Τμήμα αυτό ανήκουν: 

α. Οι αρμοδιότητες της «Διαχείρισης Πυροσβεστικού 
Υλικού (ΔΙ.Π.ΥΛ.)», σύμφωνα με τα άρθρα 154 επ. του 
π.δ. 210/1992 (Α'99), όπως ισχύουν. 

β. Η μέριμνα για την αναγνώριση, κωδικοποίηση, μη¬ 
χανογράφηση και παρακολούθηση του πάσης φύσεως 
υλικού του Πυροσβεστικού Σώματος. 

γ. Οι σχετικές εργασίες και ενέργειες για την εγγρα- 
φή/διαγραφή, εκποίηση και παράδοση του υλικού, κα¬ 
θώς και η χορήγηση και παρακολούθηση των σχετικών 
τριπλοτύπων αποδείξεων. 

δ. Ο ορισμός και η αντικατάσταση των υπολόγων 
διαχειριστών υλικού των Υπηρεσιών του Σώματος. 

ε. Ο έλεγχος των βιβλίων των διαχειρίσεων υλικού 
των Υπηρεσιών και η αποστολή τους στο Ελεγκτικό 
Συνέδριο για τον απαραίτητο κατασταλτικό έλεγχο. 

στ. Η χορήγηση αποζημιώσεων σε περιπτώσεις κατα¬ 
στροφής ατομικών ειδών κατά την εκτέλεση του κα¬ 
θήκοντος, καθώς και ο καταλογισμός αξίας δημοσίου 
υλικού σε βάρος των υπαιτίων απώλειας ή αναίτιας 
φθοράς. 

ζ. Η μέριμνα για την αποδοχή ή μη των γενομένων 
δωρεών προς το Πυροσβεστικό Σώμα. 

η. Ο καθορισμός των ατομικών ειδών του πυροσβε¬ 
στικού προσωπικού, των Π.Π.Υ. και των πυροσβεστών 
εποχικής απασχόλησης, η διάρκεια χρήσης αυτών, κα¬ 
θώς και η διενέργεια των αναγκαίων πράξεων για τη 
χορήγησή τους. 

θ. Ο προσδιορισμός των αναγκών των Υπηρεσιών του 
Σώματος σε Μέσα Ατομικής Προστασίας (συσκευές, 
στολές κ.λπ.), οι εισηγήσεις και η φροντίδα για την 
προμήθεια και την κατανομή τους στις Υπηρεσίες. 

ι. Η παρακολούθηση του κάθε είδους προστατευτικού 
υλικού και η φροντίδα για την επισκευή, συντήρηση και 
λήψη κάθε μέτρου για την εξασφάλιση της αξιοπιστίας 
του. 


ια. Η τήρηση των απαραίτητων βιβλίων και του μη¬ 
τρώου των προστατευτικών μέσων και υλικών και η 
φροντίδα για την έκδοση οδηγιών χρήσης τους. 

ιβ. Η φροντίδα για τη συγκρότηση και λειτουργία 
ειδικού συνεργείου συντήρησης και επισκευής των 
ατομικών προστατευτικών υλικών και μέσων, καθώς 
και πλήρωσης των συσκευών και των πυροσβεστήρων. 

ιγ. Η παρακολούθηση των εξελίξεων στις Πυροσβεστι¬ 
κές Υπηρεσίες άλλων χωρών, καθώς και των επιμέρους 
αναγκών των Υπηρεσιών του Πυροσβεστικού Σώματος, 
στον τομέα του προστατευτικού πυροσβεστικού εξο¬ 
πλισμού και η εισήγηση για την εφαρμογή τους και στο 
Πυροσβεστικό Σώμα. 

ΣΤ. ΤΜΗΜΑ ΑΠΟΔΟΧΩΝ ΚΑΙ ΑΣΦΑΛΙΣΗΣ 
Ασκεί τις ακόλουθες αρμοδιότητες, όπως αυτές κα- 
τανέμονται στα παρακάτω Γ ραφεία: 

Α. Γ ραφείο Αποδοχών και Ασφάλισης Πυροσβεστικού 
Προσωπικού: 

α. Ο χειρισμός των θεμάτων που αφορούν τις κάθε 
είδους αποδοχές, αποζημιώσεις και αμοιβές του πυρο¬ 
σβεστικού προσωπικού. 

β. Η παρακολούθηση και εφαρμογή των διατάξεων 
περί μισθολογίου πυροσβεστικού προσωπικού, η έκδοση 
των σχετικών εγκυκλίων και διαταγών και η ενημέρωση 
του ως άνω προσωπικού. 

γ. Η ρύθμιση των συνταξιοδοτικών υποθέσεων του 
πυροσβεστικού προσωπικού και αποστολή των δικαιο- 
λογητικών του προσωπικού για συνταξιοδότηση. 

δ. Η ρύθμιση θεμάτων αναγνώρισης προϋπηρεσίας 
του πυροσβεστικού προσωπικού. 

ε. Ο υπολογισμός των μηνιαίων τακτικών και ανα¬ 
δρομικών αποδοχών των υπαλλήλων του Πυροσβεστι¬ 
κού Σώματος με βάση τις ισχύουσες διατάξεις και τις 
σχετικές υπηρεσιακές μεταβολές, σε συνεργασία με τη 
Διεύθυνση Ανθρωπίνων Πόρων και τη Διεύθυνση Επικοι¬ 
νωνιών και Ηλεκτρονικής Διακυβέρνησης. 

στ. Η τήρηση του βιβλίου μισθοδοτούμενων υπαλ¬ 
λήλων. 

ζ. Η αποστολή των αναλυτικών σημειωμάτων μισθο¬ 
δοσίας σε κάθε Υπηρεσία. 

η. Η προώθηση των δικαιολογητικών της δαπάνης 
μισθοδοσίας στο Ελεγκτικό Συνέδριο για έλεγχο. 

θ. Η παρακολούθηση της ασφαλιστικής νομοθεσίας 
και της λειτουργίας των ασφαλιστικών φορέων του 
ανωτέρω προσωπικού. 

ι. Η υποβολή εισηγήσεων για το ύψος των πάσης φύ¬ 
σεως αποδοχών, αποζημιώσεων και αμοιβών του πυρο¬ 
σβεστικού προσωπικού. 

ια. Ο έλεγχος των προϋποθέσεων χορήγησης και δι¬ 
ακοπής της μισθοδοσίας, η έκδοση των σχετικών βε¬ 
βαιώσεων, η επεξεργασία προς εκκαθάριση δικαστικών 
αποφάσεων που αφορούν δικαιώματα του προσωπικού 
για την τακτοποίηση ασφαλιστικών υποχρεώσεων. 

ια. Η έκδοση απόφασης για την εκτέλεση δικαστικών 
αποφάσεων που αφορούν κατασχέσεις και διατροφές 
για το σύνολο του προσωπικού. 

ιβ. Η σύνταξη και αποστολή, δια της Νομικής Υπηρεσίας 
κατόπιν σχετικού νομικού ελέγχου, προς τα Διοικητικά Δι¬ 
καστήρια εκθέσεων απόψεων της Διοίκησης στις περιπτώ¬ 
σεις άσκησης ενδίκων βοηθημάτων και μέσων στρεφόμε¬ 
νων κατά του Υπουργού Δημόσιας Τάξης και Προστασίας 
του Πολίτη ή άλλων οργάνων του Σώματος για οικονομικά 
θέματα που αφορούν αντικείμενα του Γ ραφείου. 

Β. Γραφείο Αποδοχών και Ασφάλισης πολιτικού προ¬ 
σωπικού (Π.Π.Υ., Ι.Δ.Ο.Χ., μόνιμο πολιτικό προσωπικό): 

α. Η παρακολούθηση και εφαρμογή των διατάξεων 
περί μισθολογίου των Π.Π.Υ, Ι.Δ.Ο.Χ και του μόνιμου πο¬ 
λιτικού προσωπικού, η έκδοση των σχετικών εγκυκλίων 
και διαταγών και η ενημέρωση του ως άνω προσωπικού. 

β. Ο χειρισμός των θεμάτων που αφορούν τις κάθε 
είδους αποδοχές, αποζημιώσεις και αμοιβές όλων των 
ως άνω κατηγοριών προσωπικού και η μέριμνα για τη 
διενέργεια των σχετικών διαδικασιών. 

γ. Η παρακολούθηση της ασφαλιστικής νομοθεσίας 
και της λειτουργίας των ασφαλιστικών φορέων του 
ανωτέρω προσωπικού. 

δ. Η υποβολή εισηγήσεων για το ύψος των πόσης 
φύσεως αποδοχών, αποζημιώσεων και αμοιβών του 
ανωτέρω προσωπικού. 

ε. Η παρακολούθηση των υπηρεσιακών μεταβολών 
(ασθένειες, αποχή από την εργασία, μισθολογικά κλιμά¬ 
κια) των Π.Π.Υ. και των πυροσβεστών εποχικής απασχό¬ 
λησης και η καταχώρησή τους στο σύστημα για την 
έκδοση του μισθολογίου. 

στ. Η ρύθμιση θεμάτων αναγνώρισης προϋπηρεσίας 
του ανωτέρω προσωπικού, καθώς και η έκδοση σχετι¬ 
κών διαταγών για τη μισθολογική εξέλιξή του. 

ζ. Η ρύθμιση των συνταξιοδοτικών υποθέσεων του ως 
άνω προσωπικού. 

η. Η υποβολή αναλυτικής περιοδικής δήλωσης (Α.Π.Δ.), 
καθώς και τυχόν μεταβολών στο Ι.Κ.Α.-Ε.Τ.Α.Μ.. 

θ. Ο έλεγχος των προϋποθέσεων χορήγησης και δι¬ 
ακοπής της μισθοδοσίας, η έκδοση των σχετικών βε¬ 
βαιώσεων, η επεξεργασία προς εκκαθάριση δικαστικών 
αποφάσεων που αφορούν δικαιώματα του προσωπικού 
για την τακτοποίηση ασφαλιστικών υποχρεώσεων. 

ι. Η έκδοση αποφάσεων και η εκτέλεση δικαστικών 
αποφάσεων που αφορούν κατασχέσεις και διατροφές 
για το σύνολο του προσωπικού. 

ια. Η σύνταξη και αποστολή, δια της Νομικής Υπηρεσί¬ 
ας κατόπιν σχετικού νομικού ελέγχου, προς τα Διοικη¬ 
τικά Δικαστήρια εκθέσεων απόψεων της Διοίκησης στις 
περιπτώσεις άσκησης ενδίκων βοηθημάτων και μέσων 
στρεφόμενων κατά του Υπουργού Δημόσιας Τάξης και 
Προστασίας του Πολίτη ή άλλων οργάνων του Σώματος 
για οικονομικά θέματα που αφορούν αντικείμενα του 
Γ ραφείου. 

Ζ. ΤΜΗΜΑ ΚΟΣΤΟΛΟΓΗΣΗΣ ΕΠΙΧΕΙΡΗΣΕΩΝ 
Στο Τμήμα αυτό ανήκει: 

α. Η κοστολόγηση, τήρηση και επεξεργασία κοστολο- 
γικών στοιχείων και η εκπόνηση μελετών κοστολόγησης 
στο πλαίσιο αξιολόγησης νέων δράσεων, λειτουργιών, 
προσλήψεων προσωπικού, ίδρυσης νέων Υπηρεσιών, 
προμήθειας και κόστους λειτουργίας ή συντήρησης νέου 
και υπάρχοντος κάθε είδους εξοπλισμού, εκπαιδευτικών 
προγραμμάτων και κάθε άλλου ζητήματος για το οποίο 
θα ζητηθεί η συνδρομή της. 

β. Σύνταξη απολογιστικών κοστολογικών μελετών, τή¬ 
ρηση - επεξεργασία απολογιστικών στοιχείων κόστους 
δράσεων και λειτουργιών αρμοδιότητας Πυροσβεστικού 
Σώματος. 

γ. Αναλυτική κοστολόγηση παρεχόμενων υπηρεσιών 
προς τρίτους (δημόσιους και ιδιωτικούς φορείς, νομικά 
και φυσικά πρόσωπα). 

δ. Προσδιορισμός αντίστοιχων προστίμων ή κατα¬ 
λογισμών ή κάθε είδους ανταλλαγμάτων ή τιμημάτων 


που καταβάλλονται από τους λήπτες των υπηρεσιών 
του Πυροσβεστικού Σώματος, στις περιπτώσεις που 
δεν συντρέχει λόγος επείγοντος ή γενικότερα θέματα 
αρμοδιοτήτων. 

ε. Αναλυτική κοστολόγηση συμβάντων αρμοδιότητας 
Πυροσβεστικού Σώματος, για στατιστικούς και οικο¬ 
νομοτεχνικούς λόγους, για την αξιολόγηση και βελτίωση 
των σχεδίων - ενεργειών επέμβασης και την καλύτερη 
διαχείριση του εμπλεκόμενου προσωπικού και μέσων, 
καθώς και την παροχή συναφών στοιχείων σε δικαστι¬ 
κές αρχές ή ασφαλιστικές εταιρίες, ιδιώτες κ.λπ. που 
έχουν έννομο συμφέρον. 

Η. ΓΡΑΦΕΙΟ ΔΙΑΧΕΙΡΙΣΗΣ ΠΑΓΙΑΣ ΠΡΟΚΑΤΑΒΟΛΗΣ 

Στο Γ ραφείο αυτό ανήκουν: 

α. Η συγκέντρωση και ο έλεγχος των δικαιολογητικών 
των οδοιπορικών και οριστικών εξόδων και η προώθηση 
αυτών στην Υπηρεσία Δημοσιονομικού Ελέγχου του 
Υπουργείου Δημόσιας Τάξης και Προστασίας του Πολίτη 
για εκκαθάριση και ενταλματοποίηση. 

β. Οι αρμοδιότητες του Δ' Τμήματος Λογιστικού 
όπως αυτές καθορίζονται στις διατάξεις της παρ. 3 
του άρθρου μόνου του π.δ. 251/97 (Α' 181) «Σύσταση και 
λειτουργία Υπηρεσίας Διαχείρισης Χρηματικού του Πυ¬ 
ροσβεστικού Σώματος» σε συνδυασμό με τις διατάξεις 
περί Δημοσίου Λογιστικού και του Κεφαλαίου Α' του 
π.δ 426/91. 

Αρθρο 19 

Διάρθρωση - Αρμοδιότητες της Διεύθυνσης 
Τεχνικής Υποστήριξης και Υποδομών 

1. Η Διεύθυνση Τεχνικής Υποστήριξης και Υποδομών 
διαρθρώνεται στα ακόλουθα Τμήματα: 

α. Τμήμα Τεχνικών Προδιαγραφών. 

β. Τμήμα Μηχανολογικού και Ειδικού Εξοπλισμού. 

γ. Τμήμα Υποδομών. 

δ. Τμήμα Μέσων Ενεργητικής και Παθητικής Πυρο¬ 
προστασίας. 

ε. Τμήμα Πυροσβεστικών Συνεργείων. 

2. Προϊστάμενος του Τμήματος Υποδομών ορίζεται 
Αξιωματικός Γ ενικών Καθηκόντων Διπλωματούχος Πο¬ 
λιτικός Μηχανικός ή Μηχανολόγος Μηχανικός. Προϊ¬ 
στάμενοι των λοιπών Τμημάτων της Διεύθυνσης ορίζο¬ 
νται Αξιωματικοί Γ ενικών Καθηκόντων Διπλωματούχοι 
Μηχανολόγοι Μηχανικοί ή Ηλεκτρολόγοι Μηχανικοί ή 
Αξιωματικοί Ειδικών Καθηκόντων του Κλάδου Τεχνικών. 

3. Οι αρμοδιότητες της Διεύθυνσης Τεχνικής Υποστή¬ 
ριξης και Υποδομών κατανέμονται μεταξύ των Τμημά¬ 
των ως εξής: 

Α. ΤΜΗΜΑ ΤΕΧΝΙΚΩΝ ΠΡΟΔΙΑΓΡΑΦΩΝ 

1. Στο Τμήμα αυτό ανήκει: 

α. Η σύνταξη των σχεδίων τεχνικών προδιαγραφών σε 
συνεργασία με τις συναρμόδιες Διευθύνσεις Επιτελείου 
Πυροσβεστικού Σώματος και τις λοιπές κατά περίπτωση 
Υπηρεσίες καθώς και τους άλλους δημόσιους φορείς, 
για όλα τα μέσα, υλικά και εφόδια που προμηθεύεται το 
Πυροσβεστικό Σώμα προκειμένου να ανταποκριθεί στην 
αποστολή του. Η σύνταξη σχεδίων τεχνικών προδιαγρα¬ 
φών για τη δημοπράτηση μελετών και έργων παροχής 
υπηρεσιών που απαιτούνται για το Πυροσβεστικό Σώμα. 

β. Η σύνταξη των σχεδίων τεχνικών προδιαγραφών με 
τη συνεργασία των αρμόδιων Διευθύνσεων. Για το σκο¬ 
πό αυτόν συστήνονται και συγκροτούνται, με απόφαση 
του Συντονιστή Υποστήριξης Πυροσβεστικού Σώματος, 

οι αναγκαίες Επιτροπές, οι οποίες αποτελούνται από 
τρεις (3) Αξιωματικούς του Πυροσβεστικού Σώματος 
ως τακτικά μέλη και ισάριθμα αναπληρωματικά μέλη. Ο 
πρόεδρος κάθε Επιτροπής και ο αναπληρωτής του είναι 
Ανώτεροι Αξιωματικοί. Με την ίδια απόφαση ορίζεται το 
αντικείμενο των ως άνω Επιτροπών και τα ειδικότερα 
προσόντα των μελών τους. 

2. Τα σχέδια τεχνικών προδιαγραφών, μετά τη σύνταξή 
τους από την οικεία Επιτροπή, οριστικοποιούνται από 
το Τμήμα Τεχνικών Προδιαγραφών και εγκρίνονται από 
τον Διευθυντή Τεχνικής Υποστήριξης και Υποδομών. 

Β. ΤΜΗΜΑ ΜΗΧΑΝΟΛΟΓΙΚΟΥ ΚΑΙ ΕΙΔΙΚΟΥ ΕΞΟΠΛΙΣ¬ 
ΜΟΥ 

Στο Τμήμα αυτό ανήκει: 

α. Η μέριμνα για τον εξοπλισμό των Υπηρεσιών του 
Σώματος με οχήματα, αντλίες, λοιπά μηχανήματα, μέσα 
και εργαλεία. 

β. Η μέριμνα για τον κατάλληλο εξοπλισμό των οχημά¬ 
των και την κατανομή τους στις Υπηρεσίες, σύμφωνα 
με τις ανάγκες τους. 

γ. Η φροντίδα για την έγκριση κυκλοφορίας οχημά¬ 
των, η τήρηση βιβλίου μητρώου οχημάτων, πλοίων και 
φορητών αντλιών και η μέριμνα για τη χορήγηση υπη¬ 
ρεσιακών και συμβατικών αριθμών κυκλοφορίας. 

δ. Η φροντίδα για τον εφοδιασμό του προσωπικού του 
Σώματος με υπηρεσιακές άδειες οδηγού χειριστή και 
άδειες εκπαιδευτή οδηγών, καθώς και οι ενέργειες για 
την επέκτασή τους. Η τήρηση και συνεχής ενημέρωση 
του γενικού μητρώου υπηρεσιακών αδειών χειριστών 
και η διεξαγωγή της σχετικής αλληλογραφίας με το 
Υπουργείο Υποδομών, Μεταφορών και Δικτύων. 

ε. Η εισήγηση για την εκπαίδευση των οδηγών σε 
νέους τύπους οχημάτων, μηχανημάτων και στο χειρισμό 
του μηχανικού και ηλεκτρονικού εξοπλισμού. 

στ. Η παρακολούθηση των εξελίξεων στις Υπηρεσίες 
άλλων χωρών, καθώς και των επιμέρους αναγκών των 
Υπηρεσιών του Πυροσβεστικού Σώματος στον τομέα 
των πυροσβεστικών οχημάτων, πλοίων, αεροσκαφών, 
μηχανημάτων και μέσων και η εισήγηση για την εφαρμο¬ 
γή τους στο Πυροσβεστικό Σώμα. 

ζ. Η παρακολούθηση των νέων εξελίξεων για όλα τα 
μέσα, υλικά και εφόδια, που προμηθεύεται το Πυροσβεστι¬ 
κό Σώμα και η εισήγηση για την εφαρμογή τους σε αυτό. 

η. Η ρύθμιση των θεμάτων που αφορούν την πρόκληση 
τροχαίων ατυχημάτων με υπαιτιότητα των πυροσβεστι¬ 
κών οργάνων και η αποστολή του φακέλου της σχετικής 
Ένορκης Διοικητικής Εξέτασης (Ε.Δ.Ε.) στις κατά τόπο 
αρμόδιες Υπηρεσίες. 

Γ. ΤΜΗΜΑ ΥΠΟΔΟΜΩΝ 
Στο Τ μήμα αυτό ανήκουν: 

α. Η μέριμνα για τον πολεοδομικό χαρακτηρισμό οικο- 
πεδικών εκτάσεων ως χώρων Πυροσβεστικών Σταθμών, 
η διενέργεια των αναγκαίων πράξεων για παραχωρή¬ 
σεις δωρεάν κατά κυριότητα στο Δημόσιο οικοπέδων 
και ακινήτων, για παραχωρήσεις κατά χρήση ακινήτων 
του Δημοσίου, ΟΤΑ α' και β' βαθμού και Οργανισμών, 
καθώς και η ρύθμιση θεμάτων κήρυξης αναγκαστικών 
απαλλοτριώσεων ακινήτων. 

β. Η μελέτη και σύνταξη κτιριολογικών προγραμμάτων 
γενικά, η ανάθεση εκπόνησης μελετών κτιριακών έργων 
σε Μελετητικά Γ ραφεία και η έγκριση συμπληρωματικών 
εργασιών και συγκριτικών πινάκων κατά την εκτέλεση 
των κτιριακών έργων. 


γ. Η σύνταξη και υποβολή προτάσεων ένταξης κτι- 
ριακών έργων και μελετών στο Πρόγραμμα Δημοσίων 
Επενδύσεων σε συνεργασία με τη Διεύθυνση Οικονομι¬ 
κών. 

δ. Η εκτέλεση και παρακολούθηση του Προγράμματος 
Δημοσίων Επενδύσεων που αφορά τα κτιριακά έργα και 
τις κτιριακές μελέτες. 

ε. Η μέριμνα για την εξασφάλιση κανονικών χρηματο¬ 
δοτήσεων, την κατανομή των εγκεκριμένων πιστώσεων 
στους λογαριασμούς των κτιριακών έργων και μελετών, 
την πληρωμή των λογαριασμών αμοιβής Μελετητών και 
εκτέλεσης κτιριακών έργων και το διορισμό Υπόλογων 
Διαχειριστών. 

στ. Η μέριμνα για τη μίσθωση οικημάτων στέγασης 
των Πυροσβεστικών Υπηρεσιών. 

ζ. Η μέριμνα και η ρύθμιση των θεμάτων που αφορούν 
τη συμμετοχή του Σώματος σε προγράμματα υλοποίη¬ 
σης κτιριακών έργων και υποδομών μέσω Σ.Δ.Ι.Τ. και η 
παρακολούθηση των προγραμμάτων αυτών. 

η. Η μέριμνα για θέματα επισκευής, συντήρησης, δι¬ 
αρρύθμισης και επέκτασης κτιριακών εγκαταστάσεων 
Πυροσβεστικών Υπηρεσιών. 

θ. Η αξιολόγηση και η εκτίμηση της ανάγκης προμήθει¬ 
ας ή μη των αιτουμένων από τις Πυροσβεστικές Υπηρε¬ 
σίες ειδών και αμοιβής τεχνιτών για θέματα αρμοδιότη¬ 
τας του Τμήματος και η εισήγηση για έκδοση εγκριτικών 
αποφάσεων από τη Διεύθυνση Οικονομικών. 

ι. Η τήρηση των τίτλων κυριότητας των ακινήτων του 
Σώματος και των βιβλίων Μητρώου των Οικημάτων των 
Πυροσβεστικών Υπηρεσιών. 

ια. Η μέριμνα για τη σύνδεση των απαραίτητων για 
τη λειτουργία των Πυροσβεστικών Υπηρεσιών, παρο¬ 
χών από τις αρμόδιες Υπηρεσίες και Οργανισμούς και 
ο έλεγχος των σχετικών λογαριασμών κατανάλωσης. 

ιβ. Ο έλεγχος και η συνεχής μέριμνα για τη σωστή 
και αποδοτική λειτουργία του Συνεργείου Συντήρησης 
Κτιρίων που λειτουργεί υπό την επίβλεψη και ευθύνη 
του Τ μήματος. 

ιγ. Η φροντίδα για τον εξοπλισμό των Πυροσβεστικών 
Υπηρεσιών και των Κέντρων Ψυχαγωγίας αυτών με τα 
απαραίτητα έπιπλα, είδη εξοπλισμού γραφείων και λοι¬ 
πά αναγκαία είδη. 

Δ. ΤΜΗΜΑ ΜΕΣΩΝ ΕΝΕΡΓΗΤΙΚΗΣ ΚΑΙ ΠΑΘΗΤΙΚΗΣ ΠΥ¬ 
ΡΟΠΡΟΣΤΑΣΙΑΣ 
Στο Τ μήμα αυτό ανήκει: 

α. Η συγκέντρωση, μελέτη και αξιοποίηση ξένων προ¬ 
τύπων, κυρίως των χωρών της Ευρωπαϊκής Ένωσης, 
σχετικά με πυροσβεστήρες, συστήματα ανίχνευσης και 
κατάσβεσης πυρκαγιάς, καθώς και για κάθε άλλο μέσο 
πυροπροστασίας. 

β. Η συμμετοχή στις Τεχνικές Επιτροπές του ΕΛ.Ο.Τ. 
Α.Ε. ή του εκάστοτε αρμόδιου για την εκπόνηση εθνικών 
προτύπων πυροπροστασίας φορέα. 

γ. Η συνεργασία με εργαστήρια της ημεδαπής ή της 
αλλοδαπής που είναι εξουσιοδοτημένα να εκτελούν 
δοκιμές υλικών και μέσων πυροπροστασίας και να χο¬ 
ρηγούν σχετικά έγγραφα πιστοποίησης. 

δ. Η σύσταση Επιτροπών και Ομάδων Εργασίας, 
αποτελούμενων από Αξιωματικούς του Πυροσβεστικού 
Σώματος, κυρίως από αυτούς που έχουν την ιδιότητα 
του τεχνικού επιστήμονα, που αξιολογούν τα αιτήμα¬ 
τα για την αποδοχή νέων κατασβεστικών υλικών και 
μέσων ενεργητικής πυροπροστασίας, υλικών και μέ- 

σων ενεργητικής πυροπροστασίας, κατά τη διαδικασία 
εφαρμογής της ισχύουσας νομοθεσίας, στο στάδιο της 
έγκρισης της μελέτης και χορήγησης του πιστοποι¬ 
ητικού πυροπροστασίας, για αποκλειστική εσωτερική 
χρήση από τα γραφεία πυρασφάλειας των κατά τόπους 
Πυροσβεστικών Υπηρεσιών και ενημέρωση των λοιπών 
Υπηρεσιών του Σώματος. 

ε. Η συνεργασία με τον ΕΛ.Ο.Τ. Α.Ε. ο οποίος είναι 
αρμόδιος για την κωδικοποίηση προτύπων που αφο¬ 
ρούν το Πυροσβεστικό Σώμα και η διαρκής ενημέρω¬ 
ση όλων των Πυροσβεστικών Υπηρεσιών τόσο για τα 
πρότυπα αυτά σύμφωνα με την κείμενη νομοθεσία για 
την πνευματική ιδιοκτησία, όσο και για τη σχετική νομο¬ 
θεσία. 

στ. Η παρακολούθηση εφαρμογής προτύπων και η 
έκδοση ερμηνευτικών οδηγιών για την ορθή και ομοι¬ 
όμορφη εφαρμογή τους από τις Υπηρεσίες του Πυρο¬ 
σβεστικού Σώματος. 

ζ. Η πιστοποίηση νέων κατασβεστικών υλικών και μέ¬ 
σων ενεργητικής πυροπροστασίας, καθώς και υλικών 
μέτρων παθητικής πυροπροστασίας, εφόσον εγκριθεί 
η διαπίστευση του Τμήματος από τον αρμόδιο φορέα 
Διαπίστευσης (Εθνικό Σύστημα Διαπίστευσης Ε.ΣΥ.Δ. ή 
του εκάστοτε αρμοδίου φορέα), σύμφωνα με τα ορι¬ 
ζόμενα στο Ευρωπαϊκό Πρότυπο ΕΛ.Ο.Τ. ΕΝ 45011 ή σε 
όποιο άλλο ορισθεί αρμοδίως. 

η. Η παροχή τεχνικής βοήθειας, πληροφοριών και 
υποστήριξης στους εκπροσώπους του Πυροσβεστικού 
Σώματος, που συμμετέχουν σε επιτροπές διυπουργικού 
χαρακτήρα για τη σύνταξη κανονισμών πυροπροστα¬ 
σίας. 

θ. Η μέριμνα για την ίδρυση Κέντρου Πυρομηχανικών 
και Πυροσβεστικών Δοκιμών στην Ελλάδα, σε συνερ¬ 
γασία με Πανεπιστημιακά και Τεχνολογικά Ιδρύματα, 
καθώς και με άλλους φορείς του Δημόσιου και Ιδιωτικού 
τομέα. 

ι. Η δυνατότητα κατάρτισης προγραμμάτων σε θέμα¬ 
τα κανονισμών, υλικών και μέσων αρμοδιότητας Πυρο¬ 
σβεστικής Υπηρεσίας, επιστημονικής διερεύνησής τους, 
διατύπωσης πορισμάτων και πειραματικής τεκμηρίωσης 
αυτών. 

ια. Η συνεχής παρακολούθηση και μελέτη κανονισμών 
πυροπροστασίας άλλων χωρών και η συνεργασία με 
αυτές στη διοργάνωση ημερίδων και συνεδρίων, η 
δυνατότητα αξιοποίηση νέων μεθόδων επιστημονικής 
έρευνας και πειραματικής δοκιμασίας και η δυνατότητα 
ενημέρωσης ενδιαφερομένων γί αυτά φορέων. 

ιβ. Η συγκέντρωση και επεξεργασία των στατιστικών 
δεδομένων πυροπροστασίας της ετήσιας δραστηριότητας 
των γραφείων πυρασφάλειας των Υπηρεσιών του Σώμα¬ 
τος και η συγκριτική επεξεργασία και αξιολόγησή τους, 
σε σχέση με τα αντίστοιχα των προηγουμένων ετών και 
η ανάλυσή τους, σε συνεργασία με το Τμήμα Ανάλυσης, 
Προγραμματισμού και Στατιστικής της Διεύθυνσης Επικοι¬ 
νωνιών και Ηλεκτρονικής Διακυβέρνησης για την εξαγωγή 
τελικών διαπιστώσεων - συμπερασμάτων. 

ιγ. Η συγκέντρωση και επεξεργασία των στατιστικών 
δεδομένων των εκτάκτων ελέγχων που διενεργούν οι 
Πυροσβεστικές Υπηρεσίες και Περιφερειακές Πυρο¬ 
σβεστικές Διοικήσεις, η συγκριτική επεξεργασία και 
αξιολόγησή τους, σε σχέση με τα αντίστοιχα των προ¬ 
ηγουμένων ετών, και η ανάλυσή τους, σε συνεργασία 
με το Τμήμα Ανάλυσης, Προγραμματισμού και Στατι¬ 


στικής της Διεύθυνσης Επικοινωνιών και Ηλεκτρονικής 
Διακυβέρνησης για την εξαγωγή τελικών διαπιστώσεων 
- συμπερασμάτων. 

ιδ. Η διατύπωση εισηγήσεων και προτάσεων για 
τη διαμόρφωση της ακολουθητέας τακτικής και την 
αναμόρφωση της νομοθεσίας πυρασφάλειας στον 
τομέα προληπτικής πυροπροστασίας, σύμφωνα με τα 
συμπεράσματα της αξιολόγησης των στατιστικών δε¬ 
δομένων, σε συνεργασία με τη Νομική Υπηρεσία. 

Ε. ΤΜΗΜΑ ΠΥΡΟΣΒΕΣΤΙΚΩΝ ΣΥΝΕΡΓΕΙΩΝ 
Στο Τ μήμα αυτό ανήκουν: 

α. Η ευθύνη για την εύρυθμη λειτουργία των Πυρο¬ 
σβεστικών Συνεργείων και η εισήγηση μέτρων για την 
αποτελεσματικότερη λειτουργία τους. 

β. Ο καθορισμός προτεραιοτήτων επισκευής οχημά¬ 
των και μέσων, ο έλεγχος και η ορθότητα των προϋπο¬ 
λογισμών και η συνεργασία με τη Διεύθυνση Οικονομι¬ 
κών για την έκδοση εγκριτικής απόφασης προμήθειας 
ανταλλακτικών και υλικών. 

γ. Ο έλεγχος κίνησης οχημάτων, ο καθορισμός των 
συνοδευτικών εγγράφων και των διαδικασιών κίνησης 
και ο προσδιορισμός της κλίμακας κατανάλωσης καυ¬ 
σίμων, λιπαντικών και ανταλλακτικών. 

δ. Η ρύθμιση των θεμάτων για τον καταλογισμό ζημι¬ 
ών των οχημάτων και μέσων, η τήρηση βιβλίου κατα- 
χώρησης τροχαίων ατυχημάτων και λοιπών βλαβών, η 
παρακολούθηση των διατάξεων του Κ.Ο.Κ. και η έκδοση 
σχετικών διαταγών και οδηγιών. 

ε. Η φροντίδα για την παράδοση στον διάδοχο του 
Ο.Δ.Δ.Υ. Α.Ε. των χαρακτηρισθέντων οχημάτων, αντλιών, 
μηχανημάτων, μέσων και εργαλείων, ως ακατάλληλων. 

Άρθρο 20 

Διάρθρωση - Αρμοδιότητες της Νομικής Υπηρεσίας 

1. Η Νομική Υπηρεσία υπάγεται στον Υπαρχηγό Υπο¬ 
στήριξης, λειτουργεί σε επίπεδο Διεύθυνσης, συντονί¬ 
ζεται και ελέγχεται από τον Συντονιστή Υποστήριξης 
και έχει ως αρμοδιότητα τη νομική υποστήριξη του 
διοικητικού και επιχειρησιακού πυροσβεστικού έργου 
και, γενικότερα, του Επιτελείου και του Πυροσβεστικού 
Σώματος συνολικά. Προϊστάμενος αυτής ορίζεται, με 
απόφαση του Υπαρχηγού Υποστήριξης, Αξιωματικός 
πτυχιούχος Νομικών Επιστημών που υπηρετεί σε αυτήν. 

2. Η Νομική Υπηρεσία έχει τις ακόλουθες αρμοδιό¬ 
τητες: 

α. Την παροχή νομικής υποστήριξης και γνωμοδό¬ 
τησης στους Προϊσταμένους των Διευθύνσεων, των 
Τμημάτων και των Ειδικών Υπηρεσιών του Αρχηγείου 
του Π.Σ., κατόπιν υποβολής σχετικού ερωτήματος, στο 
πλαίσιο των αποφασιστικών αρμοδιοτήτων τους. 

β. Την παροχή νομικής υποστήριξης επί συμβάσεων, 
διαγωνιστικών διαδικασιών και διαδικασιών έργων, 
προμηθειών και παροχής υπηρεσιών που διενεργού- 
νται από τις υπηρεσίες του Πυροσβεστικού Σώματος, 
εφόσον ζητείται. 

γ. Τη διατύπωση προτάσεων επί νομικών θεμάτων 
σχετικά με την οργάνωση και λειτουργία του Π.Σ.. 

δ. Την παρακολούθηση της νομοθεσίας που αφορά 
το Πυροσβεστικό Σώμα και την έκδοση ερμηνευτικών 
εγκυκλίων και διαταγών για την πιστή και ομοιόμορφη 
εφαρμογή της από τις Υπηρεσίες του Σώματος. 

ε. Την κατάρτιση και νομοτεχνική επεξεργασία σχε¬ 
δίων νόμων, προεδρικών διαταγμάτων και κανονιστι- 

κών αποφάσεων και τη μέριμνα για την προώθηση και 
δημοσίευσή τους. Επίσης, την κατάρτιση και τεχνική 
επεξεργασία των σχεδίων πυροσβεστικών διατάξεων 
και κανονισμών πυροπροστασίας, καθώς και τη μέριμνα 
για την έκδοση, δημοσίευση και ορθή εφαρμογή τους, 
σε συνεργασία με το Τμήμα Έρευνας Υλικών και Συ¬ 
στημάτων Ενεργητικής και Παθητικής Πυροπροστασί¬ 
ας, μετά από συνεκτίμηση της ανάλυσης των σχετικών 
στατιστικών δεδομένων. 

στ. Τη μελέτη του δικαίου της Ευρωπαϊκής Ένωσης 
και την προετοιμασία εναρμόνισης της ελληνικής νομο¬ 
θεσίας προς αυτό σε θέματα αρμοδιότητας του Πυρο¬ 
σβεστικού Σώματος, σε συνεργασία με τις αρμόδιες 
Διευθύνσεις. 

ζ. Τη μελέτη σχεδίων νόμων άλλων Υπουργείων, που 
αφορούν και το Πυροσβεστικό Σώμα και τη διατύπωση 
σχολίων και προτάσεων, σε συνεργασία με τις συναρμό- 
διες Διευθύνσεις του Επιτελείου. 

η. Την κωδικοποίηση της νομοθεσίας του Πυροσβε¬ 
στικού Σώματος και τη διαρκή ενημέρωση αυτής σε 
συνεργασία με όλες τις Διευθύνσεις. 

θ. Την παρακολούθηση της ποινικής νομοθεσίας και 
ιδιαίτερα εκείνης που έχει σχέση με τα αδικήματα για 
τα οποία επιλαμβάνονται οι ειδικοί ανακριτικοί υπάλ¬ 
ληλοι και οι Δημόσιοι Κατήγοροι του Σώματος και την 
επίλυση των σχετικών νομικών ζητημάτων. 

ι. Την παρακολούθηση και τήρηση της νομολογίας των 
δικαστηρίων, των γνωμοδοτήσεων του Νομικού Συμβου¬ 
λίου του Κράτους και των Ανεξάρτητων Αρχών καθώς 
και των εγκυκλίων των Υπουργείων που αφορούν το 
Πυροσβεστικό Σώμα. 

ια. Την επεξεργασία και υποβολή ερωτημάτων για 
νομικά ζητήματα προς το Γραφείο Νομικού Συμβούλου 
του Υπουργείου Δημόσιας Τάξης και Προστασίας του 
Πολίτη, προς τις αρμόδιες Εισαγγελίες και λοιπές Αρχές 
και την τήρηση και εφαρμογή των γνωμοδοτήσεών τους. 

ιβ. Την παροχή νομικών συμβουλών προς την Ηγεσία 
του Σώματος, τις Υπηρεσίες και τα όργανά του για 
υπηρεσιακά προβλήματα και ζητήματα νομικής φύσης 
που ανακύπτουν κατά την εκτέλεση των καθηκόντων και 
αρμοδιοτήτων τους και την καθοδήγηση των Υπηρεσιών 
του Σώματος για την ορθή εφαρμογή της νομοθεσίας. 

ιγ. Την παραλαβή, μελέτη, διαφύλαξη και ηλεκτρονική 
διαχείριση των Φ.Ε.Κ., καθώς και την επικύρωση αντι¬ 
γράφων και φωτοαντιγράφων εγγράφων αρμοδιότητας 
του Τμήματος. 

ιδ. Τη συνεργασία με την Κεντρική Υπηρεσία του Νομι¬ 
κού Συμβουλίου του Κράτους, καθώς και με τα κατά 
τόπους αρμόδια Γ ραφεία Νομικών Συμβούλων για τη 
διεκδίκηση με κάθε νόμιμο τρόπο των αξιώσεων του 
Δημοσίου, και για άλλα θέματα που προέρχονται από 
την αποστολή και τις δραστηριότητες του Πυροσβε¬ 
στικού Σώματος. 

ιε. Τη σύνταξη και αποστολή εκθέσεων απόψεων προς 
τα Διοικητικά Δικαστήρια και προς κάθε άλλη αρμόδια 
δικαστική ή εισαγγελική αρχή, κατόπιν νομικού ελέγχου 
εκ μέρους της. 

ιστ. Την παρακολούθηση των ποινικών δικών κατά πυ¬ 
ροσβεστικών υπαλλήλων, για αδικήματα που διέπραξαν 
κατά την εκτέλεση της υπηρεσίας τους, καθώς και τη 
μέριμνα για την άσκηση ποινικής δίωξης για εγκλήματα 
στρεφόμενα κατά του Πυροσβεστικού Σώματος και του 
προσωπικού του. 


ιζ. Τη μέριμνα για την έγερση ποινικών, αστικών ή άλ¬ 
λων αξιώσεων του Δημοσίου κατά νομικών και φυσικών 
προσώπων και την παρακολούθηση των σχετικών δικών. 

ιη. Τον χειρισμό τροχαίων, αεροπορικών και ναυτι¬ 
κών ατυχημάτων που προκαλούνται από όργανα του 
Σώματος και έχουν σχέση μόνο με εξώδικη διευθέτηση 
δια του Ν.Σ.Κ. ή δικαστική επίλυση των διαφορών που 
προκύπτουν από αυτά. 

ιθ. Την παραλαβή δικαστικών αποφάσεων που αφο¬ 
ρούν προσωπικό και Υπηρεσίες του Πυροσβεστικού 
Σώματος και την προώθησή τους στα αρμόδια Τμήματα 
για την εκτέλεσή τους. 

3. Γ ια την άσκηση των παραπάνω αρμοδιοτήτων η Νο¬ 
μική Υπηρεσία διαρθρώνεται στα ακόλουθα Γ ραφεία με 
κατανομή αυτών ανάλογα με το εργασιακό αντικείμενο: 
α. Γραφείο Ιο Νομικών Υποθέσεων 
β. Γ ραφείο 2ο Δικαστικό 

γ. Γ ραφείο 3οΈκδοσης και εφαρμογής Πυροσβεστικών 
Διατάξεων και Κανονισμών. 

Αρθρο 21 

Πυροσβεστικό Μουσείο 

1. Το προβλεπόμενο από τις διατάξεις του άρθρου 2 
του Π.Δ. 346/1992 (Α' 169) Πυροσβεστικό Μουσείο, δεν 
έχει διοικητική ή άλλη αυτονομία, λειτουργεί στο πλαί¬ 
σιο του Επιτελείου Πυροσβεστικού Σώματος, υπάγεται 
απ’ ευθείας σε αυτό και ελέγχεται και εποπτεύεται από 
τον Προϊστάμενο της Διεύθυνσης Στρατηγικού Σχεδια- 
σμού και Επικοινωνίας. 

2. Το Ειδικό Ιστορικό Πυροσβεστικό Αρχείο εποπτεύ¬ 
εται και από τα Γ ενικά Αρχεία του Κράτους σύμφωνα 
με τις εκάστοτε ισχύουσες διατάξεις. Το Μουσείο έχει 
μερική διαχείριση υλικού, η οποία υπάγεται στο Τμήμα 
της Διαχείρισης Υλικού και Αποθηκών της Διεύθυνσης 
Οικονομικών του Επιτελείου. 

3. Όργανα του Πυροσβεστικού Μουσείου αποτελούν: 
α. Ο Προϊστάμενος του Μουσείου και 

β. Η Επιστημονική Επιτροπή. 

4. Προϊστάμενος του Μουσείου και των Τμημάτων του 
ορίζονται Αξιωματικοί που υπηρετούν στις Κεντρικές 
Υπηρεσίες του Π.Σ. με διαταγή του Υπαρχηγού Υποστή¬ 
ριξης, ύστερα από έγκριση του Αρχηγού. Κατά τον ίδιο 
τρόπο ορίζεται και το λοιπό πυροσβεστικό προσωπικό 
που υπηρετεί στο Μουσείο και προέρχεται από τη δύ¬ 
ναμη του Επιτελείου Π.Σ.. 

5. Η Επιστημονική Επιτροπή συγκροτείται με απόφαση 
του Αρχηγού Π.Σ. και απαρτίζεται από τον Συντονιστή 
Υποστήριξης, ως Πρόεδρο, τους Διευθυντές Στρατηγι¬ 
κού Σχεδιασμού και Επικοινωνίας και Οικονομικών του 
Επιτελείου και τους Προϊσταμένους της Νομικής Υπη¬ 
ρεσίας και του Μουσείου, ως μέλη. 

6. Το Πυροσβεστικό Μουσείο διαρθρώνεται στα εξής 
Τ μήματα: 

α. Μουσείου, 

β. Ειδικού Ιστορικού Πυροσβεστικού Αρχείου, 
γ. Ειδικής Πυροσβεστικής Βιβλιοθήκης και 
δ. Γραμματείας. 

7. Το Πυροσβεστικό Μουσείο έχει τις ακόλουθες αρ¬ 
μοδιότητες: 

α. Την κατάρτιση και τον εμπλουτισμό των προς έκ¬ 
θεση συλλογών, κειμηλίων, μέσων μηχανολογικού και 
υλικοτεχνικού εξοπλισμού, καθώς και άλλων αντικειμέ¬ 
νων ιστορικής αξίας. 

β. Την οργάνωση εκδηλώσεων, διαλέξεων, τελετών, 
προβολών, εκδόσεων παντός είδους κειμένων ιστορικού 
πυροσβεστικού ενδιαφέροντος, διαγωνισμών πολιτιστι¬ 
κής και καλλιτεχνικής φύσης για θέματα συνδεδεμένα 
με την προώθηση των σκοπών του. 

γ. Τη μελέτη, οργάνωση και τεκμηρίωση της πυροσβε¬ 
στικής ιστορίας, καθώς και την αναζήτηση, ανεύρεση, 
διαφύλαξη και προβολή ιστορικών κειμηλίων. 

δ. Την καλλιέργεια πνεύματος αγάπης και σεβασμού 
για την ιστορία του Πυροσβεστικού Σώματος και την 
προτροπή για τη μελέτη του σε όσο το δυνατόν ευρύ¬ 
τερο κύκλο ατόμων. 

ε. Την οργάνωση και λειτουργία Ειδικού Ιστορικού Αρ¬ 
χείου και Πυροσβεστικής Βιβλιοθήκης και Πινακοθήκης. 

ΚΕΦΑΛΑΙΟ Γ' 

ΔΙΑΡΘΡΩΣΗ -ΑΡΜΟΔΙΟΤΗΤΕΣ ΑΥΤΟΤΕΛΩΝ 
ΚΕΝΤΡΙΚΩΝ ΥΠΗΡΕΣΙΩΝ 

Άρθρο 22 

Πυροσβεστική Ακαδημία 

1. Η Πυροσβεστική Ακαδημία αποτελεί Νομικό Πρό¬ 
σωπο Δημοσίου Δικαίου, έχει διοικητική και οικονομι¬ 
κή αυτοτέλεια. Η εποπτεία σε αυτήν ασκείται από τον 
Υπουργό Δημόσιας Τάξης και Προστασίας του Πολίτη 
διά του Επιτελείου του Πυροσβεστικού Σώματος και 
από τον Υπουργό Παιδείας και Θρησκευμάτων και πε¬ 
ριλαμβάνει τις ακόλουθες Σχολές: 

α. Σχολή Ανθυποπυραγών. 

β. Σχολή Αρχιπυροσβεστών. 

γ. Σχολή Πυροσβεστών. 

δ. Σχολή Επιμόρφωσης και Μετεκπαίδευσης. 

ε. Εθνική Σχολή Πολιτικής Προστασίας (Ε.Σ.ΠΟ.Π.). 

2. Η Πυροσβεστική Ακαδημία έχει ως αποστολή: 

α. Την εκπαίδευση, επιμόρφωση και ειδική κατάρτιση 
μέσω των επιμέρους Παραγωγικών Σχολών στα κατά 
κλάδο πυροσβεστικά καθήκοντα για τους ιδιώτες που 
κατατάσσονται στο Πυροσβεστικό Σώμα, καθώς και 
μέσω της Σχολής Επιμόρφωσης και Μετεκπαίδευσης 
για το εν ενεργεία πυροσβεστικό προσωπικό, με γνώ¬ 
μονα την αναβάθμιση αυτού για την εκπλήρωση των 
καθηκόντων και υποχρεώσεών του και την ενίσχυση 
της επιχειρησιακής και στελεχιακής του ικανότητας. 

β. Την παροχή πιστοποιημένης εκπαίδευσης και με¬ 
τεκπαίδευσης σε ιδιώτες, στελέχη της Δημόσιας Διοί¬ 
κησης, του Πυροσβεστικού Σώματος, και των Ενόπλων 
Δυνάμεων και των Σωμάτων Ασφαλείας, στους τομείς 
της Πολιτικής Προστασίας, της πολιτικής άμυνας και 
της διαχείρισης κρίσεων. 

γ. Την υποβολή πορισμάτων ερευνών, μελετών και 
συμπερασμάτων στον Υπουργό Δημόσιας Τάξης και 
Προστασίας του Πολίτη για τη χάραξη στρατηγικής σε 
θέματα ανθρώπινου δυναμικού αρμοδιότητάς της, την 
εισήγηση οργανωτικών αλλαγών και τη συμβουλευτική 
ή άλλη υποστήριξή του σε θέματα αρμοδιότητάς της. 
δ. Τη θέσπιση ειδικού ατομικού δελτίου κατάρτισης για: 
αα) το ένστολο και πολιτικό προσωπικό του Σώματος, 
με σκοπό τη συνολική παρακολούθηση του εν γένει 
μορφωτικού και επιμορφωτικού ιστορικού τους σε ατο¬ 
μικό επίπεδο, 

ββ) την πιστοποίηση των ιδιωτών που φοιτούν σε 
αυτήν, καθώς και των εθελοντών του ν. 4029/2011 και 
του ν. 3013/2002. 


Άρθρο 23 

Διεύθυνση Επιθεώρησης και Ελέγχου 
Πυροσβεστικού Σώματος (Δ.Ε.Ε.Π.Σ.) 

1. Η Διεύθυνση Επιθεώρησης και Ελέγχου υπάγεται 
απευθείας στον Αρχηγό Π.Σ. και έχει ως έδρα το νομό 
Αττικής. 

2. Η Διεύθυνση Επιθεώρησης και Ελέγχου έχει ως απο¬ 
στολή τη διερεύνηση, εξιχνίαση και δίωξη των εγκλημά¬ 
των της περίπτωσης κγ' της παρ. 1 του άρθρου 62 του 
Π.Δ. 210/1992 (Α' 99), καθώς και των εγκλημάτων των 
άρθρων 235-239, 241, 242, 252, 253, 254-256, 258-259,261- 
262, 264-266, 270-274, 380-382, 388, 389, 392, 394, 394Α 
Π.Κ., τα οποία διαπράττει ή στα οποία συμμετέχει το 
πυροσβεστικό προσωπικό όλων των βαθμών σε όλη την 
επικράτεια, καθώς και εκείνων που διαπράττονται στο 
πλαίσιο εφαρμογής της νομοθεσίας για την πυρασφά¬ 
λεια και πυροπροστασία και διαρθρώνεται εσωτερικά 
στα εξής Τμήματα: 

α. Τμήμα Διαχείρισης Πληροφοριών, 
β. Τμήμα Εσωτερικού Ελέγχου, 
γ. Τμήμα Ερευνών και Δίωξης, 
δ. Τμήμα Τήρησης Διαδικασιών και Διοικητικής Υπο¬ 
στήριξης. 

3. Η Διεύθυνση Επιθεώρησης και Ελέγχου στελεχώ¬ 
νεται από μόνιμο πυροσβεστικό προσωπικό, το οποίο 
επιλέγεται και μετατίθεται σε αυτή για τρία (3) έτη. Η 
θητεία αυτή μπορεί να παραταθεί για μια ακόμη φορά 
και για ίσο χρονικό διάστημα. 

4. Ως Προϊστάμενος της Διεύθυνσης Επιθεώρησης και 
Ελέγχου ορίζεται ανώτατος αξιωματικός της Πυροσβε¬ 
στικού Σώματος, για τον οποίο δεν εφαρμόζονται οι ως 
άνω περιορισμοί. 

5. Οι Αξιωματικοί της Διεύθυνσης Επιθεώρησης και 
Ελέγχου τίθενται, κατά την άσκηση των καθηκόντων 
τους, υπό την εποπτεία του αρμόδιου Εισαγγελέα Πρω¬ 
τοδικών. Το προσωπικό της Διεύθυνσης Επιθεώρησης 
και Ελέγχου έχει καθήκον εχεμύθειας, η παραβίαση του 
οποίου τιμωρείται κατά τις διατάξεις των άρθρων 252 
και 253 του Π.Κ., επιφυλασσομένων των διατάξεων περί 
πειθαρχικής και αστικής ευθύνης του. 

Αρθρο 24 

Υπηρεσία Πλωτών Μέσων Π.Σ. 

1. Η Υπηρεσία Πλωτών Μέσων (Υ.ΠΛΩ.Μ.) έχει ως απο¬ 
στολή την υποστήριξη και ενίσχυση των Υπηρεσιών 
του Πυροσβεστικού Σώματος, κατά την άσκηση των 
αρμοδιοτήτων τους. Ανήκει στον Κλάδο Επιχειρήσεων 
και υπάγεται στον Υπαρχηγό Επιχειρήσεων. 

2. Στην αποστολή της ανωτέρω Υπηρεσίας ανήκουν 
ιδίως: 

α. Η συμβολή στο έργο της εθνικής και πολιτικής 
άμυνας της χώρας, καθώς και στο έργο των λοιπών 
Σωμάτων Ασφαλείας ή άλλων Κρατικών Υπηρεσιών, σε 
σοβαρές και επείγουσες περιπτώσεις, μετά από σχετικό 
αίτημα των αρμόδιων αρχών και έγκριση του Αρχηγού 
του Πυροσβεστικού Σώματος. 

β. Η συμβολή στη διάσωση θυμάτων σεισμών και ατυ¬ 
χημάτων, στην αναζήτηση εξαφανισμένων προσώπων 
και τη μεταφορά τραυματιών από τις αιτίες αυτές. 

γ. Η μεταφορά πυροσβεστικών υπαλλήλων για ανά¬ 
ληψη επείγουσας και σοβαρής πυροσβεστικής επιχεί¬ 
ρησης, καθώς και πολιτών που μπορούν να συμβάλλουν 
στην επιτυχή διεξαγωγή της. Η μεταφορά κυβερνητικών 

αξιωματούχων, ανώτατων κρατικών λειτουργών και αξι¬ 
ωματικών του Πυροσβεστικού Σώματος για σοβαρούς 
υπηρεσιακούς λόγους. 

3. Η Υπηρεσία Πλωτών Μέσων έχει ως αρμοδιότητα 
κάθε θέμα που αφορά τα πλωτά μέσα του Π.Σ., εκτός 
εάν ορίζεται διαφορετικά από τις κείμενες διατάξεις. 

Άρθρο 25 

Υγειονομική Υπηρεσία Πυροσβεστικού Σώματος 
(ΥΓ.Υ.Π.Σ.) 

1. Η Υγειονομική Υπηρεσία του Πυροσβεστικού Σώμα¬ 
τος αποτελεί Ειδική Κεντρική Υπηρεσία του Σώματος 
σύμφωνα με τις διατάξεις του άρθρου 5 του Π.Δ. 39/2006 
(Α' 42), εδρεύει στην Αθήνα, υπάγεται στο Επιτελείο Π.Σ., 
εποπτεύεται από τον Υπαρχηγό Υποστήριξης και παρέ¬ 
χει, δια των Υγειονομικών Αξιωματικών του Σώματος, 
ιατρική και οδοντιατρική περίθαλψη στο προσωπικό του 
Πυροσβεστικού Σώματος σύμφωνα με τις διατάξεις των 
άρθρων 112 -129 του Π.Δ. 210/1992 (Α' 99). 

2. Η ΥΓ.Υ.Π.Σ. διευθύνεται από ανώτατο Υγειονομικό 
Αξιωματικό του Π.Σ. και στελεχώνεται από Υγειονο¬ 
μικούς Αξιωματικούς Ιατρούς διαφόρων ειδικοτήτων 
συνεπικουρούμενη στο έργο της για θέματα νοσηλεί¬ 
ας και υποστήριξης από το κατάλληλο πυροσβεστικό 
προσωπικό. 

3. Ειδικά για την Αθήνα και Θεσσαλονίκη λειτουργούν 
Κεντρικά Ιατρεία, τα οποία διαρθρώνονται σε επιμέρους 
Ιατρεία ανάλογα με τις ειδικότητες των Υγειονομικών 
Αξιωματικών που υπηρετούν σε αυτά και στα αναγκαία 
Τμήματα ή Γραφεία Διοικητικής και Γραμματειακής Υπο¬ 
στήριξης. 

4. Σε περίπτωση που Υγειονομικοί Αξιωματικοί υπηρε¬ 
τούν στις πόλεις, στελεχώνουν και λειτουργούν Ιατρεία 
αντίστοιχα με την ειδικότητα τους, υποστηριζόμενα από 
το αναγκαίο πυροσβεστικό προσωπικό. 

5. Οι Υγειονομικοί Αξιωματικοί που στελεχώνουν την 
ΥΓ.Υ.Π.Σ. είναι και ελεγκές ιατροί που ελέγχουν τα βιβλι¬ 
άρια ιατροφαρμακευτικής περίθαλψης των υπαλλήλων 
και των οικογενειών τους και υπογράφουν τα φύλλα νο¬ 
σηλείας αυτών που νοσηλεύονται σε ιδιωτικές κλινικές. 

Αρθρο 26 

Διεύθυνση Αντιμετώπισης Εγκλημάτων Εμπρησμού 
(Δ.Α.Ε.Ε.) 

1. Η Διεύθυνση Αντιμετώπισης Εγκλημάτων Εμπρησμού 
(Δ.Α.Ε.Ε.) αποτελεί Ειδική Κεντρική Υπηρεσία του Π.Σ., 
υπάγεται απευθείας στον Υπαρχηγό Επιχειρήσεων του 
Πυροσβεστικού Σώματος και έχει ως κύρια αποστολή 
τη διατήρηση και προστασία της δημόσιας ασφάλειας 
από τα εγκλήματα εμπρησμού. 

2. Η Δ.Α.Ε.Ε. αποτελεί την Προϊσταμένη Αρχή σε θέμα¬ 
τα αρμοδιότητας της, διέπεται από τις διατάξεις του π.δ. 
3/2000 (Α' 6) και καθοδηγεί, κατευθύνει και συντονίζει 
τη δράση των Ανακριτικών Γ ραφείων, αυτοτελών και μη, 
των Υπηρεσιών του Πυροσβεστικού Σώματος, καθώς και 
του προσωπικού της, στο οποίο διαβιβάζει τις αναγκαίες 
οδηγίες και διαταγές για την επιτυχή διεξαγωγή του 
έργου της και επιπλέον: 

α. Ενεργεί για την πρόληψη και καταστολή κάθε 
ενέργειας, από οποιονδήποτε και αν προέρχεται, που 
στοχεύει στην πρόκληση, με οποιονδήποτε τρόπο και 
μέσο, εμπρησμού, που στρέφεται και απειλεί τη δημόσια 
ασφάλεια. 


β. Επιλαμβάνεται της διερεύνησης και του χειρισμού 
εξαιρετικά σοβαρών περιστατικών εμπρησμού, ιδίως 
κάθε περιστατικού που προκαλείται από οργανωμένη 
εγκληματική δράση, που απειλεί ευρύτερο κύκλο εννό- 
μων αγαθών, που από τον τρόπο και μέσο δράσης, τις 
ενδείξεις και τις επικρατούσες συνθήκες εκτιμάται ότι 
προκαλεί το κοινό αίσθημα και που έχει πολιτικό στόχο 
ή αποσκοπεί στη διατάραξη της δημόσιας τάξης. 

γ. Εντοπίζει και συλλαμβάνει άτομα που φέρεται ότι 
διέπραξαν εμπρησμό και τα οδηγεί στον αρμόδιο Ει¬ 
σαγγελέα. 

δ. Συντρέχει, σε θέματα της καθ’ ύλην αρμοδιότητάς 
της, τις Υπηρεσίες του Πυροσβεστικού Σώματος και σε 
άλλες περιοχές της Επικράτειας, με πρόταση του Προ¬ 
ϊσταμένου της και έγκριση του Αρχηγού. Οι Υπηρεσίες 
του Σώματος υποχρεούνται αμελλητί να γνωρίζουν στη 
Δ.Α.Ε.Ε., με κοινοποίηση στις ιεραρχικά προϊστάμενες 
ενδιάμεσες Υπηρεσίες, κάθε στοιχείο και πληροφορία, 
που σχετίζεται με την αποστολή της, καθώς και κάθε 
περίπτωση σοβαρού εμπρησμού. 

ε. Δέχεται πληροφορίες, που σχετίζονται με την απο¬ 
στολή της, τις οποίες διαβιβάζει αμέσως αρμοδίως ή 
αξιοποιεί αυτές κατάλληλα, κατά περίπτωση. 

στ. Συνεργάζεται και ανταλλάσσει πληροφορίες και 
στοιχεία, σχετικά με το αντικείμενο της αποστολής 
της, με άλλες αρμόδιες Υπηρεσίες του εσωτερικού και 
εξωτερικού. 

ζ. Οι βαθμοφόροι της Δ.Α.Ε.Ε. έχουν δικαίωμα πρόσβα¬ 
σης στα αρχεία των Υπηρεσιών του Πυροσβεστικού Σώ¬ 
ματος, ύστερα από ενημέρωση των προϊσταμένων τους. 
Επίσης, μπορούν να ζητούν πληροφοριακά στοιχεία που 
σχετίζονται με την αποστολή της και με σκοπό την 
υποβοήθηση του έργου της, από άλλες κρατικές αρχές 
οργανισμούς και επιχειρήσεις κοινής ωφέλειας, Ν.Π.Δ.Δ.. 

3. Η Δ.Α.Ε.Ε., προϊστάμενος της οποίας τοποθετείται, 
Ανώτερος Αξιωματικός Γ ενικών Υπηρεσιών του Σώμα¬ 
τος, στελεχώνεται από την υπηρετούσα δύναμη του 
Πυροσβεστικού Σώματος με το αναγκαίο, ειδικά και 
κατάλληλα εκπαιδευμένο για την αποστολή της έργο, 
και διαρθρώνεται εσωτερικά στα ακόλουθα Τμήματα: 
α. Τμήμα Ιο Ερευνών-Επιχειρήσεων, 
β. Τμήμα 2ο Γραμματείας-Αρχείου. 

Αρθρο 27 

Ενιαίο Συντονιστικό Κέντρο Επιχειρήσεων (Ε.Σ.Κ.Ε.) 

1. Το Ενιαίο Συντονιστικό Κέντρο Επιχειρήσεων 
(Ε.Σ.Κ.Ε.) αποτελεί Ειδική Κεντρική Υπηρεσία του Πυ¬ 
ροσβεστικού Σώματος και υπάγεται απευθείας στον 
Υπαρχηγό Επιχειρήσεων του Π.Σ.. 

2. Έχει ως κύρια αποστολή και αρμοδιότητες το σύ¬ 
νολο των αρμοδιοτήτων του Συντονιστικού - Επιχειρη¬ 
σιακού Κέντρου Υπηρεσιών του Πυροσβεστικού Σώμα¬ 
τος (Σ.Ε.Κ.Υ.Π.Σ.), του Κέντρου Επιχειρήσεων Πολιτικής 
Προστασίας (Κ.Ε.Π.Π.) και του Συντονιστικού Κέντρου 
Δασοπυρόσβεσης (Σ.ΚΕ.Δ.), τα οποία συγχωνεύθηκαν 
και αποτελούν πλέον επιμέρους Μονάδες του Ε.Σ.Κ.Ε.. 

3. Του Ε.Σ.Κ.Ε. προίσταται Διοικητής, τον οποίο επι¬ 
κουρεί κατά την άσκηση των καθηκόντων του, και ανα¬ 
πληρώνει, όταν δεν υπάρχει, απουσιάζει ή κωλύεται, ο 
Υποδιοικητής ο οποίος εκτελεί όλα τα καθήκοντα του 
Διοικητή, εκτός από τη σύνταξη εκθέσεων ικανότητας. 
Ως Υποδιοικητής ορίζεται ο ανώτερος από τους Αξιω¬ 
ματικούς που προΐστανται στο 199-Σ.Ε.Κ.Υ.Π.Σ., και στο 

Κ.Ε.Π.Π., ή, μεταξύ ομοιοβάθμων, ο αρχαιότερος. Τον 
Υποδιοικητή αναπληρώνει ο αρχαιότερος Αξιωματικός 
της Υπηρεσίας που προέρχεται από το Π.Σ.. 

4. Το Ενιαίο Συντονιστικό Κέντρο Επιχειρήσεων διαρ¬ 
θρώνεται ως εξής: 

α. Συντονιστικό - Επιχειρησιακό Κέντρο Υπηρεσιών 
του Πυροσβεστικού Σώματος (199 Σ.Ε.Κ.Υ.Π.Σ.). 
β. Συντονιστικό Κέντρο Δασοπυρόσβεσης (Σ.ΚΕ.Δ.). 
γ. Κέντρο Επιχειρήσεων Πολιτικής Προστασίας, το 
οποίο περιλαμβάνει: 

αα. Τη Μονάδα Αεροπορικών Επιχειρήσεων, 
ββ. Τη Μονάδα Διεθνούς Συνδρομής και Υποστηρικτι¬ 
κών Δυνάμεων Πολιτικής Προστασίας, 
γγ. Τη Μονάδα Ευρωπαϊκού Αριθμού Έκτακτης Ανά¬ 
γκης «112», 

δδ. Το Γραφείο Τρεχουσών Επιχειρήσεων και Γραμ¬ 
ματειακής Υποστήριξης. 

5. Η Διεύθυνση Σχεδιασμού και Εφαρμογών της Συντο¬ 
νιστικής Αρχής Πολιτικής Προστασίας αποτελεί μόνιμο 
υποστηρικτικό και γνωμοδοτικό μηχανισμό του Ε.Σ.Κ.Ε. 
και, ιδίως, του Σ.ΚΕ.Δ. και του Κ.Ε.Π.Π. και τροφοδοτεί 
το Ε.Σ.Κ.Ε. με το αναγκαίο πληροφοριακό και υποστη¬ 
ρικτικό υλικό. 

Αρθρο 28 

Υπηρεσία Εναερίων Μέσων Πυροσβεστικού Σώματος 

1. Η Υπηρεσία Εναερίων Μέσων (Υ.Ε.Μ.Π.Σ.) αποτελεί 
Ειδική Υπηρεσία, υπάγεται απευθείας στον Υπαρχηγό 
Επιχειρήσεων του Π.Σ. και έχει έδρα Πολεμικό ή Πολιτικό 
Αεροδρόμιο στο νομό Αττικής. 

2. Η Υ.Ε.Μ.Π.Σ. έχει ως αποστολή την από αέρος υπο¬ 
στήριξη και ενίσχυση των Υπηρεσιών του Πυροσβεστι¬ 
κού Σώματος κατά την άσκηση των αρμοδιοτήτων τους. 
Στην αποστολή της Υ.Ε.Μ.Π.Σ. υπάγονται ιδίως: 

α. Ο συντονισμός των πυροσβεστικών και άλλων δυ¬ 
νάμεων σε συμβάντα αρμοδιότητας του Πυροσβεστικού 
Σώματος και η διαβίβαση στις δυνάμεις αυτές εντολών 
και πληροφοριών για την αντιμετώπισή τους σύμφωνα 
με τις κείμενες διατάξεις. 

β. Η συμβολή στην καταστολή πυρκαγιών και στη διά¬ 
σωση θυμάτων από πυρκαγιές, πλημμύρες, σεισμούς και 
ατυχήματα, στην αναζήτηση εξαφανισμένων προσώπων 
και τη μεταφορά τραυματιών από τις αιτίες αυτές. 

γ. Η επιτήρηση ευπαθών δασών και δασικών εκτάσεων 
και η συμβολή στην ανακάλυψη των εμπρηστών. 

δ. Η μεταφορά κυβερνητικών αξιωματούχων, ανώτα¬ 
των κρατικών λειτουργών και αξιωματικών του Πυρο¬ 
σβεστικού Σώματος για σοβαρούς υπηρεσιακούς λό¬ 
γους, καθώς και η μεταφορά πυροσβεστικών υπαλλήλων 
για ανάληψη επείγουσας και σοβαρής πυροσβεστικής 
επιχείρησης. 

ε. Η συμβολή στο έργο της εθνικής και πολιτικής 
άμυνας της χώρας, καθώς και στο έργο των λοιπών 
Σωμάτων ή άλλων Κρατικών Υπηρεσιών, σε σοβαρές και 
επείγουσες περιπτώσεις, μετά από σχετικό αίτημα των 
αρμόδιων αρχών και έγκριση του Αρχηγού του Σώματος. 

3. Η αποστολή αυτή εκπληρώνεται, είτε με την εκτέ¬ 
λεση αυτοτελών επιχειρήσεων, είτε και σε συνεργασία 
και σύμπραξη με άλλες Υπηρεσίες του Πυροσβεστικού 
Σώματος κατά την εκτέλεση κοινών πυροσβεστικών 
επιχειρήσεων. 

4. Η Υπηρεσία Εναέριων Μέσων του Πυροσβεστικού 
Σώματος διαρθρώνεται στα ακόλουθα Τμήματα: 


α. Τμήμα Επιχειρήσεων Ασφαλείας Πτήσεων/Εδάφους. 

β. Τμήμα Τεχνικής και Διοικητικής Υποστήριξης. 

5. Οι αρμοδιότητες των Τμημάτων Επιχειρήσεων 
Ασφαλείας Πτήσεων/Εδάφους καθώς και του Τμήματος 
Τεχνικής και Διοικητικής Υποστήριξης κατά το μέρος 
που αφορούν τον επιχειρησιακό τομέα είναι αυτές που 
καθορίζονται κάθε φορά από τις ισχύουσες για την 
Υπηρεσία Πολιτικής Αεροπορίας διατάξεις. 

6. Για τα λοιπά θέματα οι αρμοδιότητες του Τμήματος 
Τεχνικής και Διοικητικής Υποστήριξης είναι: 

α. Η εξασφάλιση και διεκπεραίωση της γραμματειακής 
εξυπηρέτησης. 

β. Η τήρηση του Αρχείου της Υπηρεσίας. 

γ. Ο χειρισμός θεμάτων του προσωπικού. 

δ. Η μέριμνα για την εκτέλεση της εσωτερικής υπη¬ 
ρεσίας (Αξιωματικού Υπηρεσίας Τηλεφωνητή, Αγγελι¬ 
οφόρου κ.λπ.). 

ε. Η μέριμνα για την καθαριότητα, την ευταξία και τη 
συντήρηση των κτιριακών εγκαταστάσεων. 

στ. Η φροντίδα για τη διαχείριση της παγίας προ¬ 
καταβολής. 

ζ. Κάθε άλλη υπηρεσία που τείνει στην τεχνική και 
διοικητική υποστήριξη της Υπηρεσίας και του προσω¬ 
πικού της. 

ΚΕΦΑΛΑΙΟ Δ' 

ΛΟΙΠΕΣ ΡΥΘΜΙΣΕΙΣ 

Αρθρο 29 

Εκτέλεση μάχιμης υπηρεσίας 

Το πυροσβεστικό προσωπικό και οι Πυροσβέστες Πε¬ 
νταετούς Υποχρέωσης του Αρχηγείου Π.Σ, πέραν των 
καθηκόντων του σε αυτό, εκτελεί και μάχιμη υπηρεσία, 
σύμφωνα με το άρθρο 19 παρ. 4 του π.δ. 210/1992 (Α' 99), 
καθώς και άλλα επιχειρησιακά καθήκοντα που προβλέ- 
πονται από Αποφάσεις του Υπουργού Δημόσιας Τάξης 
και Προστασίας του Πολίτη και σχετικές διαταγές του 
Επιτελείου. 

Αρθρο 30 

Επιφυλακή ετοιμότητας προσωπικού 

1. Το πυροσβεστικό προσωπικό και οι Πυροσβέστες 
Πενταετούς Υποχρέωσης που υπηρετούν στο Αρχηγείο 
Π.Σ. και στο Τ.Ε.Α.Π.Α.Σ.Α μπορεί να τίθενται σε επιφυλα¬ 
κή ετοιμότητας, καθ’ όλη τη διάρκεια του έτους ή μόνο 
κατά την αντιπυρική περίοδο, με έγκριση του Αρχηγού 
του Πυροσβεστικού Σώματος, ύστερα από πρόταση του 
Συντονιστή Υποστήριξης, και να καλείται στην Υπηρεσία 
προκειμένου να αντιμετωπίζονται σοβαρά συμβάντα. 

2. Η υπηρεσία αυτή περιλαμβάνεται στις προβλεπό- 
μενες από την παρ. 3 του άρθρου 22 του π.δ. 210/1992 
(Α' 99) εσωτερικές υπηρεσίες και χορηγείται στους 
οριζόμενους σε αυτή, ανάλογος χρόνος ανάπαυσης, 
όταν καλείται για τη συμμετοχή του σε πυροσβεστική 
επιχείρηση. 

Αρθρο 31 

Καταργούμενες Διατάξεις 

Ως ημερομηνία έναρξης λειτουργίας των Κεντρικών 
Υπηρεσιών του Πυροσβεστικού Σώματος σύμφωνα με το 
ανωτέρω σχήμα οργάνωσης, διάρθρωσης και λειτουρ¬ 
γίας ορίζεται η 1η Απριλίου 2014. Η υπ’ αριθ. 31135 οικ. 
Φ.109.1/28-06-2006 απόφαση του Υπουργού Δημόσιας 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τάξης «Διάρθρωση και αρμοδιότητες του Αρχηγείου 
Πυροσβεστικού Σώματος» (Β' 975) καταργείται. 

Άρθρο 32 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 

Ο ΥΠΟΥΡΓΟΣ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-παϊΙ: ννβόπΐ35ίβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0200942 1 504 1 40028 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































